
[| Ci dicteazá si educatoarea scrie 
[_] Busse 


Lucrarea Educarea limbajului în învățământul preşcolar, a autoarei 
Magdalena Dumitrana, este prima de acest gen în învățământul 
: preşcolar românesc, având in:vedere concepţia nouă și modernă în 
care sunt abordate problemele de metodică a predării conținuturilor 
propuse de programă pentru respectivul domeniu de cunoaștere. 
Este vorba, de fapt, de un auxiliar didactic de: excepție, in care 
educatoarele vor găsi principalele puncte de reper ale organizării si 
conducerii activitatilor de educare a limbajului, respectiv : obiectivele 
specifice, comportamentele care arată atingerea obiectivelor. si 
modalitățile de lucru care pot duce la realizarea obiectivelor propuse. : 

Cartea încearcă să elibereze educatoarea de stresul activităţii de 
proiectare, oferindu-i practic căi opționale de abordare a conţinuturilor 
principale ale domeniului limbajului și, în același timp, stimulându-i 
creativitatea și libera inițiativă didactică în activitatea la clasă. 


Viorica Preda 
INSPECTOR GENERAL DE SPECIALITATE MEdC 

ACHIZITIA TIMPURIE A LIMBAJULUI SCRIS — 
CONDITIE NECESARA A EDUCATIEI MODERNE 


[| Reconsiderari conceptuale 


ale achizitiei limbajului 


În ultimii cincizeci de ani a existat o tendință foarte puternică de a 
reconsidera învățarea limbajului (atât învățarea lui spontană, cât și studiul 
său în școală) de pe pozițiile comunicării. Ca urmare, nu atât corecti- 
tudinea structurilor este luată în seamă, cât posibilitatea fiecărei persoane 
de a-și atinge scopurile, de a-și îndeplini dorințele și de a intra în contacte 


sociale performante prin utilizarea adecvată a limbajului. 


Studiile care au la bază această abordare acordă important’ mai degrabă 
mesajului transmis decât instrumentului folosit. Cu alte cuvinte, accentul 
se pune mai mult pe semnificaţie și înțelegere decât pe felul în care are loc 
exprimarea, iar fluenta expresiei apare mai importantă decât acuratețea 
acesteia. De asemenea, învățarea și exersarea limbajului este concentrată 
acum în jurul unor sarcini de îndeplinit, care dau sens necesităţii utilizării 
unui limbaj adecvat. În ceea ce priveşte dezvoltarea limbajului, școala 
urmărește în primul rând direcția corectă a desfășurării procesului de 
învățare si de-abia apoi corectitudinea produsului final. Evaluarea își mută 
interesul de pe produs (exprimarea corectă etc.) pe observarea (monitori- 
zarea) procesului prin care copilul ajunge la acest produs. Cel ce începe să 
învețe trebuie să știe calea de urmat și să nu sară etapele intermediare 
dându-i-se produsul final — structurile verbale corecte — pe care să-l memo- 
reze și să-l utilizeze. Acest lucru presupune studierea fiecărui copil, a 
resurselor si a posibilităților sale specifice de a le utiliza. Astfel, deși produsul 
final — exprimarea corectă și adaptată situației — poate fi același, căile pe 
care copiii le parcurg, ajutați fiind de cadrul didactic, pot fi diferite. 

În același timp, s-a constatat o înnoire a interesului privind relația 
dintre limbaj si gândire, precum și a modalitátilor prin care educația poate 
influența pozitiv această relație. Cu alte cuvinte, nu s-a urmărit dezvoltarea 
limbajului în sine, ci a limbajului utilizat în alte achiziţii. 

+ Se pot stabili două niveluri de performanță legate de limbaj : 

Œ achiziția deprinderilor de bază privind comunicarea 

B performanțele cognitive ale limbajului academic 

Primul nivel se referă în principal la limbajul utilizat zilnic în scopuri 
funcționale imediate și pare legat în mare măsură de comunicarea orală. Al 
doilea nivel, mai profund, mai putin dependent de contexte concrete, se 
referă la deprinderile limbajului scris. 

Se consideră de asemenea că limbajul scris are o pondere extrem de 
mare în societatea contemporană, mediul în care se naște, creşte si se 
maturizează un copil fiind astăzi, de fapt, un mediu «literat» (15, p. 7). Acesta 
este motivul pentru care în mediul specialiştilor se vorbeşte din ce în ce 
mai mult de alfabetizare, dar într-un sens special. 


L1LIAlfabetizarea - o noțiune noua ? 


mr eee —————MM—MM—S  ) 


Desi dominatia tehnologiilor moderne in lumea contemporana este 
de necontestat, citit-scrisul, departe de a deveni o preocupare caduci, se 
dovedeste a fi un domeniu cu valente dintre cele mai importante pentru 
viata umaná. Atunci cánd ne referim la citit-scris, avem în minte cuvântul 
tipărit, în formele sub care apare el în existența zilnică a omului obișnuit. 
Alfabetizarea capătă însă semnificații mai largi, acoperind o arie mai întin- 
să de realităţi. În plus, pe scara vieții, vârsta la care persoana este supusă 
alfabetizării devine din ce în ce mai fragedă. 

Se știe că, cu mult înainte de începerea școlii, copilul cunoaște semni- 
ficatia cuvântului tipărit și, de cele mai multe ori, ştie să scrie și să citească. 
Mai ales în mediul urban, învățătorii constată că elevii nu mai așteaptă să li 
se predea pentru a învăța să scrie și să citească. Chiar dacă ei nu sunt încă 
alfabetizati pe deplin, în sensul clasic al cuvântului (a cunoaşte, a citi și a 
scrie literele), ei au comportamentul unui alfabetizat, în sensul modern al 
notiunii. 

Care este deci noua acceptie a termenului ? Ea se refera la aceeasi 
capacitate de a citi si de a scrie. Deosebirea constá in componentele no- 
tiunii si in functiile acestora. Dupá párerea Lilianei Tolchinsky, starea de 
alfabetizat are trei componente : 

« W Adaptarea. Ea îi oferă individului deprinderile de bază pentru viata 
modernă, cea a omului obișnuit din mediul urban. Acesta trebuie 
să se descurce cu tipăritura uzuală : bilete, ghiduri urbane, orare 
ale mijloacelor de transport, rețete de bucătărie, carte de telefon. 

W Puterea. Individul alfabetizat apare nu numai adaptat la mediu, dar 
si mai puternic, întrucât el posedă mai multă informatie, are acces 
la mai multe planuri ale realității (ştiinţă, educație, poziție socială 
etc.). Omul care are această forță este considerat mai rațional, cu 
capacități marcate de proiecție mentală. In cadrul alfabetizării, dez- 
voltarea acestei capacități ar fi o a doua sarcină a școlii. 

Wi Starea de graţie. Este capacitatea de a crea lumi imaginare. Meta- 
fora se referă la cuvântul scris, purtător de artă. Din acest punct 
de vedere, scopul şcolii ar fi acela de a adapta copiii la limbajul 
cărților si nu invers, cum ar fi, de exemplu, rolul primei funcții, 
de a adapta cartea la limbajul copiilor (46, pp. 55-59). 

45 Res dintre copil si limbajul scris 


Dacă luăm în considerare cerințele învățării citit-scrisului din per- 


spectiva ofertei societății către școală, ne întrebăm : ce răspunsuri primim 


de la 


şcoală către societate ? Nucleul problemei îl constituie realizarea 


interacțiunii dintre copil și sistemul limbajului scris. 


Să ne oprim asupra acestor cerințe, văzute în principal din perspec- 


tiva învățământului preşcolar. 


E Primul element pe care gradinita il va lua in considerare este 
Jamilia din care provine copilul. In acest context, este indispensabilă 
. cunoasterea gradului de familiarizare a prescolarului cu cuvántul 
tipărit. Trebuie analizate aici trei secvente: 


Œ mediul fizic al copilului — existența în casă a cărților, ziarelor, scriso- 


rilor, felicitărilor, a diferitelor materiale scrise _ | 

B relațiile dintre părinţi si copii — existența grijii părintelui de a-i explica 
copilului, de a-l corecta, de a-l îndruma pe tărâmul limbajului scris. 
Acest lucru se referă nu numai la cărți, ziare, ci la orice altă formă 
de scriere : numele străzii, numărul casei, citirea numărului de auto- 
buz cu care se călătorește, a semnelor de circulație, a unei firme, 
a etichetelor de pe produsele cumpărate etc. | | 

B climatul familial motivational — existenta unor aspiratii intelectuale 
ale familiei, valorizarea cartilor, a culturii in general, indiferent de 
nivelul real de cultură al familiei (25, pp. 39-40) 

E A] doilea element ce trebuie avut în vedere de învățământul 
preșcolar se referă la grădinița in sine: mediul de invátare, acti- 
vitatile de predare/invatare, obiectivele urmărite. În acest context, 
scopul principal urmărit este învăţarea sau pregătirea citit-scrisului. 
Calea cea mai sigură pentru atingerea acestui tel — și nu numai a 
lui — este aceea de a-i oferi copilului o experiență plăcută și gene- 
ratoare de succes cu materialul tipárit/scris. Situatiile de acest fel 
duc la interes pentru carte, pentru citit și pentru comunicarea 
scrisă. Cum se atinge acest scop ? Mai ales în primii pași pe această 
cale, motivația favorabilă citit-scrisului este esențială. Ea poate fi 
construită, atunci când nu a fost deja creată de familie, ținându-se 
cont de următoarele fapte psihologice (8, pp. 28-29) : 

W crearea nevoii de a face un lucru, în acest caz, de a citi/a scrie 


W existența necesității determina dorința de a o satisface — copilul 
"dorește să citească/să scrie | 
Bi dorința canalizată spre un scop determină direcția pe care o ia 
efortul copilului pentru satisfacerea ei — copilul cautá cárti, mate- 
< riale pentru a scrie ' 
Bi succesul în satisfacerea acestei dorințe canalizate spre un scop tre- 
zeste interesul, care este deja motivație internă 
De asemenea, se porneşte și de la faptul că interesele copiilor sunt o 
parte a experiențelor avute, legate in mare măsură de activitățile de joc si 
de muncă zilnică (23, p. 70). Un copil nu poate fi interesat de ceva despre 
care nu știe nimic, nu.poate avea o dorință, o motivație privind un obiect 
a cărui existență o ignoră. 


[ a rădinitei 


Aşadar, prima sarcină a gradinitei este aceea de a structura ambianța 
de invatare (clasa) astfel încât oferta de cultură să apară evidentă copilului. 
Această ofertă trebuie să aibă un caracter natural : citit-scrisul trebuie încor- 
porat într-o sarcină relevantă pentru viata zilnică a copilului si, pe cât este 
posibil, ca parte a activității de joc. De asemenea, cuvântul tipărit/scris tre- 
buie introdus într-un sistem ce îi conferă semnificație ; tipăritura trebuie 
să aibă un anumit scop si sens pentru ca ea să fie percepută de copil (50, 
pp. 117-118). 

Un alt factor important in contextul gradinitei este comportamentul 
educatoarei. Aici gásim doua aspecte : 

M comportamentul de sustinere a dezvoltării ERE echilibrate 

și a maturizării sociale a copilului 

L. comportamentul legat de activitatea de predare s de sprijinire a 

„copilului în invitare (34, p. 70 si urm.) 

Primul aspect se referă la nevoia fiecărui individ si cu atât mai mult 
a copilului de securitate afectiva, de aprobare si de incredere in posibili- 
tatea sa de exprimare independentă. « Dirijorul » clasei, atât in ceea ce 
priveşte mediul fizic, cât și ambianța psihică, este cadrul didactic : de con- 
duita permisivă sau restrictivă a acestuia depinde în mare măsură felul în 
care copilul primeşte oferta de învățare intelectuală ce i se face. Greselile 
trebuie corectate, de aceea este absolut necesar ca un copil să fie făcut 


=] 


constient de erorile sale, pentru a si le îndrepta în viitor. Este însă o mare 
diferență între a-ţi cunoaște scăderile în contextul valorizării muncii tale si 
a le cunoaşte ca fiind unicele trăsături caracteristice ale activității. Un prin- 
cipiu de netăgăduit al succesului didactic este acela că observațiile, pro- 
punerile venite din partea educatoarei către copil trebuie să fie mai mult 
pozitive decât negative — așa cum se și întâmplă de fapt. 

O altă latură a conduitei de sprijin a educatoarei este « auto-stergerea », 
la un moment dat, ca prezență principală în clasă, și încurajarea interactiu- 
nii dintre copii. Sarcina de învățare poate fi îndeplinită cu mai mult succes 
şi înțelegere dacă li se permite copiilor să discute între ei, să-și împărtă- 
șească opiniile, experiențele, să se corecteze reciproc. Între exercițiul gra- 
fic al « buclei » pe o pagină de caiet și O scrisoare « buclată » către prietenul 
din celălalt colț al clasei — dusă de un « postas » care trebuie să fie capabil să 
« citească » adresa de pe plic — nu poate fi nici o îndoială privind eficienţa 
mult mai mare a celei de a doua activități. 


L][]Prejudecăti traditionale 


În contextul discuţiei noastre, comportamentul didactic al educa- 
toarei se leagă strâns de corpul de cunoştinţe și atitudini pe care ea le are 
fata de problema scris-cititului în grădiniță. 

Există diferențe în înțelegerea a ceea ce reprezintă pregătirea pentru 
scris-citit, ca si a scris-cititului în sine. O parte a cadrelor didactice — puține, 
de altfel — consideră că această pregătire cuprinde învățarea literelor ȘI Cores- 
pondenta lor cu sunetele, în timp ce majoritatea o vede doar ca exersare 
motrică a mâinii. Pentru acest din urmă caz, « argumentelor » traditionale 
li se opun ușor contraargumente : : 

W de ordin conceptual. Limbajul scris este redus la un anumit număr 
de mázgilituri grafice, denumite generic alfabet, a căror realizare 
cu succes este pusă exclusiv pe seama mușchilor fini aj mâinii. 
Exersându-i în grafii diverse, copilul va ajunge să scrie. Si totuși, 
cu mulți ani în urmă, s-a demonstrat că învățarea într-un dome- 
niu prea specific are o influență destul de puțin însemnată asupra 
dezvoltării globale. Vâgotski citează experimentele lui Wood- 
worth și Thorndike ; aceștia au descoperit că subiecții care, în 
urma unor exerciții speciale, au reușit să determine lungimea 
unor linii scurte nu câștigă și capacitatea de a aprecia corect lun- 


gimea unor linii lungi (50, p. 82). Mecanica scrierii nu este iden- 
ticá cu semnificatia scrierii. 

Bi de ordin traditional-empiric. Argumentul afirmației «aga s-a facut 
pana acum si a avut succes» tine, evident, de obstructiile inte- 
lectuale ale rutinei. Din nefericire, rutina bazată pe informaţiile 
achiziționate la începutul carierei de educatoare influenţează major 

„comportamentul didactic până la sfârşitul carierei, blocând curio- 
zitatea si însuşirea conceptelor nou câștigate de către cercetarea 
ştiinţifică. 

BI de ordin psihologic. Argumentul « copilul nu este suficient de matur» 
se sprijină pe ignorarea marii cantități de literatură ce contrazice 
«lipsa » de maturizare a copilului. Din nou trebuie amintită aici 
subordonarea cadrului didactic informaţiilor obținute în perioada 
de formare iniţială — studiile din colegiu ori universitate — si 
neconsiderarea progresului în psihopedagogie. 

BI de ordin birocratic. Se sustine că, dacă va sti să scrie $i să citească din 
grădiniță, copilul se va plictisi in scoala. Din cauza acestei pre- 
judecăţi, copilul este pus precum o plantă într-un ghiveci prea 
strâmt, împiedicându-i-se astfel creşterea. Este oare atât de dificil 
să găsim o soluţie în a flexibiliza atât grădiniţa, cât si scoala? 
Dificultatea tine în primul rând de rutină. În loc să se înceapă cu 
studierea copilului preşcolar si apoi a scolarului mic — deci să se 

„construiască programe şcolare și materiale didactice în sens pro- 
'gresiv, în sensul dezvoltării —, se acționează exact în sensul opus, 
împiedicând prescolarul de la achiziţiile cerute de maturizarea sa 
continua. | 

Bl de ordin fals-umanist (ideea de a nu răpi copiilor copilăria — copilul 

„... trebuie lăsat să se joace). Se ignoră, voit sau din nestiinta, că jocul 
este de fapt o structură laborioasă de strategii pe care copilul le 
desfășoară pentru propria sa dezvoltare. Se confundă de asemenea 
învăţarea, dobândirea de noi deprinderi, cu instruirea formală, 
rigidă, cu poziţia de blocaj în bancă si cu restricțiile unei clase 
școlare. 

Oricare ar fi natura argumentelor de mai sus, ele au un punct comun, 
și anume «strategia intelectuală a pârâului » : oricât de bogată ar fi apa la 
izvor şi oricât de largă albia oferită, el curge pe fagasul unui fir de aţă ; nu 
doreşte nici o albie mai largă, nici apă mai multă. 


Pt esta £ | 


Înainte de a lămuri conținutul conceptului de citit-scris, este necesară 
clarificarea conceptului de copil. | 

Tradiția educațională nu trebuie înlăturată ; valenţele ei instruc- 
tionale, culturale, socio-morale sunt de neinlocuit — un sat nu poate exista 
fără bătrâni. Dar copiii de azi nu sunt aceiași cu cei de acum câteva decenii. 
Mediul familial si social este altul. Influențele primite din jur, mai ales în 
domeniul valorilor culturale, sunt deosebite de cele exercitate cu numai 
câțiva ani înainte. Capacititile, abilităţile copiilor sunt mult mai dezvoltate ; 
unele sunt noi. Este deja ceva normal ca, la vârste foarte mici, copiii să-și 
cunoască adresa, numărul de la casă, numărul autobuzului sau al mașinii 
familiei. Copilul de 3-4 ani, dacă are un școlar mic în familie, îi va uimi 
pe toți arătându-le că ştie să citească, să scrie, să socotească numai pentru 
că l-a urmărit pe fritiorul/surioara făcându-și lecţiile. Nu este vorba de 
copii-minune, ci de copii obișnuiți, puși în condiții favorabile stimulării 
învățării spontane. Ei nu au avut timp să intre în încorsetările rigide ale 
instituției (pre)scolare, demonstrând astfel că nu metodica bine pusă la 
punct este cea care primează în succesul învățării, ci chiar persoana copilu- 
lui și condițiile favorabile dezvoltării lui. 

Școala trebuie să tind cont atât de caracteristicile general valabile ale 
copilului, cât și de noile trăsături dobândite. În fata uriasei acumulări de cul- 
tură cu care se confruntă omenirea, este o mare greșeală să întârzii accesul 
individului la această bogăție. Școala — inclusiv grădiniţa — trebuie să renunte 
în a pune metodica înaintea copilului și să înțeleagă că trebuie să se schimbe. | 
„+ Pentru a-l cita din nou pe Lev Vâgotski, «... trebuie numai să ne 
imaginăm schimbările enorme în dezvoltarea culturală a copilului, care 
apar ca rezultat al stăpânirii limbajului scris si al abilității de a citi, el 
devenind astfel conștient de toate lucrurile create de geniul uman în rega- 
tul cuvântului scris » (50, p. 116). ri 


LES. tia vâgotskiană - punct de pornire 


Asa cum spunea Jéróme Bruner într-una din lucrările sale, influenta 
cea mai revoluționară în psihologia dezvoltării o are concepţia lui Lev 


Vagotski, referitoare la limbaj privit ca un sistem simbolic ce reflecta dez- 
voltarea social-istoricá, cu consecința sa: dezvoltarea individuali se face 
organizand constient intreaga cultura. Astfel, pentru copil este extrem de 
dificil, dacă nu imposibil, să achiziționeze un concept neaflat in experiența 
sa culturală. | 

Un al doilea punct important susținut: de Vágotski este că această 

organizare a experientei socio-culturale se face cu ajutorul și prin inter- 
mediul limbajului. 

„Ideile lui L.S. Vágotski au influențat profund psihologia în diferitele 
ei ramuri. Dar mai spectaculoasă. este influența sa asupra câmpului edu- 
cational, fie că acest fapt este recunoscut sau nu. Una dintre concepţiile 
care s-au dezvoltat în jurul câtorva din opiniile vâgotskiene este cea a 
Abordării Integrale a Limbajului (AIL)!. De altfel, este una dintre cele mai - 
complete tratări educaționale ale fenomenului limbajului. Sustinuta de nume 
cunoscute în literatura psihologică, precum Ken și Yetta Goodman, Emilia 
Ferreiro, Ana Teberosky, Liliana Tolchinsky, Clotilde Pontecorvo, Abor- 
darea Integrala a Limbajului ia in considerare, armonizándu-le, atat con- 
ceptia lui Jean Piaget, cát si pe cea a lui Lev Vâgotski. 

Iată principalele idei vágotskiene care au determinat metodologia 

educationala de abordare holistică a limbajului : 

a Învățarea umană presupune o natură socială specifică s si un proces 
prin care copiii se i ia in mijlocul vieții intelectuale a celor 
din jur. 

B Dezvoltarea copilului 3 înseamnă activitatea lui pentru cucerirea 

„semnificației. Această activitate se încadrează în sistemul compor- 
tamentului social, are un scop si se desfășoară prin intermediul 

„mediului în care trăiește copilul. Toate funcțiile psihice superioare 
încep ca relații concrete între indivizii umani. Așa cum spunea și 
Vâgotski, «... calea de la obiect spre copil și de la ium spre obiect 
trece printr-o altă persoană ». 

a Conceptul zonei proximei dezvoltari consti in distanta dintre 
nivelul prezent de dezvoltare, măsurat prin putinţa de a rezolva 
independent o problemă, și nivelul de dezvoltare potențială, așa 
cum este el determinat de rezolvarea problemei sub ghidarea adul- 
tului ori în colaborare cu colegii de aceeaşi vârstă mai capabili. 


L AIL (Abordarea Integrali a Limbajului) reprezintă traducerea expresiei « The 
Whole Language Approach », folosită în literatura de specialitate în limba engleză. 


B Importanta limbajului scris este fundamentali in viata copilului. 
Achizitia citit-scrisului duce la schimbări esentiale in dezvoltarea 
sa culturală. 

” [n acest context, Vagotski ajunge la trei concluzii practice deosebit 
de importante : mT 
« W învățarea citit-scrisului trebuie să inceapá de la vársta prescolari 
(4-5 ani) | 

B învățarea citit-scrisului trebuie organizată într-un sistem ce con- 
feră semnificație acestui act ; trebuie evitată eroarea tratării scrisu- 
lui ca o deprindere motrică, exclusiv 

W citit-scrisul trebuie predat într-un mod natural ; el trebuie încor- 
porat Într-o sarcină relevantă pentru viața zilnică a copilului. 


[s] T... Abordárii Integrale a Limbajului 


Consecinta a acestor opinii vâgotskiene, Teoria Abordării Inte- 
grale a Limbajului dezvoltă programe educaționale de tratare holistică a 
educării limbajului : 

B Stimularea simultană a dezvoltării limbajului în cele patru aspecte 

ale sale : vorbire, audiere, scriere, citire. 

W Concentrarea pe aspectele scrise ale limbajului, cu accent pe con- 
struirea de semnificații și nu pe grafie, ca atare. 

. B Construirea unui mediu educațional (sală de clasă, școală), care să 
favorizeze contactul copilului cu tiparitura ; pentru copiii pro- 
veniți din zone socio-culturale defavorizate, acest mediu are si 
funcții compensatorii. 

M Coborârea cát mai mult a vârstei la care se incepe predarea citit- 
scrisului. Se face insa distinctia intre pregátirea pentru citit-scris $i 
invátarea propriu-zisá a scrisului. Copilul este pregătit cát mai de 
timpuriu, dar învață atunci când este suficient de matur pentru 
aceasta. In acest context, este accentuată repudierea exercitiilor 
grafice, care sunt inutile $1 pot deveni primejdioase atunci când 
sunt în exces. 

B Metodologia de predare a limbajului consideră copilul din punct 
de vedere al experienței sale familiale, al mediului din care pro- 
vine ; pornind din acest punct, se elaborează strategia ajutorului 
oferit de cadrul didactic. 


W Profesorul apare ca mediator si facilitator al drumului pe care îl 
parcurge copilul pana la a deveni constient de semnificatiile lumii. 
Invatarea copilului este planificata, dar nu prin impunerea de stan- 
darde arbitrare de performant, ci prin stimularea lui in a-si atinge 
propriile performante. 


Trebuie aratat ca, desi in liniile sale directoare AIL este profund 
influenţată de marele Psiholog rus, structurarea acestei teorii și meto- 
dologii educaţionale rămâne totuşi originală și flexibilă, fiind adaptabilă 
la evoluția educaţiei moderne. În calitate de complex ideatic ale cărui 
implicaţii practice apar evidente aproape concomitent cu formularea teo- 
retică, curentul abordării limbajului ca întreg și-a structurat liniile direc- 
toare pornind îndeosebi de la delimitarea in special de practica (pre)scolari 
fetișistă ce tinde să transforme principii/cunostinte aflate în plină evoluţie 
în metodologii oarbe, imuabile. Deși își trage substanța din disciplinele 
psihologiei, lingvisticii, antropologiei, găzduind în structura sa spiritul 
interdisciplinaritátii, explozia efectelor acestei teorii are loc cu deosebire 
pe tărâm educaţional, mai precis în domeniul instruirii. Aceasta deoarece 
justificarea fundamentală a noilor principii ale practicii educaționale pro- 
lectate de AIL se găsește în delimitarea, chiar în negarea a o serie de 
metode de predare a limbajului tributare behaviorismului, teoriilor teh- 
nologizatoare, testărilor generatoare de etichete, care duc la transforma- 
rea instruirii institutionalizate într-o rigidă, încorsetată prejudecată curri- 
culară. 

Așadar, ce nu este o Abordare Integrală a Limbajului ? 

Ken Goodman ne oferă o listă a principalelor dezacorduri între AIL 
și superstitiile instructionale. Iată câteva dintre acestea : 

W izolarea secventelor unei deprinderi, tratându- le separat unele de 

altele 

B « tăierea » cititului și scrisului in felii subțiri, succesive, fiecare felie 

fiind imuabil dependentă de cea dinainte 

E simplificarea textelor, controlându-li-se structura propozitiilor și 

vocabularul sau organizându-le în jurul fonemelor, după schemele 
preconcepute ale adultului 

E considerarea dificultăților ce apar în învăţarea citit-scrisului de 

către copil ca aparținând strict de eventualele deficiențe fizice ori 
intelectuale ale acestuia și nu de metodă, în primul rând (20, p. 34) 


[JL JAIL si psiholingvistica moderna 


Primul domeniu în care teoria AIL şi-a găsit sursă si sprijin a fost psi- 
hologia genetică piagetiană. Marea cucerire a lui Piaget — încă prea puţin 
înțeleasă — se găseşte nu în bine cunoscuta ierarhizare a stadiilor de dez- 
voltare intelectuală, ci în ceva cu mult mai important : în exprimarea unei 
atitudini valorizatoare fata de copil, centrată pe respectul ce i se cuvine aces- 
tuia ca persoană gânditoare. | 

Emilia Ferreiro, una din cele mai proeminente personalitáti in dome- 
niul pe care-l discutăm, porneşte în cercetarea sa de la această atitudine : 
« Copiii pe care i-am cunoscut prin intermediul teoriei piagetiene sunt copii 
care încearcă în mod activ să înțeleagă lumea din jurul lor, să răspundă la 
întrebările pe care le pune această lume. Ei nu aşteaptă pe cineva să le trans- 
mită cunoaşterea printr-un act de bunăvoință. Din contră, ei învață în pri- 
mul rând din propria lor activitate asupra obiectelor externe şi construiesc 
propriile categorii de gândire, încercând să-și organizeze propria lume. » 
Aşadar, conchide E. Ferreiro, conceptul de învăţare nu trebuie subordonat 
celui de predare. O metodă ajută sau împiedică, facilitează sau îngreunează 
învățarea, dar nu o creează (14, pp. 12-15). | act Aa 

Promotorii AIL susțin această opinie si printr-o altă serie de argu- 
mente rezultate din psihologia vâgotskiană, ce demonstrează că învăţarea 
înțeleasă ca instrucție formală (școlară) nu se supune și nu determină 
dezvoltarea printr-o relație cauzală si directă. Interacțiunile dintre cele 
două procese sunt complexe, iar învăţarea (instruirea) este eficientă numai 
atunci când se înscrie în orbita dezvoltării, anticipand-o pe aceasta (49, 
p. 211). 

O altă sursă majoră a noilor idei asupra predării limbajului, a consti- 
tuit-o momentul Chomsky în psiholingvistică, moment care, dacă nu a 
clarificat aspectele învățării/ dezvoltării limbajului, cel puțin a stimulat apa- 
ritia unei serii de noi întrebări si încercări de rezolvare a necunoscutelor. 
Esentiala este optica diferită pe care o foloseşte N. Chomsky atunci când 
abordează mecanismul achiziției limbajului de către copil, utilizarea de către 
acesta a anumitor reguli, altele decât cele ale gramaticii adulte, precum și 
accentul pus pe sintaxă. Alături de integrarea specifică a teoriilor amintite, 
inovaţia principală a adepților AIL este aceea de a extinde domeniul de 
cercetare de la învățarea limbajului oral la cea a limbajului scris, adică la în- 
telegerea de către copil a scris-cititului. | 

„Din acest punct, direcțiile de studiu se diversifică în funcție de dife- 
ritele întrebări puse si de răspunsurile care se dau. | 


M Ce este limbajul scris si cum ajunge copilul să învețe 
. Sá scrie $i să citească ? | 

Răspunsul la prima parte a acestei întrebări este dat de Vágotski, pe 
care il vom cita in extenso : «In trăsăturile esentiale ale dezvoltarii sale, lim- 
bajul scris nu reproduce istoria limbajului oral, asemănarea celor două pro- 
cese fiind mai degrabă exterior simptomatică decât o asemănare de esență. 
De asemenea, limbajul scris nu este o simplă traducere a limbajului vorbit în sem- 
nele scrierii, iar stăpânirea limbajului scris nu este o simplă asimilare a tehnicii scrierii. 
(subl. ns.) În cazul acesta ar fi trebuit să ne așteptăm ca, odată cu însușirea 
mecanismului scrierii, limbajul scris să fie la fel de bogat si de dezvoltat ca si 
cel oral, semănându-i în măsura în care traducerea poate fi asemuită cu ori- 
ginalul. Acest lucru nu se constată însă în dezvoltarea limbajului scris [...]. Cei 
care continuă să considere nedezvoltarea musculaturii fine și alte momente 
legate de tehnica scrierii drept principala dificultate iau drept esenţial un ele- 
ment ce ocupă un al treilea loc. » (49, p. 198) ; adică văd esența scrierii într-un 
element periferic, și anume motricitatea?. 

Dacă aceste cuvinte ale lui Vagotski ar fi fost auzite și înțelese la timp, 
probabil un întreg eșafod de eresuri educaționale și instrumente de defor- 
mare metodică, reprezentate îndeosebi de proliferarea exerciţiilor pre-gra- 
fice, o întreagă industrie de tipare instructionale, ce exercită asupra copi- 
ilor efectul unor paturi ale lui Procust, toate aceste prejudecăți deci, nu ar 
mai fi avut prilejul să capete ființă și putere. 

Contribuția fundamentală în cercetarea modului în care copilul 
devine stăpân pe limbajul scris se datorește Emiliei Ferreiro. Împreună cu 
Ana Teberosky, ea a inițiat o cercetare de mari proporţii în Argentina, cer- 
cetare care, reluată de investigatori din alte țări (din America de Sud, Europa 
și Asia), a fost pe deplin confirmată în concluziile sale. Urmând linia psi- 
hologiei genetice piagetiene în ceea ce privește proiectarea experimentală 
şi pornind de la principiul de bază care postulează nesuprapunerea limba- 
jului oral peste cel scris, autoarele ajung la câteva concluzii importante atât 
în ceea ce privește cunoașterea psihologică a copilului, cât $1 consecințele 
în plan educaţional ale cercetării. Principala lor constatare este aceea că, 

2 În acest context, se poate pune întrebarea dacă acele persoane cu deficienţe 
motrice (lipsite de degete, mâini etc.) vor ajunge sau nu să scrie, având în vedere că nu 
au făcut acele interminabile exerciţii grafice. Ori putem să considerăm drept scris perfor- 
mantele grafice ale persoanelor cu deficiență mintală (unele pot avea chiar un scris foarte 


frumos) care nu știu ce au scris ? Evident, acestea sunt întrebări derivate din absurditatea 
identificării scrierii cu exersarea motricității fine. 


mult înainte de a deveni cititori in acceptie școlară, copiii devin cunosca- 
tori ai scrisului, in sens psihogenetic, iar evoluţia lor în această direcţie 
cunoaşte anumite stadii ce se urmează unele pe altele într-o succesiune 
constantă. Cercetările au dovedit că aceste etape sunt aceleași pentru copiii 
de limbă spaniolă, italiană, engleză, ebraică etc.3. Se constată de asemenea 
că felul in care copiii de vârstă prescolará ajung la înțelegerea semnificației 
cuvântului scris este total diferit — chiar opus — sistemului institutionalizat 
de predare a citit-scrisului. 

O concluzie marginală a acestor studii, dar importantă pentru dezvol- 
tarea ulterioară a implicatiilor practice ale rezultatelor cercetărilor este 
aceea că școala nu stie si, în general, nici nu dorește să afle ce stie copilul, 
silindu-l, prin metodologia sa apriorică și imuabilă, să-și abandoneze cunos- 
tintele la care a ajuns prin sine însuși. Pus în fata unor nesfârșite exercitii 
care tin să-l înveţe ceva ce stie deja, copilul isi pierde încrederea în pro- 
pria-i putință de a afla adevărul, își pierde dorinţa și capacitatea de a inves- 
tiga pe cont propriu, transformându-se în obiect docil al exercitării predării 
în școală (14, p. 279; 20, pp. 21 si 8). 


E Ce înseamnă să știi să scrii și să citegti ? 

Pentru a răspunde, Dorit Ravid dă două definiţii care, ambele, trans- 
ced înțelegerea îngustă privind cunoaşterea literelor și trasarea lor grafică. 
Intr-o acceptiune psiholingvistică, este vorba de o persoană capabilă să uti- 
lizeze conștient și corect limbajul, adaptându-l diferitelor situații socio-lingvis- 
tice și intelectuale pe care le traversează. A doua definiție, mai restrânsă, 
accentuează caracterul funcțional al stăpânirii limbajului în toate aspectele 
sale, referindu-se la persoana ce poate funcționa la toate nivelurile vieții ci- 
vilizate din societate. În opinia autoarei, o persoană care știe să scrie și să 
citească este o persoană capabilă să utilizeze facilitățile civilizaţiei la nivelul 
vieții zilnice, obișnuite : să folosească telefonul, să calculeze corect prețurile 
pe lista de cumpărături, să citească și să înțeleagă ziarul ce se adresează 
păturii sociale din care face parte (36, p. 35; 11). 

+ Trasatura definitorie a acestor acceptii la care aderă, cu unele speci- 
ficări, toti promotorii AIL este accentul pe utilizarea conștientă a limbaju- 
lui oral si scris, utilizare care să asigure persoanei accesul la comunicarea 
eficientă cu propriul său mediu social, dar si cu sine însuși. 


3 Aceleași rezultate au fost obținute și într-un studiu comparativ pe copii preşcolari 
români și slovaci, efectuat de M. Dumitrana și Z. Badurikova. 


E 


Așadar, dacă a sti să scrii si să citești înseamnă a achiziționa instru- 
mentele unei bune adaptări la mediul socio-lingvistic, este de presupus că 
procesul de învățare a citit-scrisului trebuie să aibă loc în situații similare 
cu cele ale vieții zilnice. Mai precis, învățarea scris-cititului să se desfăşoare 
în situații cu semnificații transferabile ușor în viața reală. Actele de vorbire 
şi scriere, spune K. Goodman, se referă nu numai la discursul oral/scris în 
sine, dar ele includ și oamenii, în calitatea lor de emitátori sau receptori, 
scopurile lor, intențiile, relațiile sociale, contextul în care se găsesc aceştia — 
mediul fizic, constrângerile culturale și sociale, emoțiile participanților aflați 
în comunicare. Toate aceste variabile acționează direct în actul de vorbire 
orală și indirect în textul scris. Cu atât mai mult deci, textul scris trebuie să 
aibă sens pentru cel care citeste/scrie (20, p. 31). Acesta este nivelul de bază 
care susține dezvoltarea nivelului următor, cel al limbajului scris academic. 

Pornind de la aceste raționamente, următoarea întrebare se impune 
de la sine. 


B Transpare nevoia de sens in metodele de predare 
a (pre)cititului/scrisului în instituțiile de învățământ (pre)scolar ? 

Răspunsul la această întrebare este «nu ». Se constată cá metodolo- 
gia (pre)scolará operează o ruptură între sistemul de predare a citit-scrisu- 
lui și limbajul natural al utilizatorului. Această metodologie desparte cursul 
vorbirii în parti abstracte pe care le analizează în exces, ajungând astfel la o 
distrugere a limbajului real, natural. De asemenea, multe din asa-numi- 
tele « deprinderi de bază » ale actului grafic sunt de fapt decizii arbitrare, 
luate în funcție de logica adultului și nu urmând calea naturală a învățării. 
Aceste deprinderi necesită un lung șir de exerciții cărora copilul nu le gă- 
seşte semnificația si prin urmare nu le poate transfera, nu le poate adapta 
altor contexte — în cazul acesta, scrierea propriu-zisă. « Este greu să mo- 
tivezi copiii, spune K. Goodman, atunci când lucrul ce li se cere să-l 
citească și să-l scrie, să-l audă și să-l spună nu are nici o legătură cu ceea ce 
ei sunt, gândesc și fac» (20, p. 9). 

Considerarea limbajului ca fiind o entitate abstractă, în afara contex- 
tului, este, așadar, una din cele mai mari piedici pentru copilul ce învață să 
citească și să scrie. 


[ ]L]AIL - punct de reper si de meditatie | 


Daca sistemul actual de predare a scris-cititului din institutia (pre)sco- 
lará nu pare să ofere o soluție viabilă în această direcție, se pune întrebarea 
care este calea ce trebuie urmată în viziunea AIL ? Dar, la urma urmei, ce 
sustine, de fapt, teoria AIL ? ! 

'-Ea porneşte de la constatarea cá oamenii achizitioneazá limbajul ca 
un intreg si nu pe fragmente ; mersul natural este de la intreg la parte si nu 
invers. De asemenea, achizitia limbajului apare ca o integrare a diferitelor 
sale aspecte : vorbire, audiere, scriere, citire. Copiii, contrar a ceea ce se 
crede, nu trec succesiv prin fiecare din actele vorbirii (întâi să asculte, apoi 
să vorbească, apoi să citească etc.). Dimpotrivă, totul se petrece aproape » 
simultan, de la vârste foarte mici. Evident, copilul va învăţa efectiv să scrie 
mult mai târziu decât va învăţa să vorbească, dar semnificația cuvântului scris 
el o va achiziționa mult mai devreme decât se acceptă azi că se întâmplă. 
În plus, desi scris-cititul se învață păstrându-se o foarte strânsă legătură cu 
limbajul oral, exprimarea orală şi cea scrisă sunt, în același timp, acte de 
vorbire specifice, scrierea nefiind o simplă calchiere a limbajului oral. 

Concepţia privind limbajul ca întreg este centrată îndeosebi pe as- 
pectele scrise care sunt văzute indivizibile în raport cu semnificațiile expri- 
mate. [n acest context, câteva asertiuni sunt considerate ca axiomatice (20, 
pp. 38-39; 12): 

E În timpul activității de citit-scris, principala preocupare a cititoru- 

lui și a celui ce scrie este să construiască semnificaţii : | 

W cititorul încearcă să ghicească $1 să construiască ipoteze despre ceea 

ce se va întâmpla în text | | | 

li scriitorul se striduieste ca produsul său să aibă înțeles pentru cititor 

B scopul cititorului este înțelegerea sensului 

Bi scopul celui ce scrie este să producă ceva cu sens 

B În limbajul scris interacționează trei sisteme : 

W cel grafo-fonic — literele si sunetele | 

WB cel sintactic — structurile propozitiilor 

E cel semantic — înțelesurile 

Aceste trei sisteme operează în contexte pragmatice, situationale. 
Izolate unul de altul, din rațiuni de predare, ele nu duc decât la abstractiuni 
ce distrug limbajul. 


B Copiii ajung să citească și să scrie, mai precis ajung la semnificati- 
ile acestor activitati cu mult inainte de a li se preda in mod formal 
citit-scrisul. 5 ! 

M Citit-scrisul se dezvoltá in mod natural de la intreg la parte si nu 

„de la unități lipsite de sens spre întregul semnificant. Ca urmare, 
strategiile de predare/invatare trebuie să fie înglobate într-o uti- 
lizare funcțională, relevantă, semnificativă a limbajului și a expe- 
rientei deja existente a copilului. 


[ ][ Programul de predare/invátare bazat pe AIL 


(Pre)cititul-scrisul trebuie să înceapă din grădiniță, spun promotorii 
AIL. Aceste activități trebuie să facă parte din viata zilnică a instituției pre- 
școlare. Dar prima condiţie este ca ele să fie concepute în funcţie de copil 
si nu ca un program general valabil pentru toată grupa de copii. De aseme- 
nea, învățarea trebuie să aibă loc într-o situaţie cât mai apropiată de cea în 
care se produce învățarea spontană a copilului, accentul fiind pus pe inter- 
acțiunea dintre cei doi parteneri, profesor si copil. Aceștia colaborează într-o 
activitate comună asupra textului scris, investigindu-l, emițând ipoteze 
asupra conținutului și verificându-le prin citire. Așadar, atenţia se centrează 
pe semnificația textului scris și nu pe grafie ca atare. 

În acest sistem de predare a limbajului, prima sarcină a educatorului 
este aceea de a construi în grădiniță un mediu care să favorizeze percepția 
acestei semnificații. Ambianta va fi continuu îmbogățită ori schimbată, 
orientată spre diferite tematici legate de activitatea zilnică, de motivațiile 
copilului pentru un subiect sau altul. Într-o sală de clasă AIL trebuie să 
existe cărți, ziare, reviste, semne indicatoare, instrucțiuni scrise, afişe, eti- 
chete, orice alte tipărituri care, cu ajutorul imaginilor și al altor indicatori, 
pot fi înțelese de copilul preşcolar. Copiii aduc si ei diferite tipărituri con- 
form intereselor lor, dar si cererii educatoarei care urmărește obiectivele 
programei școlare. Ei fac afișe, scriu notițe, compun povești ori, pur si 
simplu, trăiesc experiența unui mediu al cuvântului scris, purtător de sens. 
In momentul în care vor începe efectiv să citească si să scrie, copiii vor 
fi deja pregătiți și interesaţi de aceste activități (20, pp. 32, 44). 


[ ]V..... optimá pentru invátarea scris-cititului - 


O primă diferențiere trebuie făcută între pregătirea pentru citit-scris 
și învăţarea propriu-zisă a citit-scrisului. 

Pentru a deveni conştient de importanta cuvântului tipărit niciodată 
nu,se consideră a fi prea devreme. Dimpotrivă, cercetări aflate în curs de 
desfășurare descoperă la copilul de 1 an o atitudine diferită în fata unei 
pagini ce conține imagini, în raport cu atitudinea fata de o foaie cu text scris 
(41). În viziunea AIL, copilul trebuie să găsească, cát mai de timpuriu, în 
familie si apoi în grădiniță, un mediu care să-i stimuleze interesul pentru 
tipăritură și nevoia de a afla semnificaţia unui text, toate acestea echilibrate 
de o stimulare a dezvoltării limbajului oral. 

Perioada de pregătire se referă si la activitatea grafică a copilului. 

Toti promotorii AIL — și nu numai ei — sunt de acord în a repudia 
exercițiile grafice. A obliga copilul să traseze la nesfârșit linii, forme ce nu 
au rațiune pentru el, este una din cele mai mari greșeli care se fac atât în 
grădiniță, cât si în prima clasă a şcolii primare. Aceste exerciții sunt nu 
numai inutile, dar și periculoase, deformând imaginea pe care o are copilul 
despre utilitatea scrierii, ducând, de multe ori, la refuzul acestuia de a scrie 
«frumos » ori chiar de a scrie, pur și simplu. 

AIL acordă însă o mare atenţie activității spontane de « scriere » a 
copilului. El scrie scrisori, felicitări, chiar mici povești, utilizând. semne 
grafice pe care le inventează ori le copiază din textele tipărite aflate în jurul 
său. Indescifrabilă pentru adulți, « scrisoarea » unui copil de 4-5 ani este cu 
mult mai importantă pentru dezvoltarea limbajului scris al acestuia decât 
orice alt'exercițiu grafic inclus într-o metodologie strictă. 

In ceea ce privește vârsta la care ar trebui să înceapă învățarea pro- 
priu-zisă a literelor, citirea ȘI scrierea de texte, toți sunt de acord că fiecare 
copil își are vârsta lui proprie, în funcție de maturizarea sa, de experiența 
sa culturală și de mediul social-familial. Atâta vreme cât școlarizarea copilu- 
lui mic nu oferă flexibilitate, fiecare tara având stipulată prin lege o anu- 
mită vârstă de intrare a copilului în clasa întâi, această vârstă va rămâne cea 
a învățării formale a citit-scrisului. Dar rolul important al grádinitei rămâne, 
„în special, pregătirea pentru mânuirea cuvântului scris, oferirea tuturor 
copiilor a unui mediu de informație și de educaţie adecvat, egalizarea șan- 
selor tuturor copiilor, indiferent de mediul socio-cultural din care provin, 
și prevenirea unui potential eșec scolar. 


Asa cum am mentionat, abordarea limbajului scris la várste cát mai 
timpurii nu este apanajul exclusiv al AIL. Dimpotrivă, aceasta este preocu- 
parea multor psihopedagogi din întreaga lume. Dacă ne gândim că un 
copil de 3 ani manevrează cu ușurință un calculator plin de semne și sim- 
boluri, ne putem da seama 'cât de absurdă și de primejdioasă este încă- 
patanarea școlii de a întârzia accesul copiilor la limbajul scris. Este mult mai 
normal a distribui învățarea citit-scrisului pe o perioadă mai mare de timp, 
decât a sili copilul la un dopaj intelectual în clasa întâi. Dacă ne gândim că 
sarcinile lui de învățare sunt enorme, cu mult dincolo de achiziţia citit- 
scrisului, ne dăm seama cât ajutor ar primi atât copilul, cât și cadrul didac- 
tic. În sfârșit, trebuie înțeles cá citit-scrisul nu poate fi un scop în sine, ci 
doar o deprindere de bază care să susțină achizițiile academice viitoare. 

Sunt autori (si nu puţini) care pledează pentru un început timpuriu, 
de la 2-3 ani, achiziția limbajului scris fiind concepută ca o construcție pro- 
gresivă de cunoștințe, un antrenament al procesului de gândire și o îmbo- 
gátire a acestuia, în strânsă legătură cu vârsta și capacitatea copiilor si nu ca 
(e stăpânire absolută a unor performanțe. 

In interiorul acestei discuţii, H. Gilabert, conducătoarea unui studiu 
important privind învățarea limbajului scris începând cu vârsta de 2 ani, dă 
câteva exemple de achiziții firești la vârstele timpurii. Astfel, «a audija ȘI a 
înțelege o povestire, un text, a identifica cuvinte familiare, a participa la 
realizarea unei biblioteci în sala de clasă reprezintă lucruri ce pot fi făcute 
de copii de 2 sau 3 ani ; a recunoaşte anumite elemente dintr-un text pen- 
tru a descoperi sensul sau funcţia, a identifica și a ști de ce se utilizează 
diferitele suporturi de scriere, a utiliza biblioteca sunt deprinderi accesibile 
copiilor de 4-5 ani» (17, p. 24). De altfel, este oare o surpriză a acorda 
încredere capacităţilor copilului contemporan în vârstă de 2 ani, când în 
anii '40 Arnold Gesell semnala interesul și performanțele spontane ale 
copilului de 3 ani în ceea ce priveşte limbajul scris ? (16, p. 11). 

Aceeași autoare, pe baza cercetărilor sale, precum și a rezultatelor 
altor studii în domeniu, precizează cu multă siguranță : « A învăța citirea și 
scrierea în grădiniță înseamnă a fi antrenate funcțiile mentale de bază, pen- 
tru a înțelege mai întâi că scrierea este purtătoare de sens si că are diferite 
roluri ; pentru a recunoaște diferitele suporturi ale limbajului scris (Cărți, 
reviste etc.) ; pentru a înțelege permanenta scrierii în pofida modificărilor 
tipografice ori de organizare spațială ; pentru a înțelege corespondența oral- 
scris, pentru ca (prescolarul) să fie apoi progresiv capabil de a stăpâni cuvin- 
tele și textele propuse luând în considerare anumiți indicatori: cuvintele 


identificate in mod global, considerarea contextului, semnele de punctu- 
atie, literele alfabetului. In aceste conditii, se poate afirma cá un copil este 
capabil, între 2 si 6 ani, să învețe citit-scrisul, această învăţare transforman- 
du-se incetul cu incetul in automatism eliberator. » (17, p. 72). 


CONSTRUIREA MEDIULUI EDUCATIONAL 


[ ]P..... area pentru ambient 


Calitățile ambientului, în forma sa cea mai concretă de «loc de exis- 
tentá », constituie o preocupare ce se pierde în istoria civilizației umane. 
Omul primitiv și-a ales întotdeauna cu grijă locul de vietuire, primul cri- 
teriu fiind adecvarea acestui loc la activitățile ce trebuiau desfășurate în 
perimetrul respectiv. Mai mult decât o simplă utilitate practică, locul 
reprezintă pentru omul primitiv și spațiul exprimării simbolurilor magice și 
de structură socială. Levi-Strauss, citând diferite studii antropologice, face 
dovada funcţiilor multiple ale spațiului ce încorporează satul la triburile - 
primitive din Indonezia, Malaysia, America de Sud. El găsește, astfel, struc- 
turi concentrice gândite conștient de către indigeni, care exprimă rapor- 
turile dintre centru și periferie, dintre bărbat și femeie (căsătorit, necăsătorit, 
familie), dintre sacru și profan. | 

Omul a urmărit dintotdeauna să dea un sens mediului înconjurător, 
să se definească, să se localizeze pe sine în lume, în funcție de acest mediu. 
În mod caracteristic, el nu este dirijat de o înțelegere detașată, contempla- 
tivă asupra lumii, ci este implicat în ceea ce există si în ceea ce se întâmplă 
în jurul lui. 

Această interrelatie îi face pe unii autori să afirme că sámburele para- 
digmei oricărui cadru înconjurător al omului este conceptul de loc. Omul 
se deplasează în mediu, acordă caracteristicilor acestuia multă atenție și 


priveste aceste insusiri in functie de relatia lor cu telul vizat. Uneori, locul 
este cel care stimuleazá formularea scopului. 


[C] Relatia între persoană si ambient 


Între conceptul de loc si cel de funcțiune există o relație organică, un 
raport bidirecțional care se referă la : | 
m Influența pe care locul o are asupra individului. În acest context trebuie 
avut în vedere că: | ! 
Bl mediul specific in care locuiește un individ influențează modul său 
de gândire privind aspectele fizice ale cadrului respectiv. Acest lucru 
„este valabil atât la nivelul clădirii, cât și la nivelul încăperii. Mediul 
în care trăiește o persoană influențează concepția acesteia despre 
mediul ideal. Locul în care o persoană trăieşte determină ideile aces- 
teia despre locul ideal. Astfel, acest loc contribuie la structurarea 
unui anumit model mintal, a unui model al camerei ca spațiu ideal. 
Bl mediul în care trăiește individul influențează imaginea pe care și-o 
“formează individul despre sine însuși. Mărimea si forma spațiului 
îi imprimă individului care îl ocupă o parte din caracteristicile sale 
fizice, sub formă de trăiri subiective și reprezentări personale. 
Locul în care persoana trăiește influențează construirea imaginii de 
- sine a acelei persoane si are impact asupra nivelului de aspirație. 
Spaţiul fizic se imprimă în individ sub forma trăirilor subiective. 
E Influența pe care individul o are asupra locului. În funcţie de capa- 
- cititile sale — mai mult sau mai putin extinse — de decizie si de 
acțiune, persoana are posibilitatea de a modifica încăperea, clădi- 
rea, personalizándu-le ori facandu-le mai functionale. Persoana are 
tendinta să utilizeze dimensiunile fizice in conformitate cu pro- 
pria-i structurá psihicá si in acord cu propriul model intern de 
spațiu. Ea încorporează locul, transformându-l într-o prelungire a 
propriei ființe. Spaţiul devine astfel imaginea de sine pentru alții. 


Fără îndoială, această relație loc-persoaná nu poseda forta unui deter- 
minism absolut — există limitări ale acțiunii in ambele sensuri. Pe de-o parte, 
primul tip de influență este mai putin recunoscut și constientizat de omul 
obișnuit astfel că, negăsind î împotrivire, el poate marca persoana mai puter- 
nic decât se poate bănui. Pe de altă parte, este extrem de vizibil impactul pe 
care îl are asupra persoanei absența locului, a unui spaţiu potrivit. 


Aceste raporturi existente între loc si persoană sunt pe deplin vala- 
bile si in cazul copilului. Mai mult, influenta spatiului asupra acestuia poate 
dobandi conotatii mult mai accentuate, intrucát copilul trăiește relația cu 
locul (pozitiv sau negativ) în funcție de relația sa (pozitivă sau negativă) cu 
adultul. 


"Astfel, locul și omul se găsesc într-o strânsă relație în care conduce 
fe spaţiul, fie persoana, în funcţie de diversii factori specifici implicaţi. 
Wagner, Kaplan și Cohen descriu astfel această legătură într-un studiu 
asupra raportului om-ambient : «Într-un mediu nou nu se pătrunde ca o 
entitate inertă pasivă. Se intră într-un ambient nou având în minte anumite 
scopuri, fie că acestea sunt formulate evaziv (pentru a căpăta o experiență 
nouă, de exemplu), fie că sunt precis formulate (de exemplu, la vizitarea 
unei case pentru a locui în ea) și cu o anumită imagine proiectată a ceea ce 
va fi noul cadru. Această reprezentare derivă, într-un mod cu totul pro- 
priu, din anumite norme stabilite anterior în viata, norme care au fost con- 
struite în ambiente în care s-a locuit timp îndelungat. Se aduc cu sine 
variate stereotipuri de locuri și de persoane care se integrează perspec- 
tivelor legate de situația existentă și de posibilitățile de realizare într-un nou 
context » (după Boadbent, p. 85). 

Această interacțiune, considerată în mod empiric sau coerent teo- 
retizată, este factorul fundamental ce va fi luat în considerare de construc- 
tori. Ei isi vor clădi în afară viziunile interioare pe cadrul obiectiv oferit de 
loc, cadru așa cum este el structurat de subiect, de persoană. Se conturează 
astfel, simultan, un cadru psihologic și unul funcțional. Acest mediu este 
determinat atât de caracteristicile spațiale, cât și de capacitățile biologice, de 
faptele trecute, de motivațiile prezente ale celui care îl locuieşte. În arhi- 
tectură, cadrul de care este vorba poartă numele de scenă. Această noțiune 
permite deplasarea analizei din domeniul strict al arhitecturii într-o arie a 
interdisciplinaritatii, a multi-influentelor obiective $i subiective. 


[l[]Psihologie si ambient — — — — —— — 


Unul dintre punctele de reper cele mai importante in proiectarea 
clădirilor îl constituie relația intimă, activă dintre locuitor și spațiul în care 
acesta se află, oricare i-ar fi destinația. O clădire, mediul construit si obiec- 
tele fizice care umplu acest spatiu nu constituie simple unitati arhitecturale, 
Ci sunt încărcate chiar de proiectant cu semnificații anumite. Această « uma- 


nizare » ori « subiectivizare » a conceptiei arhitecturale i-a determinat pe crea- 
torii construcțiilor să se îndrepte către domeniul psihologiei. O teorie ce a 
influențat concepțiile arhitecturale este cea a constructelor personale, teorie 
ce-i aparține lui C. Kelly. Acesta consideră că indivizii elaborează permanent 
un sistem de constructe personale prin care lumea, așa cum se înfățișează ea, 
capătă sens. Acest sistem permite omului să proiecteze alternative si să se 
adapteze diferitelor situații. Această adaptare, transpusă la mediul ambiental, 
face ca un loc oarecare să poată fi transformat de om în «locuință » ; omul va 
modifica această ambianti in mod obiectiv, realizând propria interpretare 
asupra a ceea ce îl înconjoară. Studiile au arătat că majoritatea indivizilor 
poartă în ei o «hartă mintală» a cadrului fizic înconjurător. Această hartă 
mintală are aspecte comune mai multor indivizi, dar are și caracteristici dis- 
tincte, în funcție de unicitatea experiențelor individuale. Fiecare om con- 
cepe ambientul ca o structură cu tipuri precise de atribute care corespund pe 
plan psihic unor categorii reprezentând conceptele/trăsăturile privind activi- 
tatea, înțelegerea, emoția, spațiul. Forma si natura acestor hărţi sau « tablouri 
mintale » depind de natura si de contextul experienței ambientale. Așadar, în 
cazul în care constructele personale ale individului vor influența acţiunea sa 
privind modificarea mediului, ambientul — bine organizat — va influența, la 
rândul său, formarea constructelor personale. — | 

O altă teorie psihologică luată în considerare este cea piagetiană. 
Teoria lui Jean Piaget asupra dezvoltării cognitive si viziunea sa privind 
rolul interacțiunii dintre subiect si mediu au la bază ideea că arhitectura 
este acel domeniu care se ocupă cu conceperea si amenajarea locurilor în 
care oamenii trăiesc. În acest context, a devenit naturală trecerea de la o 
locuință « interactivă » la spaţiul educaţional interactiv, în care ambianța își 
pierde neutralitatea valorică, devenind în mod explicit mediu de stimulare 
educaţională. | 

Se ajunge astfel la considerarea funcției educaționale a spaţiilor cu 
destinație precisă. Ne referim, în primul rând, la clădirile ce adăpostesc 
instructia formală — procesul de învățământ — și, mai ales, la încăperile cu 
destinația de săli de clasă. 


[ IL ]Pedagogia si spatiul 


Inceputul secolului XX aduce in lumea educatiei un val nou de 
teorii și metode care iau in considerare, tot mai mult, realitatea de dinco- 
lo de informatie si deprindere, anume, mediul in care are loc transmiterea 


de informatii si formarea de deprinderi. Primele referiri explicite la am- 
bianta iau în considerare, în primul rând, calitatea spațiului de a asigura sănă- 
tatea fizică și libertatea de mișcare a copiilor, mai ales a celor din mediul 
urban. Se cere ca localurile școlilor să fie confortabile, aerisite, spatioase, cu 
o curte suficient de mare pentru a permite jocurile, sporturile și eventualele 
activități legate de lucrarea pământului. Pentru copiii mai mici, se cere un 
mobilier adecvat înălțimii și forței lor fizice. Noile teorii încearcă să recon- 
sidere învățarea din punctul de vedere al copilului, al stimulării activității 
lui proprii. Această abordare duce și la exprimări precise în domeniul am- 
biantei educaționale. C. Freinet este unul dintre pedagogii importanţi care 
stipulează această condiție. Un punct esențial al reformei preconizate de el 
se referă la mediul școlar în care se desfășoară învățarea. Freinet consideră 
că este necesar să se constituie un mediu pedagogic funcțional, conform cu 
ritmul de dezvoltare intelectuală a copiilor. În şcoala lui, accentul se de- 
plasează de la camera cu un anumit tip de organizare — clasa tradițională — 
spre camera cu scop funcțional — laboratorul —, în care mobilierul şi com- 
portamentul sunt mai puţin rigide. 

In această perioadă, important este si se găsească clădirea potrivită, 
aşezată într-un loc potrivit ; este perioada proclamării în pedagogie a nece- 
sitátii unui mediu natural, inverzit, de obicei în zone de deal si de munte. 
Odată locul și clădirea găsite, acum abia se trece la amenajarea interioa- - 
relor, asa cum se află ele de-a gata in proiectul arhitectural. 

Treptat, o altá idee avanseazi: nu gasirea, ci crearea locului, a cli- 
dirii celei mai potrivite. Calitățile arhitecturii educaționale capătă mai multă 
specificitate. Astfel, se desprind câteva direcții principale de dezvoltare a 
mediului educațional. du 


[ ][ Cele trei direcţii de dezvoltare 
a ambientului educational 


.. W Modelarea mediului educational ca o consecință a unor 
teorii educaționale particulare de dezvoltare a personalității 


În acest context, se poate da exemplul sugestopediei, creată de Gheorghi 
Lozanov. Sugestopedia este un sistem pedagogic bazat pe datele sugestologiei (o 
nouă teorie asupra sugestiei, aparținând, de asemenea, lui Lozanov). Sugesto- 
pedia presupune participarea totală a creierului la învățare. Sunt elaborate pro- 
grame specifice de instruire, adaptate celor trei principii sugestopedice : 

W învățarea într-o atmosferă plăcută, lipsită de tensiune 

W o activare mentală totală, unitatea constientului si inconştientului 


-> 


W interacțiuni specifice între indivizi, în strânsă legătură cu efectele 
de grup. | | 

Printre condițiile cerute de sugestopedie, foarte importantă este orga- 
nizarea specifică a ambianţei clasei în care se desfășoară învățarea. În mod 
ideal, sala de curs sugestopedică trebuie să semene cât mai putin posibil cu 
o sală de clasă si cât mai. mult cu o cameră plăcută din care este alungat tot 
ce amintește de școala tradiţională. În sala de curs există douăsprezece 
fotolii dispuse în semicerc, în fata fotoliului profesorului. Fotoliile au formă 
specială, care permite atât relaxarea, cât și activitatea de scris-citit implicată 
în învățarea materiei respective. Pe pereţi există planse ce contin o anumită 
cantitate de informații ; numărul planșelor și al informațiilor cuprinse diferă 
în funcție de curs, precum și de diferitele sale niveluri de dificultate. Încăpe- 
rea trebuie să aibă o acustică bună, deoarece în învăţare se foloseşte în mod 
special muzica. Așadar, ambianța se cere a fi largă, liberă, cu minimum de 
obstacole reprezentate de mobilier, acesta fiind, de altfel, ușor de deplasat 
atunci când este nevoie. 


E Modelarea mediului educational în functie de 

principiul terapeutic-preventiv sau curativ 

Un exemplu de construcție ambientală este oferit de programul SOS 
Satul Copiilor. Primul sat de acest fel a fost construit în Austria, lângă oră- 
selul Imst din Tirol, în 1949, pentru copiii orfani sau abandonaţi. Ideea și 
construirea efectivă a satului i se datoresc în întregime lui Herman Gmeiner. 
In concepția sa, clădirile trebuie proiectate avându-se în vedere nu numai 
funcționalitatea, dar, mai ales, capacitatea lor de a exercita o influență clară 
asupra dezvoltării mentale și emoționale. Aspectul clădirilor și organizarea 
lor interioară trebuie să-l ajute pe copil să depăşească traumele produse de 
experiențele nefericite din trecut. El trebuie să fie înconjurat de forme plă- 
cute ochiului, de o atmosferă luminoasă si prietenoasă, astfel ca frumuseţea 
si armonia dimprejur să-i recâștige bucuria de a trăi. În acest program, me- 
diul joacă un rol extrem de important: spațiul ales, casa cu încăperile sale 
având o anume dispunere, grădina, aleile, terenul de joacă, culorile clădi- 
rilor si obiectelor, toate sunt proiectate anume pentru a acționa ca factori 
educationali si terapeutici. 

Din domeniul psihanalizei ia nastere un alt curent de organizare arhi- 
tectural si de decorare. Bruno Bettelheim concepe și realizează « casa pen- 
tru suflet», in care interioarele, scarile, succesiunea camerelor, picturile 
murale și mobilierul sunt proiectate astfel încât să vibreze cu straturile sub- 


constientului si inconstientului, si exercite influente care sa sprijine terapia 
copiilor cu puternice tulburiri emotionale. 


B Modelarea unui mediu educational văzut ca parte componenti 
a procesului de învățământ | 
Autorul cel mai des citat în domeniul structurării ambiantei de 
instruire este Catherine Loughlin. Ea defineste mediul de invátare ca fiind 
fie o variabilá, fie o combinatie de variabile ale mediului natural, construit 
sau aranjat, în interiorul căruia se desfășoară învățarea. Câteva dintre ideile 
autoarei sunt analizate mai departe. 


[| ]M.. fizic de invátare 


Mediul fizic de invatare are douá componente majore : arhitectura 
construcției și ambianța aranjată. Fiecare dintre aceste două componente 
are un rol diferit și caracteristici diferite. Componentele arhitecturale sta- 
bilesc calitățile de bază ale clădirii și accesul la spaţiile interne si externe. În 
mediul de învățare, cel mai important este aranjamentul realizat de profe- 
sori în interiorul spaţiilor oferite de arhitectură. Ambianta aranjată deci 
este partea din mediul fizic amenajată de profesori si include toate spatiile 
organizate prin plasarea anumită a mobilierului scolar şi a materialelor de 
învățare în ambianța fizică dată. Ambianta aranjată are rolul de instrument 
instructional complementar sau de întărire a celorlalte strategii de predare. 
Există programe instructionale care, conștiente de puterea acestui instru- 
ment, proiectează si facilitățile arhitecturale necesare construirii ambianţei 
aranjate. 


[ ]L]Ambientul adultului - ambientul copilului | 


Ín mediul de învățare se operează o distincție importantă : distincția 
între mediul (ambianța) adultului și mediul (ambianța) copilului. Această 
diferențiere a fost determinată de intrarea în câmpul conștiinței a unui 
fapt aparent banal, evident, dar care a fost mult timp complet trecut cu 
vederea : datorită deosebirilor de înălțime, posibilitate de mișcare, rol și 
evenimente trăite, adulții si copiii care evoluează în același cadru ambiant 
achiziționează, în fapt, experiențe vizuale și spaţiale diferite. Ei ocupă 


spatii diferite, văd împrejurimile într-un fel diferit si percep în mod dife- 
rit elementele ambianţei. 
Mediul copilului constă in spatiile pe care el le ocupă, în materialele 
pe care le poate atinge si utiliza, precum și în lucrurile pe care le percepe 
atunci când cuprinde cu ochii aria dimprejur. Mediul copilului nu include 
însă spațiul de deasupra capului si nici obiectele aflate la acea înălțime, cu 
excepția momentului în care adultul îi atrage în mod special atenția. *' 
Mediul adultului include atât spațiile și materialele pe care el le poate 
vedea, cât si pe cele aflate în afara perceperii imediate. Spre deosebire de copil, 
adultul este conștient de suprafețele si de obiectele aflate deasupra capului, dar, 
în schimb, tinde să treacă cu vederea zona aflată sub nivelul genunchilor. 
Importanța înțelegerii diferenței dintre cele două ambiente este evi- 
dentă dacă ne gândim că profesorii, atunci când amenajează spaţiul clădirii 
și al claselor — lucru care se întâmplă in mod regulat în învățământul pre- 
şcolar și primar —, aranjează mobilierul si materialele ținând seama mai 
degrabă de felul in care văd ei ambianța, si nu de ceea ce percepe copilul. 
Astfel, o mare parte din informaţia pe care profesorul obișnuiește să 
o depoziteze și să o transmită prin tabele, grafice, scheme ori prin utilizarea 
de spatii ca, de exemplu, « colţul animalelor », « colțul pápusii » din gră- 
dinita, se pierde fără folos, această informație găsindu-se în afara câmpului 
perceptiv al copilului, în afara ambianţei sale. Multi profesori nu știu încă 
să utilizeze mesajele puternice pe care le trimite mediul fizic, mesaje care 
influențează atât comportamentul copiilor, cât si pe al lor înșile. Amenajarea 
pur decorativă a spațiului, fără a se tine seama de celelalte valențe ale am- 
biantei, poate provoca neașteptate sau chiar nedorite comportamente. Se 
recomandă așadar cunoașterea de către profesori a relației dintre mediu și 
comportament, precum si utilizarea acestui mediu ca instrument pentru 
proiectarea unor aranjamente ambientale, care au ca scop stimularea unor 
conduite ce duc la invátare. Cadrul de invatare format din mediul fizic si 
din materialele incluse in acesta, bine utilizat și controlat de profesor, con- 
stituie o importantă componentă a resurselor de care dispune educatorul, 
dar si un factor de intárire a puterii personale a acestuia. 


[ ][]Idei noi în organizarea mediului educational 


Pe baza acestor idei, in practica educațională au apărut modificări din 
ce în ce mai importante în ceea ce priveşte amenajarea mediului fizic. Se 
incearcă modificări arhitecturale, ca de exemplu grădiniţa în forma unui 


iglu eschimos, ori proiectarea şi construirea încăperilor astfel încât să se 
poată desfășura în interiorul acestora un învățământ bazat pe centre de 
interes. Aceste încercări sunt însă costisitoare, de aceea accentul se pune în 
special pe aranjarea sălii de clasă, care se desprinde astfel din ce în ce mai 
mult de modelul clasei tradiționale. De exemplu, catedra profesorului, așe- 
zată la început pe o platformă, își pierde « înălțimea » și este așezată la același 
nivel cu băncile, mai apoi își pierde și poziţia de focalizator al privirilor 
elevilor, fiind situată, îndeosebi, lateral. Această plasare este legată de modul 
în care este interpretată relația autoritate-libertate în cadrul raportului pro- 
fesor-elev. « Democratizarea » catedrei trebuie să ia însă în considerare si alti 
factori: mărimea spațiului in care se învață, numărul de elevi, poziția 
mijloacelor de învăţare (tabla sau panoul de afişaj) si care, de obicei, sunt 
hotărâte de arhitect si date în construcția clădirii. Intr-o clasă cu multi — 
de pildă existența platformei este mai mult decât justificată. 

Au apărut schimbări în ceea ce priveşte aranjarea pupitrelor elevilor, 
care «dezvăluie» de la început metodele de predare-invátare utilizate : 
metode tradiționale, metode ce stimulează activismul copiilor, lucrul indi- 
vidual sau în grup. De asemenea, băncile nu mai sunt fixate de podea ; se 
proiectează pupitre individuale ușor de mutat ori fixate între ele în semi- 
cerc. Pentru a facilita activitatea în grup, băncile se înlocuiesc cu mese. 

În sălile de clasă ale învățământului preşcolar si primar se fac modi- 
ficări privind împărțirea încăperii — apare un nou tip de mobilier, multi- 
funcţional. Pe lângă funcția sa obișnuită, el mai poate fi utilizat ca avizier, 
ca despărțitor de spaţii, ca indicator al direcției de mișcare în interiorul 
camerei. Apare si un mobilier « anex » : paravane, cutii si rafturi cu diferite 
funcții. Clasa « iese » dintre limitele pereților și se extinde pe coridoare, unde 
apar spatii anexe de invátare?. 


HEY eects Ae iat aw. ia ae eaa 


În momentul in care se trece la organizarea mediului de invitare în 
cadrul unei constructii arhitecturale date, trebuie avuta in vedere inde- 
plinirea a trei sarcini de bază : organizarea spațiului, plasarea în spațiu a mate- - 
rialelor de învățare $i aranjarea acestor materiale in funcție de scopul urmărit. 


4 Trebuie menționat că această soluție ingenioasă a măririi spațiului nu poate fi 
aplicată în școlile românești pentru că este nevoie de o serie de aprobări birocratice extra- 
educaționale. 


„EI Organizarea spațiului se referă la aranjarea mobilierului clasei în așa 
„tel încât să se creeze atât spatii pentru învățare, cát si spații pentru 
mișcare; Felul în care sunt concepute aceste spatii va influența 
comportamentul copiilor în clasa respectivă : activismul sau insta- 
bilitatea lor, pasivitatea sau dorința de cooperare, interacțiunea 
verbală între copii, atenția fata de activitatea de învăţare desfășu- 
rată. De exemplu, în clasa de grădiniță, mobilierul și jucăriile tre- 
buie plasate astfel încât să existe cel puţin o cărare centrală între 
ușă și peretele opus. Ea va reprezenta dinspre ușă spre perete — calea 
de învățare, iar dinspre zid către ușă — calea de rezolvare (copilul 
trebuie să iasă afară, să aducă apă, să se spele etc.). Oferirea acestei 
poteci înseamnă soluționarea problemei individuale fără a-i de- 
ranja pe ceilalți copii, aflați în alte spaţii de activitate. Trebuie avut 
însă în vedere și un alt aspect: o potecă liberă, mai ales într-un 
spațiu mare, induce o mișcare rapidă, chiar alergare. În funcţie de 
vârsta copiilor, ea poate fi lăsată liberă ori punctată de jaloane care 

să încetinească alergarea copilului. 

W Plasarea materialelor de învățare (anterior procurate si depozitate sau 

` confecționate) înseamnă aşezarea acestora astfel încât copiii să le 
poată utiliza în mod efectiv în timpul activităților din clasă. Aceste 

"materiale sunt plasate, temporar, în locuri dinainte planificate si pe 
intervale variate de timp, în funcţie de sarcina de învăţare. 

W Aranjarea materialelor de învățare (atât a celor temporare, cât și a celor 
permanente) înseamnă plasarea acestora astfel încât să fie percepute 
bine de copii, mai ales din punct de vedere al utilității. O expunere 
de materiale care să le reliefeze calităţile constituie o continuă 
sugerare asupra utilizării lor în activitățile desfășurate în clasă. În 
măsura in care profesorul isi planifică diferitele combinaţii de 
materiale precum și modul lor de expunere, el își va proiecta chiar 
tipurile de activități de invitare din clasă si deprinderile pe care 
copiii trebuie să le achiziționeze și să le exerseze. 

Sala de clasă se poate organiza pentru scopuri temporare sau ca un 
mediu permanent, cu anumite spatii de lucru, în funcție de conţinutul pro- 
gramei școlare sau de concepția ce stă la baza procesului educaţional. 

Astfel, pentru școlile ce concep procesul de instruire pe baza Teoriei 
Abordării Integrale a Limbajului, o componentă de bază a instruirii constă 
în organizarea unei ambiante educaționale semnificative din punctul de ve- 
dere al dezvoltării limbajului oral si scris. Programa școlară este susținută 


astfel de « clasa limbajului integral », in care există cárti, ziare, reviste, ghi- 
duri, îndrumări, directioniri, etichete, afişe si orice alt fel de tipăritură. 
Clasele au cutii postale, spatii destinate scrisului, in care existi o paletá larga 
de materiale și unelte de scris, « chioșcuri » de ziare si — foarte important — 
un spaţiu al bibliotecii. Toate conținuturile programei școlare se sprijină pe 
activități ce au loc într-o ambianta proiectată în mod specific. De aseme- 
nea, mobilierul școlar este dispus astfel încât el permite desfășurarea simul- 
tană a unor activități de grup și a activităţilor solitare. 

O altă direcție de reorganizare a mediului fizic, pe care invátimán- - 
tul preşcolar o urmează in multe țări, este sectorizarea. Spatiul clasei este 
împărțit in mai multe «arii » cu denumiri speciale (joc de rol, construcții, 
știință, artă, imaginație etc.), în interiorul cărora se desfășoară activităţi spe- 
cifice, sprijinite de un mobilier și de materiale adecvate. Sectorizarea spaţială 
este un reflex al programei şcolare, care este gândită pe grupări tematice $1 
cunoștințe interdisciplinare. Prin acest tip de programă si împărţire spaţială, 
se tinteste în mod explicit accentuarea activităților de învățare pe grupuri 
mici şi a celor care presupun cooperarea între copii. Legislația constituie si 
ea un suport în utilizarea acestei modalități de învățare : ea prevede un 
număr relativ mic de copii în clasă și existenţa, alături de cadrul didactic, a 
cel puțin unei persoane cu rol auxiliar?. 

Utilizarea corectă a spațiului educațional duce la un echilibru între 
activitatea de învățare personală și cea desfăşurată în cooperare, la reeva- 
luări în relația dintre profesor si elev și, de asemenea, la crearea cadrului de 
susținere a dezvoltării naturale a copilului. În plus, așa cum s-a văzut, 
mediul ambiant poate exercita influențe clar terapeutice atât în scopul de 
prevenire a conflictelor — ca în sugestopedie, de exemplu —, cât $i în scop 
compensatoriu, asa cum este cazul în deprivarea infantilă. 


[ ][']Spatiul în grădinița românească 


În acest moment, în învățământul românesc — mai ales în invataman- 
tul prescolar — existá preocupári de organizare a ambiantei, aproape exclu- 
siv centrate pe amenajarea clasei. Evident, confuzia care este in general 
inerenti schimbării își spune cuvântul in încercările de aplicare ad litteram 
a ideilor si practicilor importante. Asa s-a intámplat cu sectorizarea clasei 


5 In grădinița noastră, legislația nu sustine sectorizarea, de aceea o împărțire « ca la 
carte » a clasei nu numai că nu este cu adevărat utilă, dar poate chiar impiedica organi- 
zarea activitatilor. 


care, în final, a dus la două tipuri de răspuns : apariţia incáperii supraaglo- 
merate, pe de-o parte, si cea a încăperii formale, pe de alta. 

Prima dintre ele urmeazi cu strictete indicatiile si imparte camera in 
mai multe spatii, delimitate de ziduri si garduri. Al doilea tip de încăpere 
contine sectorizarea în « abstract», multumindu-se cu aplicarea afiselor de-a 
lungul pereților, indicând unde se află aria ori sectorul « știință », « construcții » 
etc., în dreptul cărora sunt plasate câte o masuta sau o láditá cu jucării. 

Camera supraaglomerată ignoră faptul că spaţiul oferit de proiectul 
arhitectului este foarte mic si nu este gândit pe sectoare. Împărțirea încă- 
perii reduce la maximum spațiul de mișcare al copilului, așa-numitele sec- 
toare transformându-se în colivii ce incomodează nu numai mișcările copi- 
ilor, dar chiar bunul mers al activității. 

În clasele spatioase, încăperea poate fi împărţită. Ceea ce face dificilă 
desfășurarea activității este faptul că, realizându-se elementul formal, s-au 
ignorat elementele esenţiale : 

Bl educarea urmând ariile de interes exprimate în separări externe de 
spațiu se desfășoară obligatoriu după o programă şcolară constru- 
ită în mod specific 

E învățământul are nevoie de cadre didactice pregătite în mod spe- 
cial pentru aplicarea acestui tip de programă $i pentru utilizarea 
metodelor de grup | 

Bi procesul educational are nevoie de modificarea cadrului legislativ, 
care trebuie să prevadă la fiecare clasă posibilitatea angajării unui 
ajutor al cadrului didactic. 

Ca să nu mai vorbim că ar fi nevoie de o aplicare extrem de flexibilă 

a acestui tip de programă, în funcție de spatiul existent în prezent în clă- 
dirile învățământului preşcolar, extrem de variat ca mărime și formă. În 
ceea ce privește încăperea realizată în mod formal, lucrurile sunt mult mai 
simple. Aici învățământul se desfășoară în mod tradițional, plătindu-se doar 
un tribut presiunilor ierarhice. 

Aşadar, este evident că, pentru un învățământ nevoit să adapteze ino- 
vatiile la condiţii deja existente si nu întotdeauna armonice cu elementele 
introduse, interesul pentru construirea și utilizarea educațională a ambien- 
tului poate duce la fundături ori poate întâmpina dificultăți mari. Soluţia 
nu constă în abandon și nici în aplicarea «la comandă » a deciziilor admi- 
nistrative. Ea a fost deja găsită în tari în care profesorii au fost puși în fata 
dificultăților diferitelor situaţii particulare. În mod ideal, vorbim de un 
mediu educațional ale cărui prime premise le găsim în proiectul arhitec- 


tural si in construcţia clădirii. În mod concret, varianta cea mai inteleapta 
se refera la utilizarea obligatorie, in scop educational, a calitatilor ambien- 
tului dat, in mod specific si flexibil. 

Este bine să reamintim faptul că organizarea unui ambient educa-. 
tional nu este decât o alternativă la organizarea altor tipuri de mediu didac- 
tic-educational, la alte variante de realizare a procesului de instruire si edu- 
care. Pericolul cel. mai mare nu-l reprezintă nonconstruirea (adecvată sau 
deloc) a ambianţei educaționale, ci impunerea acestei ambiante ca abordare 
educaţională unică. 


[Pima vizită în sala de clasă 


Când cineva intră pentru prima oară într-o cameră, gestul său in- 
stinctiv este acela de a roti ochii î imprejur. Următoarea « mişcare » este una 
de ordin psihologic, o mişcare afectivă. Ín general, senzaţia este fie de con- 
fort / plăcere / apropiere, fie de disconfort / neplácere / respingere. Această 
judecată afectivă este proiectată în al treilea pas al noii experiențe asupra 
adultului ce are în posesie locul respectiv. Fie că suntem sau nu conștienți 
de aceasta, trăirea noastră afectivă are un impact extrem de puternic asupra 
judecății noastre despre persoana respectivă. De multe ori, datorită acestei 
prime imagini a ambianţei, ne este foarte greu, uneori aproape imposibil, 
să ne schimbăm părerea, în pofida evidențelor contrare. Dificultățile aces- 
tea sunt cu atât mai mari cu cât însăşi persoana care evoluează în spațiul 
respectiv pare a fi supusă influenței ambianţei; pare a gândi, a acționa 
determinată de loc, ca și cum acesta ar fi propria-i structură. De altfel, 
relația dintre persoană si locul în care ea își desfășoară o mare parte din 
activitatea zilnică a fost remarcată de timpuriu. 

Cadrul didactic trebuie să cunoască aceste aspecte si posibile influ- 
ente. Mai ales cadrul didactic începător, care intră pentru prima data in 
clasa lui, poate suferi dezamăgiri puternice dacă această încăpere nu 
seamănă deloc cu ceea ce a visat. El trebuie să fie pregătit să ia în stăpânire 
spațiul, oricare ar fi caracteristicile acestuia, să-l domine și nu să se lase 
dominat. 

În ceea ce privește influența persoanei asupra spațiului dat, se poate 
afirma că fiecare educator are intuiţia clasei (a spațiului respectiv), ca fiind 
reprezentarea, imaginea sa în ochii alora! Acesta este unul dintre motivele 


pentru care organizarea spatiului clasei pare a fi fundamentali, mai ales 
pentru incepátori. Ín acest scop, profesorul cheltuieste o multime de timp, 
gándire si imaginatie. 1 | 

Clasa înseamnă nu numai mijlocul de creare a unei imagini exte- 
rioare favorabile a adultului « proprietar », dar reprezintă pentru acesta și o 
modalitate de a lua în stăpânire situaţia, de a-și crea o ambiantá protectoare 
si securizantă, relaxantă si stimulativă pentru acțiunea sa educațională. 


[|[_]Disfunctii în relația profesor-clasă (ca spațiu) | 


„In ceea ce priveşte relația stabilită între profesor și ambianța educatio- 
nali, sunt de semnalat două tipuri de exces in comportament. 


W Profesorul organizează clasa pentru adulți. 

Aranjarea mobilierului, decorarea, afişele, materialele didactice, toate 
sunt proiectate și aranjate pentru și în viziunea adultului. Profesorul isi 
aranjează sala de clasă fiind determinat cam de aceleași motivații ca atunci 
când își decorează propria-i casă. El vrea să se bucure de interior dar, în 
același timp, doreşte să-și impresioneze si musafirii (părinții, colegii profe- 
sori, directorul, inspectorul). Această atitudine este departe de a fi un com- 
portament negativ. Înainte de a-i convinge pe copii că această clasă este cel- 
mai bun loc posibil, profesorul trebuie să-i convingă pe părinții lor. Nimic 
nu-i face mai mare plăcere părintelui decât un spaţiu curat, frumos deco- 
rat și sigur, în care să-și lase cu încredere copilul. 

În același timp, considerarea numai a acestui aspect în amenajarea 
clasei este una dintre greșelile fundamentale pe care le poate face un cadru 
didactic, greșeală care, de altfel, apare destul de des. Trebuie înțeles faptul 
„Că sala de clasă aparține, înaintea tuturor, copilului : acesta este un adevăr 
care nu trebuie trecut cu vederea. Viziunea copilului (construirea spațiului 
privind prin ochii copilului) este criteriul numărul unu. Este posibil ca un 
alt adult, mai ales părintele (din nefericire și superiorii ierarhici) să nu inte- 
leagă din prima clipă logica aranjării încăperii. Prin explicaţii, el, părintele, 
învaţă si devine părtaş la întreaga concepție, înțelegând că sala de clasă este 
construită și văzută prin ochii copilului sáu, iar această realitate îl poate face 
 permisibil și chiar creativ în eventualul ajutor pe care îl poate oferi. 


W Profesorul neglijează amenajarea clasei 
întrucât adulții importanţi nu sunt interesați 


Mare parte din activitatea profesorului de organizare a spaţiului cla- 
sei se datorează motivatiei impuse de conduita superiorului ierarhic — pro- 
fesional si administrativ (metodist, director, inspector). Dacă acest stimu- 
lent nu există (nu pentru aranjarea unei clase « frumoase », ci în primul rând 
pentru o organizare funcțională), cadrul didactic tinde să acorde mai puțină 
atenție mediului ambiant. De altfel, este vizibil că, înaintând pe treptele de 
învățământ, spaţiul în care se desfășoară activitatea este din ce în ce mai 
neglijat. 

Dacă educatorul nu este motivat (interior sau exterior) în Organizarea 
ambientului educaţional, el va fi tentat să adopte tactica minimului efort. 
Odată amenajată clasa, el are tendința să o păstreze ca atare, dintr-o rutină 
securizantă care îl costa, in mod firesc, mult mai putin timp si efort faţă de 
energia consumată în cazul primului tip de comportament. 


Asa cum am văzut mai înainte, spațiul fizic are un impact major asupra 
persoanelor care îl ocupă. Este o realitate valabilă atât pentru adulți, cât și pen- 
tru copii, de aceea nu poate fi negată necesitatea interesului pentru constru- 
irea cât mai adecvată a spațiului fizic didactic. Important este ca acest interes 
să fie păstrat continuu fără a deveni însă o obsesie. O amenajare a ambianţei 
odată pentru totdeauna este la fel de dăunătoare ca si schimbările prea dese. 


Bi eee spatiului didactic 


Ín amenajarea ambientului educational trebuie căutată deci întot- 
deauna calea de mijloc. Vom lua în considerare câteva elemente de bază: 
E spațiul fizic efectiv disponibil: mărimea camerei, cât de luminată 
este camera, cum se face iluminarea (ferestre mari sau mici, plasate 
jos ori sus ; becuri multe, puţine ; încăperea zugrăvită în alb ori 

într-o culoare mai puțin luminoasă etc.) 
B numărul de copii și vârsta lor: aceeași cameră va părea mai spa- 
țioasă cu mai puțini copii și neîncăpătoare cu mai mulți ; copiii 
mai mici (chiar dacă puțini) au nevoie de mai mult spatiu liber, cât 


mai degajat de mobilier, întrucât principala lor activitate este cea 
motricá 


Bl obiectivele educaționale ale anului scolar și activitățile corespon- | 
dente, activitățile opționale : spațiul trebuie amenajat avându-se în 
vedere adecvarea atât la grupa de copii, cât și la obiectivele de 
învăţare urmărite. Spațiul trebuie împărțit în mod funcțional ; de 
pildă, nu se poate: discuta de învățarea elementelor de citit-scris 
dacă nu este prevăzut un loc liniștit, potrivit pentru desfăşurarea 
acestei activități. De asemenea, trebuie considerate și optionalele 
proiectate. Dacă s-a stabilit organizarea unor activități de teatru de 
păpuși, trebuie să existe si un spațiu pentru acesta. 

Bl culori si lucruri care plac atât profesorului, cât și copiilor si pe care 
ei se pun de acord în a le folosi: amenajarea spațiului nu este o 
sarcină exclusivă a cadrului didactic. Copiii — adevărații « locatari » 
ai sălii de clasă, au dreptul să participe si ei. În acest fel se vor simți 
cu adevărat «acasă», vor simți că încăperea le aparține si vor fi 
dornici să contribuie la amenajarea și la întreţinerea ei în bune 
condiții. Cadrul didactic va avea grijă ca la fiecare început de an 
școlar sau de semestru să păstreze o serie de «lipsuri » in organi- 
zarea sălii de clasă, pe care să le discute cu copiii, hotărând împre- 
ună ce au de făcut. 


[ ]L]Mediul de învătare : spatiul dat si spatiul amenajat 


Mediul de invátare reprezintá o combinatie de variabile ce includ 
aspectele de constructie, de amenajare, caracteristicile naturale si trasaturile 
sociale, psihologice, institutionale si de organizare a spatiului destinat 
învățării (30, p. 6). | 

Principalele componente ale mediului fizic de invátare sunt arhitec- 
tura clădirii și spațiul amenajat. De obicei, arhitectura clădirii urmează un 
model stereotip, exprimând conceptia-normá a epocii respective despre 
felul în care trebuie să arate o unitate de învățământ. 

Această arhitectură poate fi în acord cu programa școlară și cu astep- 
tările privind comportamentele profesorilor si elevilor, dar, de cele mai 
multe ori, spaţiul arhitectural nu se mai armonizează cu cerințele actuale ale 
școlii. Această defazare poate fi cantitativă (de exemplu, spatii prea mici cu 
elevi prea mulți sau, dimpotrivă, câțiva copii într-un spațiu prea mare, situ- 
atie în care se anulează senzaţia de intimitate) sau conceptuală, de ordin : 

E psihologic: existența unor clădiri prea mari, cenușii, anxiogene, 

care intră în conflict cu principiul învățării motivate interior 


E instructional-educational : sectorizarea sălii: de clasă — aflată la modă 
de mai mulți ani — este incompatibilă cu încăperile școlilor deja 
“ construite. b ag Sarny 

Arhitectura oferă calitățile de bază ale clădirii :: stabileşte intrările si 
iesirile din/in spațiile exterioare si impune considerarea planurilor came- 
relor în proiectarea mediului de învățare amenajat: 

Atunci când unitatea școlară este plasată într-o ambiantá naturală, 
într-un peisaj atrăgător, este foarte probabil ca acesta să joace un rol impor- 
tant, mai important decât facilitățile arhitecturale în planificarea activitătilor 
educaționale si chiar, de multe ori, un rol esențial in proiectarea instruirii, a 
modalitátilor ei de realizare. - aa b i 

Cu toate acestea, relativ puţine școli beneficiază de o arhitectură sau 
un mediu natural favorabile. Atunci când se discută despre ambianța edu- 
cationala, referința se face exclusiv la mediul aranjat. Ambianta amenajată 
cuprinde spațiul pe care profesorii îl aranjează prin plasarea mobilierului și 
a materialelor didactice. Această sarcină este dificilă atunci când arhitectura 
clădirii permite prea puțină libertate ; totuși, fiecare profesor poate realiza 
o ambianta agreabilă cu mijloace relativ reduse. 


[I[]Organizarea spatiului vertical | 


Discutia asupra amenajării mediului aduce în fata două aspecte prin- 
cipale : mediul copilului și mediul adultului. Datorită diferențelor de mă- 
rime, rol, tipuri de mișcare și experiență, adultul și copiii percep diferit 
același mediu vizual și spațial ; într-o cameră ei ocupă spaţii diferite, văd 
altfel același mediu și percep în mod diferit ambianța (30, p. 6). Conform 
acestor date, se recomandă ca mediul de învățare să fie construit pornin- 
du-se de la felul în care copilul percepe împrejurimile si nu de la imaginea 
adultului asupra clasei. Astfel, toate materialele destinate utilizării de către 
copii trebuie să fie așezate la îndemâna acestora pentru ca ei să le poată 
atinge, manipula ori, cel putin, să le aibă permanent în câmpul vizual. 

Materialele pe care copilul nu le poate vedea fie că sunt în afara 
câmpului său vizual, fie că se află închise în dulapuri și cabinete « aparțin » 
adultului. TRI 

Materialele aşezate prea sus nu-l interesează pe copil. Asa cum am 
mai spus, mediul copilului nu include spațiul de deasupra capului său si nici 
obiectele aflate in acest spațiu, evident cu exceptia situației in care i se 
atrage in mod special atentia asupra lor. Mediul adultului este mult mai 


larg, incluzand atat spatiul si obiectele pe care le vede, cát $i pe care nu le 
vede (cum ar fi materialele depozitate in locuri inchise). În schimb, adul- 
tul trece cu vederea în mod constant zona aflată în partea de jos a 
ambianţei, adică exact mediul copilului. S-ar părea astfel că, în meseria de 
educatoare, persoanele scunde ar avea un avantaj, înglobând în mod firesc, 
în mediul lor de adult și o parte din mediul copilului. 

Cu toate acestea şi spațiul aflat pe verticala camerei — deasupra nivelu- 
lui ochilor copiilor — poate fi utilizat în anumite momente în beneficiul celor 
mici. Această soluție poate fi considerată mai ales atunci când spațiul clasei 
este prea mic — cadrul didactic are nevoie ca materialele să fie prezente, 
evitând însă supraîncărcarea. Zona superioară a pereților poate fi utilizată 
pentru tablouri complexe, ce ilustrează teme mari prevăzute în programa 
școlară : anotimpuri, viețuitoare, harta țării etc. La momentul potrivit, li se va 
atrage atenția copiilor asupra câte unui element existent într-un tablou : aces- 
ta poate fi punctul de plecare al lectiei, exemplificarea, concluzia sau evalu- 
area (de pildă, după ce au discutat despre căţel, li se cere copiilor să privească 
în sus la plansa cu animale domestice și să identifice căţeii). Dacă în activi- 
tatea independentă copilul simte nevoia unui sprijin, el va ridica ochii din 
când în când şi va studia elementul pus în evidență de profesor. Tabloul 
complex este păstrat sus pe perete până ce se trece la o altă temă, și atunci 
este înlocuit. Unele tablouri cu subiecte foarte generale pot rămâne în același 
loc pe tot parcursul anului. - e | LL 

De asemenea, pe tavan se 
poate fixa un sistem de scripeti cu 
frânghii lungi, prevăzute cu contra- : 
greutati, pe care sunt prinse mate- 
riale, unelte, desene ale copiilor, li- 
tere, cifre, giletuse în interiorul că- 
rora se gásesc crete, creioane colo- 
rate, .pensule, diferite obiecte utile 
într-un moment sau “altul. Aceste 
frânghii sunt ușor de manevrat, pu- 
tându-se aduce la îndemână un obiect 
sau altul ori de câte ori este nevoie. 
Se poate rezolva astfel problema 
depozitării ori a expunerii în cazul în 
care sala de clasă nu oferă spaţiu sufi- 
cient și nici mobilă adecvată. 


O alta idee este aceea de a picta pe tavan imagini care in mod natu- 
ral există «sus » ori «vin de sus»: fenomene meteorologice, sistemul solar 
ori, mai simplu, cerul cu stele, imagini cu caracter religios. Íntinsi pe 
covor, pe o rogojiná sau pe saltelute, relaxati, copiii pot petrece momente 
absolut speciale, ascultând poveşti, povestind ei înșiși si învățând despre 
minunile cerului. În dormitoarele grádinitelor cu program prelungit pot fi 
plasate asemenea tavane « instructive ». 


L] [ lîmpărtirea spatiului orizontal 


În mod obișnuit, amenajarea clasei se referă la acest spațiu. Există trei 
sarcini principale pe care profesorul trebuie să le îndeplinească, și anume : 
organizarea spațială, procurarea materialelor de învăţare care trebuie să 
existe în clasă și aranjarea acestor materiale. Aceste trei sarcini pot fi în- 
deplinite după o rețetă « generală », neimplicata, dar pot fi privite si dintr-o 
altă perspectivă : cadrul didactic poate organiza clasa în conformitate cu 
scopurile pe care le urmărește. Acesta este cazul în care se urmăreşte stimu- 
larea citit-scrisului și utilizarea cărților — mobilierul va fi aranjat astfel încât 
biblioteca să fie punctul central, aflat în direcţia de mișcare a copiilor. 
Materialele vor fi aranjate astfel încât să se ajungă la ele urmându-se indi- 
catii, săgeți, etichete, iar cele referitoare la scris (creioane, hârtie etc.) să se 
găsească în cele mai variate dar și în cele mai accesibile locuri, sugerându-se 
astfel copiilor să le utilizeze. 


[ ]L]Sectorizarea 


Recomandările privind împărțirea încăperii de clasă in « colțuri » sau, 
mai nou, pe sectoare țin în general de voința managerilor, a inspectorilor. 
Uneori, aceste recomandări se armonizează cu factorul uman si material 
existent, alteori, ele sunt impuse din rațiuni diverse și sunt mai mult sau 
mai puțin temporare. În România a funcționat mult timp sistemul « coltu- 
rilor » : zone din clasă, plasate pe lângă pereți, în care materialele erau aran- 
jate corespunzător unui anumit tip de activitate a copilului (colțul păpușii, 
al teatrului, de desen etc.). Acest sistem păstra intact mijlocul clasei pentru 
ca educatoarea să poată supraveghea copiii. Treptat, sistemul a fost negli- 
Jat, singurele colțuri rămase fiind cele cu conţinut ideologic. După 1989, 
colțurile au revenit în actualitate, în special sub numele de arii de stimulare. 


Existenta colturilor/ariilor de stimulare/sectoarelor de activitate este 
justificată și compatibilă cu nevoile copilului, dar si ale adultului (individul 
tinde spre rutine : desfășoară aceleași activități în același loc, se aşează mereu 
pe același scaun plasat într-o anumită zonă, bea dintr-o anume cană s.a.m.d.). 
Activitatea, mai ales una dificilă, se desfășoară mai eficient în interiorul unor 
asemenea rutine ce oferă un anumit confort: mediul este securizant, nu 
intervin modificări esenţiale, omul se poate concentra mai ușor asupra con- 
ținutului sarcinii de îndeplinit. 

Organizarea spaţială permite și o amplasare cu sens a materialelor ne- 
cesare activităţii desfășurate permanent în același loc. Evident, apar si va- 
lente terapeutice : un copil emotiv, anxios, se va simți în siguranță dacă va 
fi înconjurat de rutine si de evenimente predictibile. 

Acestea sunt realități psihologice deloc neglijabile, rezolvate, cel 
puţin parțial, prin organizări exterioare de tipul sectoarelor de activitate. 
Pe de altă parte, permanenta sectoarelor poate induce fenomene negative : 
obișnuit să facă activităţile matematice numai în sectorul « matematică » 
sau să picteze numai în sectorul « artă », copilul va avea dificultăți în pune- 
rea în legătură a celor două tipuri de cunoștințe, în transferarea ori uti- 
lizarea lor. El va interioriza spațiul exterior și nu se va simți în largul său 
dacă va număra obiecte și va citi cifre în alte sectoare. Aceste bariere sunt 
întărite chiar de comportamentul cadrului didactic care nu permite desfă- 
surarea unor activități decât în locurile special destinate. Pentru a nu mai 
aminti de faptul că o altă prejudecată operează in multe grădinițe : « În 
clasă învăţăm ; în curte ne jucăm si ne distrám ». În acest fel, o serie de 
oportunități sprijinind învățarea spontană se irosesc din pricina sectoriză- 
rilor interne și externe. 

Din punctul de vedere al resurselor umane și materiale, împărțirea 
încăperii în sectoare mai ridică o problemă : existența sectoarelor impune 
renunțarea în mare măsură la activităţile frontale în favoarea celor pe gru- 
puri mici ori chiar individuale. Pentru a asigura o bună desfășurare a în- 
vatarii în aceste condiţii, în numeroase tari i s-a prevăzut cadrului didactic 
un ajutor, o a doua persoană. S-au introdus programe care stimulează parti- 
ciparea părinților la activităţile zilnice ale grádinitei, obținându-se astfel un 
al doilea ajutor pentru activităţile în care este mai importantă suprave- 
gherea copiilor și nu predarea propriu-zisă. 

Un alt aspect se referă la tipul de încăpere în care se operează îm- 
pártirea pe sectoare. Camera trebuie să prezinte un minim de caracte- 
ristici care să permită această împărţire : trebuie să fie largă, lumina să fie 


repartizată uniform, ferestrele si ușile să nu « spargă » pereţii in cele mai 
diferite locuri, făcând dificilă așezarea mobilierului. Sectorizarea came- 
relor mici ori prost proiectate duce la crearea de obstacole în activitățile 
de învățare ale copiilor și la limitarea libertăţii lor de mișcare. În acest fel, 
o idee bună se poate transforma într-o problemă atât pentru cadrul didac- 
tic cât și pentru copii. 

Împărțirea cea mai bună a clasei — mai ales atunci când t încăperea nu 
este foarte spațioasă și nu are nici mobilă adecvată — este cea de două sau trei 
zone. Una dintre ele trebuie să circumscrie acel spațiu de învățare în care se 
desfășoară toate activitățile ce necesită másute si scăunele. Un alt spaţiu tre- 
buie să aparțină jocului. Următoarele sectoare, construite în măsura în care 
spațiul permite, vor urmări interesele educaționale, proiectate pe baza obser- 
vării intereselor şi capacităților copiilor. De pildă, într-o grupă în care sunt 
mai multi copii cu un limbaj oral mai dezvoltat, cu înclinații artistice diferite, 
se.va da importanță construirii unor spatii ys in care sa se satisfaca aces- 
te interese ale copiilor. ; . 

Indiferent de numárul de diviziuni Na lo: nu trebuie trecută nicio- 
dată cu vederea biblioteca. Ea poate constitui un sector de sine-stătător sau 
poate fi amenajată sub orice formă, oriunde : rafturi, cutii, cosulete, cărțile 
putându-se afla peste tot așa cum, de altfel, se pot întâlni în casa oricărei 
persoane care citeşte. Cărțile și materialele de citit-scris trebuie să formeze 
ambianța generală a clasei, dar pot crea și specificul fiecărui sector în parte 
(reviste, cărți, ziare despre plante și animale în sectorul științelor naturii, 
albume de tot feiul în sectorul artei etc.). 


L][_]zone linistite si zone agitate | 


Cu cát copiii sunt mai mici, cu atát ei sunt mai greu de tinut intr-un 
anumit spațiu. Ei se mișcă de la un capăt la altul al încăperii táránd o 
jucărie, dând peste alti copii, stricându-le lucrurile cu sau fără voie, iscând 
conflicte sau, dimpotrivă, adunându-se pentru un joc comun. 

De aceea este bine să se prevadă o zonă-« tampon » între aria jocu- 
rilor și cea în care se desfășoară activități mai liniștite : scriere, citire, desen, 
pictură, modelaj etc. Va fi o arie relativ neutră, separată printr-o piesă de 
mobilier ori prin paravane ce barează trecerea directă dintr-o parte în alta 
cu o viteză prea mare. O influență bună în « neutralizarea » activităților 
prea energice din zonele liniștite o are prezenţa cadrului didactic, care ve- 
ghează ca interferentele să nu fie conflictuale, ci de comunicare si de satis- 


facere a curiozitatii. Nu este nimic rau dacă in timpul activităților la alegere 
unul dintre copii părăseşte locul destinat jocurilor de construcție cu un 
camion încărcat cu materiale și se deplasează spre masutele celor ce pic- 
tează. Este curios să vadă ce desenează colegii si poate doreşte să picteze si 
e]. Zona neutră dă posibilitate cadrului didactic să-i urmărească mișcările și 
să prevină la timp nașterea unor eventuale tensiuni. « Şoferul » poate fi oprit 
din drum pentru o discuţie ori i se dă o sarcină, de exemplu, să care în camion 
borcánase cu culori, pensule, creioane, pentru a fi de folos pictorilor. 

Această arie neutră necesită însă spaţiu, or, de obicei, sala de clasă nu 
este prea încăpătoare. De aceea, cadrul didactic este cel care trebuie să 
îndeplinească rolul de:« zonă neutră », de prevenitor si de mediator al con- 
flictelor, exersând împreună cu copi conduitele de toleranță, de așteptare 
și de cooperare. 


[-1L]zene fixe si zone mobile 


Una dintre strategiile arilizate cu succes ie cadrul didaetici in organi- 
zarea spatiului orizontal este ca, păstrând i in mod permanent cateva sectoare 
de activitate, să se modifice din timp în timp alte spatii. 

Se pot obţine configurații noi, modificând pur si simplu așezarea 
scaunelor și a meselor, pentru a marca desfășurarea unei activități diferite. 
Intr-o încăpere nu prea mare, aceasta poate fi cea mai fericită soluție ; dacă 
educatoarea va schimba, de pildă, la fiecare activitate, așezarea scaunelor 
după o simbolistică constantă, astfel încât fiecare copil să știe că semicer- 
cul însemnă povestire, cercul — activitate muzicală și jocuri de interior, 
așezarea meselor și a scaunelor în formă de U reprezintă activitatea matema- 
tică, iar unirea compactă a meselor în apropierea ferestrelor este legată de 
pictură sau de lucru manual. În acest fel, atunci când încăperea nu permite 
o prea mare divizare a spațiului, se poate folosi o modalitate simplă de 
obținere a unei mobilități în spațiu a copilului, păstrându-se în același 
timp o continuitate a cadrului larg. | | 

Totuși, o permanentizare a modificărilor nu este — 
Copiii ar depune prea mult efort în realizarea acestor permutatii si în adap- 
tarea la ele. In aceste condiţii, în plus, mutările își pierd caracterul stimula- 
„tiv devenind, in cele din urmă, simple rutine. Pe de altă parte, un exces de 
mobilitate a mediului poate determina la copii apariția unui sentiment de 
insecuritate. Acest din urmă efect poate fi evitat prin implicarea copiilor în 
mutarea mobilierului, lucru care le va face multă plăcere. 


Se poate întâmpla, de asemenea, ca înșiși copiii să propună modi- 
ficările de aranjament și împreună cu educatoarea, entuziasmați, să se anga- 
jeze în realizarea unor noi structuri de spaţiu prin mijloace simple: scaune, 
paravane, cartoane mari sau cutii de carton, un preș mic etc. 


[][_]Spatiu colectiv si spatiu privat 


Atunci când se discută despre organizarea clasei se au în vedere, în 
general, grupurile. Împărțirea clasei, așezarea mobilierului, a materialelor și 
a jucăriilor vizează fie activitățile frontale, cu toti copiii, fie cele în care se 
lucrează cu grupuri mici de preşcolari. Copilul, ca individualitate, își gă- 
sește mai greu locul in economia spațiului clasei. 

Socializarea este un subiect mult discutat. Declaraţiile privind edu- 
carea copilului pentru cooperare, un comportament neconflictual si o acti- 
une socială eficientă au devenit un obicei. Practic însă, în şcoală, copilul nu 
are nici o secundă liberă in care să poată respira singur, fără a simți în fata, 
în spate ori de-o parte și de alta răsuflarea celorlalți, la fel de dornici de alt- 
fel să aibă câteva minute numai ale lor. Singurele colțuri solitare sunt coltu- 
rile de pedeapsa. 

Fără îndoială, adultul complet al zilelor noastre trebuie să fie inzes- 
trat cu ușurința contactelor sociale dar, în același timp, el trebuie să știe să-și 
construiască lumea sa privată. Proiectarea activităților viitoare, meditaţia, 
învăţarea, studiul într-o bibliotecă, stăpânirea sentimentelor, luarea decizi- 
ilor, toate sunt acțiuni personale. Ele pot fi stimulate, ajutate, dezvoltate 
prin intermediul socialului în diferitele sale aspecte dar, mai întâi de toate, 
omul trebuie să se formeze ca o personalitate care știe să-și trăiască viata 
prin el însuși. 

Proiectarea acțiunii educative adresată grupului/grupurilor tinde să 
treacă cu vederea această caracteristică esențială a personalităţii. Copilul, 
mai târziu adultul, se obișnuiește să trăiască «in afară», numai cu si prin 
alții, iar momentele de singurătate, pe care orice ființă le întâlnește la un 
moment dat, il lasă descoperit, neajutorat și chiar gata de compromisuri, in 
dorința de a fugi de solitudine. 

Fără îndoială, tabloul este exagerat. Și totuși, tendința tinerilor de 
a se strânge în mulțimi cát mai mari, de a fi nonconformisti printr-un 
conformism zdrobitor al apartenenței lor la o masă de « nonconformisti », 
este determinată într-o anumită măsură și de educația adresată exclusiv 
grupului. 


Copiii au nevoie să fie singuri din când în când si sunt dornici de 
aceasta mai mult decât se poate închipui6. 
Fiecare are ritmul său individual 
și social, expansiunea si nevoia de 
înăuntru, timp în care se odihneşte, 
adună energie şi creşte. De aceea este 
bine să se prevadă în clasă colțuri, un- 
ghere, petice de spaţiu în care un copil 
își poate consuma momentul de sin- 
gurătate. Nise, cámürute prea mici 
pentru altă utilizare, o másutá într-un 
colt, un scaun așezat cu fata la perete, 
locul de sub catedră, paravane mici, un cort confecționat din carton ori din 
petice de pânză, toate acestea pot îndeplini funcția de izolare temporară 
(izolare a cărei nevoie este resimțită de copil; ea nu are nici o legătură cu 
măsura punitivă a cadrului didactic). Colţul privat poate avea un caracter 
permanent ori poate fi amenajat ad-hoc ; este mai bine ca el să fie mobil 
decât fix. Dacă unul dintre copii intră primul în locul de sub masă, de pildă, 
el va considera că aceasta este proprietatea sa exclusivă ; de aceea, de la 
început, educatoarea trebuie să-i explice că tot ce este în clasă (cu excepția 
lucrurilor personale, caiete, jucării de 
acasă) aparține tuturor si că fiecare 
copil trebuie să înveţe să împartă aces- 
te lucruri cu alții. Atunci-cind se uti- 
lizeazá cutiile, paravanele etc., fiecare 
copil își poate construi, la un moment 
dat, propria căsuță «in vârf de munte » 
în care să se retragă ; în acest fel se pot 
evita, cel puţin parțial, eventualele con- 
flicte pentru ocuparea spațiului de retragere. 

Așa cum am mai amintit, este bine să se evite asocierea constantă a 
ideii de pedeapsă cu singurătatea și izolarea temporară : a fi pus la colt, a fi 
pus singur în bancă etc. 


6 Singurătatea copilului se bazează însă pe continuitatea prezenței adultului fie într-un 
colt al camerei, fie într-o altă încăpere. Or, dacă acesta este plecat din casă, copilul tre- 
buie să aibă siguranța că adultul se va întoarce curând. Copilul va putea utiliza singură- 
tatea numai dacă este opusă abandonului, real sau imaginar. 


[ ]O clasá pentru stimularea scris-cititului 


La fel cum limbajul oral se dezvoltá in interiorul unor relatii active 
de comunicare cu cei din jur, tot astfel interesul si deprinderile pentru 
citit-scris (limbajul scris) se dezvolta in interiorul unei ambiante in care 
simbolurile de tot felul și cuvintele scrise sunt parte importantă a activi- 
tatilor de zi cu zi. Dacă prescolarii înțeleg cât de utile sunt aceste semne, 
ei vor fi tentaţi să le integreze în acţiunile lor. De pildă, se observă că, în 
mod spontan, îndată ce știu să-și scrie, fie și greșit, numele, ei au grijă să se 
semneze pe fiecare lucrare pe care o execută — au învățat că o lucrare sem- 
nată are identitate, există un creator, un proprietar. O lucrare semnată « vor- 
beste » de la sine, ea poate fi uşor diferențiată de a celorlalti, chiar în absența 
celui care a executat-o. De asemenea, copiii caută să integreze limbajul 
scris în activitatea lor fundamentală, jocul: ei scriu rețete, bonuri, « scriu » 
bani, se joacă de-a scoala si pun « elevii » să scrie si să citească. - 

Pentru ca prescolarii să fie tentaţi să asimileze in mod « natural » lim- 
bajul scris, ei trebuie să fie puși în prezența lui. Așadar, ambianța clasei tre- 
buie să aibă anumite caracteristici. 


[][_]Caracteristici ale unei ambiante alfabetizante 


Categoriile de elemente care trebuie să existe într-o sală de clasă ce 
încurajează contactul cu limbajul scris sunt următoarele : 


W Lucruri interesante despre care se poate citi și scrie 


Existența a o serie de obiecte, jucării, imagini, flori, mașinării de tot 
felul, animale la colțul viu” determină întâlnirea copiilor cu surse concrete de 
informație, idei, fapte. Alături de acestea, trebuie să existe și sursă de infor- 
matie simbolică — imagini, hărți, diagrame, cărți —, care oferă copilului ocazia 
de a privi, de a citi, de a scrie sau de a imita aceste activități, intelegindu-le 
semnificația. Combinația dintre informaţia scrisă şi cea non-scrisă stimu- 


7 Din nefericire, în cele mai multe dintre grădinițe, animalele mici nu rezistă ; ele 
sunt considerate obiecte de joacă și, de obicei, sunt neglijate ori supuse la regimuri neadec- 
vate modului lor de viață. Vinovati sunt, evident, adulţii. De aceea, mai bine se renunță 


la animalele chinuite de la colțul « viu » în favoarea jucăriilor, a mulajelor, a diapozitivelor, 
a imaginilor. 


leazá angajarea copilului in activi- 
tate, il motiveazá si il directioneazá 
in cáutarea informatiei in materia- 
lele scrise, in incercarea de a inre- 
gistra informaţia într-o formă sim- 
bolică — de exemplu, să deseneze 
floarea care-i place și să o coloreze, 
să o deseneze schematic la intervale 
de timp pentru a arăta cum creşte, 
să caute și să copieze cuvântul « floa- 
re » după una din sursele de infor- 
‘matie scrisă (carte cu ilustraţii, dic- 
tionar cu imagini etc.). 


E Unelte si materiale 
utile pentru notare 


In fiecare sector de activi- 
tate, materialele pe care se poate 
scrie si uneltele de. scris vor fi pla- 
sate ca stimuli permanenţi și ocazii 
de scriere. Plasându-se aceste materiale la indemiha copiilor, ei vor fi mo- 
tivati în utilizarea lor spontană, prescolarii fiind stimulati astfel să deseneze 
$1 să scrie. 

De asemenea, copiii vor avea grijă să facă liste cu materialele exis- 
tente în fiecare sector. De exemplu, în zona unde se desfășoară activitățile 
de matematică există creioane negre, creioane colorate, gume, caiete sau 
coli de hârtie, ascutitori. Lista este completată si verificată în fiecare zi. 
Cea mai simplă sarcină pe care o poate îndeplini si prescolarul din grupa 
mică este aceea de a face câte o cruciulitá pentru materialele prezente si 
câte o linie pentru cele absente. Acestea sunt primele simboluri pe care 
le poate trasa și copilul foarte mic. Educatoarea desenează pe marginea 
verticală din stânga a unui carton materialele existente, iar în dreapta 
atașează în fiecare săptămână câte o foaie de hârtie liniată, pe care copiii 
vor nota-în fiecare zi prezența sau absența materialelor. Pe măsura pro- 
gresului făcut de copii, tabelul se complică. La imaginea obiectului se 
adaugă numele lui ; mai târziu, alături de semnul indicând prezenţa mate- 
rialului respectiv, copilul va pune si o cifră indicând cantitatea. Iată, de 


pildi, tabelele (listele) cu materiale pentru scris (creioane negre, creioane 
colorate, gume, ascutitori, coli de hartie). 


luni | marti | miercuri | joi | vineri | sâmbătă 


creioane 
colorate 


creioane 
colorate 


Pentru ca aceste inventare să fie funcționale, ele trebuie să fie 
revăzute periodic. Se pot face tabele cu ritmul de udare a plantelor și de 
ștergere a prafului. Pe baza acestor tabele, se poate modifica — dacă se con- 


siderá necesar — orarul stropirii plantelor si al ștergerii prafului. Se mai pot 
construi tabele cu jucăriile folosite în curte (corzi, mingi, cartoane) și copiii 
care le iau cu ei în fiecare zi. Astfel, se poate vedea cine se joacă mereu cu 
ele și cine nu. Aceste revizuiri ale tabelelor îi implică pe copii nu numai în 
citirea, ci și în scrierea tabelelor. 


W Cărţi așezate peste tot 


Cărţile sunt întâlnite peste tot în ambianța clasei, activând astfel per- 
manent interesul copiilor. În fiecare zonă de activitate a copiilor trebuie să 
existe câteva cărți al căror conținut este legat de activitatea respectivă, ofe- 
rind informații care să-i ajute pe copiii în activitatea din acel spaţiu. Sunt 
foarte apreciate cărțile cu animale și cele cu aspecte din viata copiilor. 
Aflându-se în permanență în câmpul lor vizual, cărţile îi fac pe copii să 
conștientizeze prezența lor si îi stimulează să le folosească. Ei vor privi si 
vor deschide cărțile, se vor uita pe imagini iar și iar de-a lungul unei zile, 
angajându-se astfel în utilizarea spontană a limbajului scris. 

Cadrul didactic trebuie să schimbe din când în când aşezarea prin 
clasă a cărților, precum si cărțile expuse în mod special — cele care tin cont 
de noile teme, de noile activități și interese ale copiilor, de evenimente de 
sezon, de sărbători ale grádinitei sau comunității /țării. Este mai putin impor- 
tant numărul acestor cărți cât adecvarea lor la activitățile în derulare, la 
interesele prezente ale copiilor. Cărţile repartizate prin clasă sunt fie impru- 
mutate de la biblioteca scolii, fie aduse temporar de acasá de cátre copii, fie 
cartile din biblioteca clasei. Faptul cá educatoarea le scoate si le expune in 
campul perceptiv al copiilor este important pentru constientizarea exis- 
tentei acestor carti si utilitatii lor. De exemplu, educatoarea are programate 
o serie de discuții si activități despre un anume anotimp. Ea are grijá sá 
scoată din bibliotecă acele cărți ce tratează această temă si să le pună in clasă 
în locul special destinat (o anumită masuta, o cutie, un cosulet). Dacă nu 
ar face aceasta, cărțile ar putea rămâne « ascunse » în bibliotecă, fără a fi re- 
marcate de copii — ar rămâne neutilizate. Punándu-le însă la vedere, în ceea 
ce se numeşte ambianța copilului, educatoarea le oferă în mod indirect 
instrumentul necesar rezolvării sarcinilor de învățare, precum și o motivaţie 
pentru utilitatea cărților (de pildă : « Nu știm prea multe despre păsările care 
trăiesc pe lac, dar putem afla dacă deschidem cartea potrivită ! »). | 

Nu numai cărțile cumpărate constituie zestrea clasei. Ambianta va fi 
Variată și stimulată prin diferite reviste, ziare, cărți confecţionate de copii, 
precum și cărți confecționate de cadrul didactic. Acestea vor fi aranjate în 


[s] 


combinaţie cu cărțile tipărite, cu caietele copiilor, cu materialele-surse de 
informare prezentând imagini de tot felul, astfel încât să se completeze 
unele pe altele. De pildă, pot fi așezate reviste despre animale și plante la 
un loc cu cărți tipărite tratând același subiect, precum și cu o cărticică-două 
confecționate de copii sau de educatoare (Cactusul meu, Căţelul meu, Papagalii 
mei etc.), cu jocuri ce implică manipularea unor jetoane cu imagini repre- 
zentând animale, plante, alături de numele lor. | 


W Prezența materialelor de referință 


Aceste materiale sunt în principal dicţionare, enciclopedii, reviste 
pentru copii dedicate unui anume subiect și care oferă așadar mai multă 
informaţie specifică. | 

În afară de aceste cărţi, educatoarea, dar si copiii pot confectiona și 
alte materiale de referință, de exemplu, catalogul clasei afișat. pe perete, o 
listă de cuvinte, alfabetarul (imagini și litere) prins pe perete — toate plasate 
la înălțimea copiilor. LE | Hu 

Dacă, de exemplu, un copil vrea să-și pună numele pe un desen si 
uită o literă sau chiar cum se scrie tot numele, el se duce fie la alfabetar, 


unde identifica litera dupa imagine, fie la catalog, unde se regaseste dupa 
«semnul» său, imaginea corespondentă. 

Tot materiale de referință sunt considerate diferitele hărți (unele exe- 
cutate chiar de copii ca, de pildă, drumul de la grădiniță în parc), imaginile 
semnificative, calendare ale naturii ori calendarele din comerț ce prezintă 
lunile anului. 

Pe măsură ce copiii se familiarizează cu literele si cuvintele si înțeleg 
cum poate fi utilizat un dicționar, o enciclopedie, cererea pentru asemenea 
materiale de referință va creşte. Astfel, în mod spontan, copiii vor achi- 
zitiona deprinderi intelectuale extrem de importante. 


N Spaţii pentru expunere si materiale de scris la îndemână 


În clasă trebuie si fie prevăzute locuri în care copiii să-și expună 
lucrările ori pe care să aşeze notițe si mesaje. La început simple desene, 
aceste note vor încorpora foarte curând literele și cuvintele învățate. 
Pentru aceasta trebuie să existe în acele locuri si hârtie (bucăți mici, fâşii de 
hârtie, tot ce poate fi folosit) si unelte de scris. Dacă e posibil, un aseme- 
nea loc în care copiii își afişează mesajele poate fi o tablă pe care se scrie 
cu cretă. Dar și mijloace foarte simple pot fi utilizate, cum ar fi o sfoară întin- 
să orizontal sau vertical, de care se prind cu un cârlig notele și mesajele. 


Cica: rivind crearea unei ambiante 
de alfabetizare și mijloacele construirii acesteia 


Obiectivele familiarizării copiilor preşcolari cu limbajul scris trebuie 
să tind cont în ce măsură aceștia au sau nu o experiență în acest domeniu. 
Cu alte cuvinte, un rol esențial îl au familia și modul în care aceasta pune 
la dispozitia copilului materialele scrise, explicându-le utilitatea — dacă 
există cărți, reviste, ziare în casă, dacă i se citește copilului, dacă are frați 
sau surori mai mari care, prin propria activitate școlară, intermediază con- 
tactul copilului cu limbajul scris ori, dimpotrivă, nu există nimic din toate 
acestea. În relație cu mediul cultural familial, cadrul didactic își propune să 
construiască deprinderile necesare ori să continue ceea ce familia deja a 
început, în acest caz acțiunile gradinitei și cele ale familiei completandu-se 
reciproc. Evident, nu toti copiii dintr-o grupă au aceeași experiență cul- 
turală. Foarte probabil, după o evaluare preliminară, cadrul didactic va găsi 


cel putin douá grupuri de copii diferiti din acest punct de vedere. Ín acest 
caz, grija sa va fi să formuleze obiectivele privind învățarea limbajului scris 
în funcţie de realitatea constatată. În principal, conținutul obiectivelor este 
același. Diferentierea apare numai atunci când lumea cărții reprezintă un 
teritoriu complet nou pentru unii copii, în timp ce pentru alții este vorba 
` de dezvoltarea unor deprinderi care au început să se formeze ori chiar s-au 
structurat deja. 


C]L Obiectivele creării unei ambiante de alfabetizare 


W A dezvolta înțelegerea utilității limbajului scris în diferite forme (me- 
saje scrise existente în mediu, cărți, reviste) 

W A crea un mediu cultural ce contine o multitudine de informații 
scrise și încurajează copiii să utilizeze aceste informații, în diferitele 
lor forme de prezentare | 

W A crea si dezvolta in copil bucuria cărților si deprinderea de a le 
manevra ; deoarece nu toti copiii au acces la cárti si reviste, gra- 
dinita este obligati si le ofere acestora ocazia de a le folosi 

W A dezvolta la copil intelegerea textelor narative si lirice 

W A dezvolta la copil interesul pentru scris si a-l ajuta să-și formeze 
deprinderi adecvate 

W A oferi copilului strategii intelectuale generale, transferabile spre 
citit-scris : căutarea semnificației, predicția, construirea de rationa- 
mente, capacitatea de a se autocorecta | 

W A dezvolta la copil increderea in fortele proprii, indrazneala de a 
experimenta, a vorbi, a citi si a scrie 


Toate acestea sunt obiective generale care ghidează amenajarea unei 
clase de grădiniță și care sunt de asemenea (fără a se confunda însă) în 
relație cu obiectivele generale ale programei şcolare. 

Obiectivele atinse prin organizarea ambianţei se realizează prin acti- 
vitáti specifice: 


[1L ]Mijloace specifice de acțiune 


B amenajarea celui mai important spațiu — sectorul bibliotecii 


BI amenajarea unui colt (sector) al scrierii, dotat cu o multitudine de 
materiale și unelte de scris 


B utilizarea limbajului scris pentru a arăta copiilor numele lucrurilor 
și la ce folosesc ele (de exemplu etichetarea) 

E folosirea comunicării scrise între grădiniță si școală ; cunoașterea 
de către copii a conținutului mesajelor și conştientizarea impor- 
tantel rolului lor de purtători ai mesajelor scrise 

B plimbarea pe străzile învecinate și căutarea mesajelor scrise ; edu- 

= catoarea va întreba din când în când: «Ce scrie aici?», «Ce 
înseamnă, ce vrea să spună ?», apoi împreună cu copiii va încerca 
să « ghicească » (să rationeze, de fapt) înțelesul si scopul mesajului 
respectiv (se deduce că este vorba de un magazin alimentar după 
marfa expusă ; se deduce cá este o stație de autobuz dacă se pri- 
veste placa de pe stâlp pe care sunt niște cifre; se deduce că e 
vorba de poștă după semnul goarnei poștale s.a.m.d.)? 

"BI scrierea numelor copiilor pe lucrări, pe fiecare dulăpior ; in cata- 
logul afișat ; pe liste care arată ce activități trebuie să execute (de 
exemplu, o listă cu copiii care sunt de serviciu într-o zi) ; se con- 
sideră obligația copiilor (obligaţie introdusă treptat) de a-și semna 
lucrările, de a semna pe diferite liste pentru luarea la cunoștință 
ș.a.m.d. (la început prin copiere, mai târziu independent), fiind 
suficient prenumele 

E organizarea sedintelor de lectură cât mai des, atât individual, cât și 
în grup; copiii vor fi încurajați să fie atenți, să înțeleagă ce li se 
citeşte, să prevadă episoadele următoare 

W procurarea de cât mai multe cărți cu tematici diverse 

BI crearea unor colțuri (zone, sectoare) in care să se poată asculta dis- 
curi sau casete (această zonă poate exista chiar în sectorul bi- 
bliotecii) 

Œ sublinierea rolului textelor scrise în jocurile de rol în care copiii 
merg la magazin/piatá cu o listă de cumpărături, doctorul scrie 
rețeta, farmacistul o citește și vinde medicamentele ș.a.m.d. 

B împreună cu copiii se scriu denumirile sectoarelor, se fac etichete 
pentru lucruri ori sertare, se scriu afișe cu reguli, cu servicii, cu 
prezență etc. 

ll crearea unei galerii cu biografiile copiilor, scrise si citite de către ei 
(numele, vârsta, numele mamei și al tatălui, al fraților și surorilor ; 
ce jucării le plac, ce mâncare/prăjitură le place cel mai mult) 


8 Aceste raționamente vor fi făcute într-o atmosferă relaxată în timpul plimbării, 
în nici un caz ca o cerere de răspuns la întrebări inchizitoriale. 


W amenajarea unor cutii postale (din carton), afisaje, un « oficiu postal » 
in care fiecare copil are o cutiutá în care se pun scrisorile si mesajele 
care îi sunt adresate (de către alti copii ori educatoare), mesaje la 
inceput doar desenate si semnate, mai tárziu continand si cuvinte 

W copiii sunt încurajați să dicteze mesaje, scrisori, povestioare, pro- 
priile întâmplări, adultul scriindu-le și citindu-le apoi 

li încurajarea cititului paralel : educatoarea si copiii (în grup mic) au 
aceeași carte ; în timp ce educatoarea citește povestirea cu glas 

„tare, copiii ascultă, urmăresc textul pe cărțile lor și dau filele în 
același timp (copiii mici dau pagina odată cu educatoarea, cei mai 
mari se ghidează după imaginile aflate în legătură cu textul, iar cei 
mai avansați pun în corespondență ceea ce aud cu cuvinte ori cu 
propoziţii pe care le recunosc în carte). În această activitate se pot 


: utiliza cártile-gigant, ce permit folosirea lor simultan de 2-3 copii 
(20, pp. 43-47) 


În Me evident, aceste activitáti trebuie selectate in functie de várs- 
ta copiilor, de obiectivele programei şcolare și, nu in ultimul rand, în functie 
de contactul pe care fiecare copil l-a avut cu limbajul scris înainte de a veni 
la grădiniță. De asemenea, aceste activități trebuie introduse treptat și pe 
rând, evitându-se aglomerările și, prin urmare, oboseala copiilor. Trebuie 
avut grijă ca aceeași activitate să fie introdusă mai întâi prin câteva elemen- 
te simple, apoi, pe măsură ce copilul capătă experiență, complicându-se 
gradual. De pildă, « scrierea » scrisorilor poate fi introdusă din grupa mici : 
se face cunoștință cu foaia de hârtie, creionul, plicul, cu modul în care se 
impátureste hârtia, se introduce în plic, iar plicul se lipește. În ceea ce pri- 
veste scrierea propriu-zisă, este suficient ca prescolarul să facă semne, mâz- 
găleli cu creionul, imitând astfel comportamentul adultului. 


[ ][ ]itemi de evaluare a elémihtelor de limbaj scris 
în ambianța educațională. 


Pentru ca educatoarea să-și poată evalua activitatea, ea are nevoie de 
câteva puncte de sprijin. Acestea pot fi utilizate fie în finalul procesului de 
amenajare a ambianţei (final relativ, întrucât mediul educational suferă în 
permanență modificări), fie la începutul organizării acestei activități. Itemii 
de evaluare sunt tocmai punctele de reper în predicția elementelor necesare 
construirii adecvate a ambianţei. Aceşti itemi se referă atât la distribuirea 


stimulilor in mediu, cat si la prezenta diferitelor categorii de stimuli privind 
limbajul scris. C.E. Loughlin si M.D. Martin se ocupá de aceste aspecte, 
elaborand cateva linii directoare (30, pp. 163-166). Primul pas in acest pro- 
ces se referă la trecerea in revistă a ambianţei și contine următoarele secvențe : 


W Priviţi clasa ín ansamblu — 

Faceți o schiță a clasei, a organizării ei spatiale. Impartiti (pe schiță) 
încăperea în diferite sectoare (colțuri, arii), hotărându-le graniţele, spațiul | 
și materialul necesar pentru fiecare din acestea. 


E Analizati pe rând fiecare sector 

Intraţi in sector și asezati-va pe un scăunel, astfel încât să vedeți toate 
materialele didactice din poziţia copilului (la nivelul ochilor săi). Notati-và 
toate acele materiale care apar la nivelul ochilor copiilor și sub acest nivel 
(până la podea). Apoi treceţi în următorul sector, făcând acelaşi lucru. 


N Numarati fiecare categorie de stimuli pentru limbajul scris 


Fiecare material este notat la categoria căreia îi aparține, apoi se nu- 
mără fiecare categorie ; se ia ca punct de referință lista de definiții a catego- 
rilor ; privind conținutul fiecăreia se examinează fiecare sector înregistrân- 
du-se itemii ce aparțin categoriei respective. După ce se consideră materialele 
existente în toate sectoarele ce constituie o singură categorie, se trece la 
materialele apartinând categoriei următoare. 


W Categoriile da/nu 

Ultimele cinci categorii ale listei de definiţii (vezi mai jos) nu sunt. 
notate în amánuntime. Se notează doar prezența sau absenţa categoriei (cu 
1 sau 0, plus sau minus etc). 


E Se face totalul 


Acesta are rolul de a compara sectoarele de activitate în ceea ce 
priveşte existența stimulilor legati de limbajul scris — totalul pe fiecare 
coloană. Când se urmărește existența diferitelor categorii de stimuli din 
întreaga ambianti, se face totalul pe fiecare rând (vezi fișa de notare). 


După ce se face trecerea in revistă, se procedează la completarea fişei de 


notare a rezultatelor trecerii în revistă. Iată cum arată această fisa : 


Nr. 


P 


Mesaje curente, 
etichete, povestiri 
ale copiilor 


Indrumări afişate 
privind diferite activități 
4. | Diferite liste, 

fise semnate de copii 


EFE E 
b 


5. | Diferite tipuri de cărți 


Diferite tipuri 
de instrumente 


7. | Diferite tipuri 
de materiale pe care 


se realizează înregistrarea 


Diferite materiale 
de referintă 


Materiale tipărite sau scrise 
de mână legate de obiectele, 
de ilustrațiile din apropiere 


Cărți legate de materialele, 
obiectele, ilustrațiile din 
apropiere 


Cărți sau alte materiale 
tipárite legate de cultura 
si de limbajul comunității 


12. | Prezenta spatiilor goale 
destinate afişării 


13. | Prezenta materialelor pe care 
$i cu care sc afiseaza 


Prezenta elementului de scris 
inteligibil, manuscris sau scris 
la mașină 


Prezența cărților expuse prin 
coperte sau la anumite pagini 


16. | Prezența etichetelor 
functionale 


Data ................. Grupa ................. Educatoare (Director, Inspector) 


— — x — re 
E > = e » 


? Se vor trece pe coloane numai sectoarele existente în clasă. În caz că spațiul nu 
permite în nici un fel împărțirea clasei, se vor evalua numai categoriile. 


Trecerea in revistă si completarea fişei de evaluare a ambianţei sunt 
facilitate de consultarea listei de definiții ale categoriilor. Iatá această listă : 


[ 1L ]Lista categoriilor 


(Fiecare item trebuie să fie vizibil si așezat la nivelul ochilor copiilor 

sau mai jos) 

Œ Mesaje curente, etichete sau povestiri ale copiilor. Acestea pot fi scrise 
de copii sau dictate de ei, se schimbă permanent, făcând parte din 
activitățile zilnice, si nu trebuie să fie mai vechi de cinci zile. 

Bi Mesaje privind ziua curentă. Orare pentru ziua respectivă, sarcini pe 
copil sau pe grupe, gruparea copiilor în ziua respectivă!0, anunţuri 
necesare pentru ziua respectivă. Această categorie este în mod clar 
legată de ziua în care se efectuează evaluarea ambianţei. 

E îndrumări afișate privind diferite activităţi. Aici se includ scheme, je- 
toane, liste afișate ce conțin îndrumări privind activități și pro- 
cedee (ilustrații însoțite de cuvinte, propoziţii simple). Nu intră în 
această categorie ghidurile privind modul de operare a echipa- 

. mentelor care sunt atașate obiectelor la cumpărare. 

Œ Liste ori fişe semnate de copii. Foi de hârtie pregătite de profesor sau de 
copii, afișate vizibil, prin care se cere copiilor să noteze diferite infor- 
matii printr-un semn, un simbol, un cuvânt sau prin semnătură. 

Bi Diferite tipuri de carfi. Cărţi tipărite, confecționate de profesori sau 
de copii, expuse la nivelul copiilor, care au acces deplin la ele. Tot 
aici se socotesc revistele, ziarele, dicționarele, enciclopediile. Nu 
este înregistrat numărul cărților (decât în cazul în care educatoarea 
vizează un obiectiv specific prin aceasta). 

W Diferite tipuri de instrumente de înregistrare. Creioane, crete, creioane 
cerate, casetofon — instrumente cu ajutorul cărora copiii notează, 
înregistrează evenimente, idei, informaţii. 

Œ Diferite tipuri de materiale pe care se realizează înregistrarea. Sunt in- 
cluse toate materialele pe care se poate scrie ori înregistra — casetă, 
hârtie de scris, hârtie de desen sau alte tipuri de hârtie și materiale 
(inclusiv nisip dacă se folosește ládita cu nisip pentru exerciții de 


aon Cl mE 
10 [n momentul in care copiii intră în clasă dimineața, ei se uită pe un avizier spe- 


cial unde sunt anunțate grupele de copii (pentru activităţile pe grupe). Aceste anunţuri se 
fac prin desenarea imaginilor corespunzătoare fiecărui copil alături de numele lui sau, mai 


tarziu, numai prin scrierea numelui copiilor. 


scris ori chiar scrierea de mesaje). Se notează existența fiecărui tip 
de material si nu numărul exemplarelor (de pildă, existența case- 
telor goale și nu numărul lor). | 

Bl Diferite materiale de referință. Sunt incluse aici toate tipurile de surse 
de informaţie : enciclopedii, dicționare, liste, ilustrații, cărți pe tema- 
tici constituind puncte de sprijin în diferite sectoare de activitate. 

W Materiale tipărite sau scrise de mână, aflate în legătură cu obiectele, ilus- 
trațiile din pagină. Categoria nu se referă la etichete, ci doar la ma- 
terialele scrise plasate lângă ilustrații, obiecte etc., al căror conținut 
se leagă în mod clar de obiectele lângă care stau. 

. B Cărţi legate de materialele, obiectele, ilustrațiile în apropierea cărora se află. 
Aici sunt cărțile așezate în diferite sertare, în combinaţie cu alte 
materiale, obiecte, ilustrații, al căror conținut are o legătură clară 
cu toate aceste materiale, într-un fel sau altul. 

Bi Cărți sau alte materiale tipărite legate de cultura și limbajul comunităţii. 
Sunt incluse cărți, materiale diferite scrise în limba maternă a copi- 
ilor, care reflectă cultura din care provin aceștia. Ele sunt combi- 
nate armonios cu materialele în limba oficială. 

a Prezența spaţiilor goale destinate afişării. Se observa dacă există spatii 
goale în care copiii își pow ME (independent de peor) 
lucrarile. 

W Prezenţa materialelor pe care și cu care se afișează. Categoria se referă 
la toate materialele — din lemn, plastic sau hartie — pe care copiii 
le pot utiliza pentru a-expune lucrări, precum si la instrumentele 
de afisat (carlige, benzi adezive, dispozitive magnetice etc.). 

W Prezenţa elementelor de scris inteligibil, manuscris sau scris la mașină. Sunt 
incluse mesaje scrise de profesor sau de copii, plasate relativ dezor- 
ganizat (fără a fi legate de un anumit material, obiect), dar care au 
în jur un spațiu înadins lăsat gol; de asemenea, mesajul (instructi- 
unea) scris trebuie să fie suficient de mare. În asemenea condiţii, el 
trebuie văzut clar de oricare dintre copiii aflați în acel sector. 

W Prezența cărților expuse prin coperte sau la anumite pagini. Este vorba 
de cărți plasate în oricare sector și care sunt în mod evident 
expuse, printr-o poziție și vizibilitate intenționată a copertei, ori 
deschise cu intenţie la anumite pagini. 

Œ Prezența etichetelor funcţionale. Categoria se referă la toate etichetele 
plasate deasupra cuierelor, pe dulapuri, sertare etc., care oferă in- 
formații despre conţinut, utilizare sau procedee de utilizare. 


Copii de serviciu 

CARTEA ÎN GRĂDINIȚĂ 


| ]A.. erea cártilor 


Copiit prescolari sunt fascinati de carte si de contactul cu lumea 
povestilor. Se intelege, asadar, de ce cadrul didactic, atunci cand familia nu 
poate sprijini dezvoltarea culturală a copilului, rămâne persoana-cheie in 
oferirea unei experiențe semnificative legate de carte. Copiilor le plac po- 
vestile despre animale și natură, povestirile despre oameni, lucruri și locuri 
familiare. Le plac rimele și ritmurile cântecelelor din povești, cum ar fi cele 
din Pungufa cu doi bani sau Capra cu trei iezi. Treptat, pe măsură ce li se ci- 
'tesc poezii, basme, creații folclorice, ei descoperă o lume nouă, lumea 
datelor, a faptelor, a informatiilor. Prin contactul direct sau indirect (prin 


intermediul adultului) cu cartea, copiii își formează atitudini specifice fata 
de cărți și își dezvoltă deprinderile de audiere, înțelegere și interpretare a 
ceea ce li se citeşte. 

Prin intermediul cărților, al revistelor și al imaginilor pe care le găsesc 
în acestea, prescolarii își lárgesc si isi adâncesc experiența de viata, ajungând 
la o mai clară înțelegere atât a propriilor ființe, cât și a fiinţelor si lucrurilor 
care îi înconjoară. 


[ 1L ]Criteriile de alegere a cărților 


Cumpărarea cărților din librării sau achiziționarea lor din donațiile 
părinților ajută la crearea unui fond de carte al grupei, din nefericire destul 
de sărac. 

O alegere conștientă a cărților, în general a materialelor pentru citit 
făcută de cadrul didactic trebuie să ia în considerare mai multe criterii : cali- 
tatea materialelor, adecvarea conținutului lor la cerințele programei școlare, 
tipul de limbaj (si imagini) utilizat, nevoile și interesele copiilor. 

În prim-plan trebuie să se afle criteriile relationate direct de copil, 
adică propriile sale trebuinte : el are nevoie de securitate fizică și emotio- 
nală ; are nevoie să stie că aparține cuiva (mamei, tatălui, familiei) într-un 
loc în care totul merge bine ; copilul are nevoie ca performanțele sale să fie 
văzute si recunoscute, să fie láudate ; copilul are nevoie să fie iubit, dar si 
înțeles ; copilul trebuie să fie ferit de frică și de sentimentul vinovatiei (vi- 
novátie excesivă și extinsă — copilul se simte vinovat că profesoara e supă- 
rată, că părinţii divorţează, că are coşmaruri și udă patul noaptea etc.)!!, 

Dintre cărți nu trebuie să lipsească dicționarele pentru copii. Mate- 
rialele pentru citit trebuie introduse treptat în rafturi. De exemplu, la câte- 
va zile ori în fiecare săptămână, cadrul didactic prezintă copiilor o nouă 
carte ce vizează învăţarea unei litere (carte procurata din comerț ori con- 
fectionatá de educatoare). Aceeași carte — de tip abc — este reluată succe- 
siv, accentul căzând însă pe o altă pagină, scopul fiind învăţarea altei litere. 
Când prescolarii au achiziționat deja două-trei litere, se introduce în clasă 
și primul dicționar în imagini. Copiii vor fi bucuroşi să-și exerseze 


1! Sentimentul vinovátiei este ceva cu totul diferit de răspunderea (si ea limitată) 
privind propriile activități (a uitat să-și facă temele, s-a bătut cu alți copii, s-a purtat rău 
cu cățelul). Dar accentuarea « păcatelor» copilului, întemeierea educației (intelectuală, 
morală, religioasă) pe invinovátirea copilului si pe obligarea lui să-și ispășească greșelile nu 
se constituie într-un act educațional, ci într-unul criminal. 


cunoștințele, căutând in dicționar litera învățată și comentând imaginile 
prezentate în secțiunea respectivă (de exemplu, la litera O, ei văd imagini 
cu OU, Oaie, os, om, ornitorinc etc.). 


DIDIPasticiparea-copiilor es AS 


Alegerea cărților nu aparţine — cel putin aparent — în mod exclusiv 
cadrului didactic. În fiecare săptămână, cel mai bine vinerea, se poate orga- 
niza o scurtă adunare în care copiii prezintă câte o carte adusă de acasă 
(poezii, poveşti, carte de informaţii), care le-a plăcut lor cel mai mult. 
Copiii le privesc si hotărăsc ce cărţi ar dori să li se citească în săptămâna ce 
urmează și în ce ordine. Uneori pot apărea și surprize : educatoarea poate 
primi o enciclopedie uriașă ori un dicţionar de limbi străine. Nu va refuza 
niciodată oferta ci, dimpotrivă, dacă preșcolarii se arată interesaţi, ea va 
prezenta cartea adusă (imagini, scop, cui i-ar putea sluji, când ar putea s-o 
folosească și ei). Educatoarea va trebui să se abţină, în orice caz, de la 
comentarii negative sau jignitoare la adresa copiilor (« N-am ce să vă spun! », 
«Nu e pentru voi!», «Ce prostie că ai adus cartea asta !», Nu ne trebuie 
asa ceva!» ș.a.m.d.). | 

Pe lângă aceste alegeri mai mult sau mai putin întâmplătoare ale copi- 
ilor, cadrul didactic isi pregătește din timp câteva cărți adecvate diferitelor 
situații : cărți cu poezii sau povești pentru activități de relaxare în bibliotecă, 
cărți cu animale pentru activitățile de predare-invátare (de exemplu, po- 
vestea unui iepuraș în perioada în care este prevăzută în programa cunoas- 
terea acestui animal), cărți cu ghicitori sau creaţii folclorice pentru acti- 
vititile adecvate (de relaxare, de muzică, de euritmie etc.), cărți cu povestiri 
sau poezii ce includ numeratia (pentru activitățile matematice). Povestea 
aleasă trebuie să aibă o linie dramatică bine definită și ilustrată. | 

Textul trebuie să fie scurt ori cu fragmente relativ independente care 
pot fi citite în succesiune ; este bine să includă repetiţii, expresii rimate și 
ritmate care le plac copiilor și îi încurajează să le înveţe. Astfel, se obţine o 
implicare spontană a copilului în cele citite, o participare activă la firul 
narațiunii. | 

Cadrul didactic nu trebuie să neglijeze să citească copiilor propriile lor 
povești sau alte texte făcute de ei (dictate de copii sau copiate după un 
model). Desigur, nu poate fi vorba de texte deosebite, dar copilul trebuie 
încurajat în crearea lor. Cu toate acestea, un anume tip de apreciere ce 
implică o nuanță critică poate fi avansat cu prudenti. De exemplu: « Mi-a 


plácut foarte mult povestea lui Ionut, mai ales acolo unde barca se scufunda, 
dar as vrea să ştiu si ce s-a întâmplat cu cățelul ». Se încearcă astfel obținerea 
unei povestiri « rotunde » si salvarea tuturor personajelor de la catastrofa!? 


[Pasarea cártilor 


Ambianta de invitare a limbajului scris trebuie sa fie prietenoasa, 
caldă, bogată în stimuli si interesantă; un mediu care să-i determine pe 
copii să utilizeze limbajul scris ca pe o activitate naturală, așa cum ei vorbesc 
$i se joacă. 


[][ Biblioteca din clasă 


ANUS At. BS e 1 E Dei Sao. Se E SIE 

Adesea, cărțile se plasează în colțul (sectorul) bibliotecii. Este bine ca 
această bibliotecă să nu fie amenajată doar formal, « de ochii lumii », ci în 
scop funcțional, cu alte cuvinte să fie în mod real și adecvat utilizată. 

Copiii trebuie să aibă în clasă un loc liniștit în care să se poată uita la 
cărți, fără ca ceilalți să îi deranjeze. Puţine grădinițe își pot achiziționa cor- 
puri de bibliotecă « adevărată ». Acestea pot fi înlocuite cu succes de rafturi 
simple ori de dulapuri cu rafturi folosite odinioară în alte scopuri. Spaţiul 
poate fi marcat de câteva dulăpioare plasate adecvat, cartoane vopsite, pânză 
tare sau paravane. În funcţie de spațiul avut la dispoziție, biblioteca poate 
ocupa un perete întreg ori atât de mult cât e posibil. 

Pe podea se pun o saltelutá veche, perne confecționate din petice, o 
rogojină, astfel încât copiii să se poată întinde în voie, să intre în lumea 
cărților în mod relaxat. 

Dacă nu există nici o posibilitate de a se procura rafturi, biblioteca 
poate fi confecționată dintr-o pânză de sac cu buzunare largi, astfel încât să 
încapă mai multe cărți de același fel într-un singur buzunar. Pânza de sac 
(ori alt material rezistent) se poate întinde pe perete numai în zona biblio- 
tecii ori poate îmbrăca unul sau doi pereți ai clasei. Extinderea se va face 


12 Educatoarea poate constata uimită că multi copii în jurul vârstei de 5 ani inven- 
tează cu plăcere poveşti « de groază », povești în care totul sare în aer, se face praf. Nu tre- 
buie să se alerteze, ci trebuie să aștepte cu răbdare ca această perioadă să fie părăsită. Sunt 
rare cazurile în care poveştile inventate, desenele și comportamentul copiilor se corelează 
alarmant. 

treptat, pe măsură ce nevoile copiilor și interesul lor pentru cărți cresc. De 
asemenea, se poate utiliza și « frânghia de rufe » — sfori întinse orizontal de-a 
lungul pereţilor, pe care se prind cu cârlige cărticele sau reviste. Această 
modalitate nu trebuie folosită decât mai târziu, după ce copiii câștigă de- 
prinderi adecvate privind manipularea cărților; altfel, dacă vor vedea în 
primul rând o frânghie cu cárticele agitate și nu un raft cu cărți (ori cel 
puțin o aranjare ordonată în buzunare de pânză), copiii nu-și vor putea 
forma o reprezentare corectă despre ce înseamnă o bibliotecă și nici nu-și 
vor dezvolta o atitudine de real respect fata de cărți. 

De asemenea, o altă soluţie care poate fi abordată atunci când nu este 
spațiu suficient este plasarea cărților in cosulete de plastic sau nuiele, 
în cutii de carton, în lídite de ambalaj. 
Acestea pot fi aşezate pe misute 
(ori sub masute, dacă este posibil) 
sau chiar sub catedra educatoa- 
rei, în colţuri pe suporturi de 
flori tip cuier, ori agatate pe 
frânghii, asa cum sunt prinse 
suporturile de flori suspendate. 


Cadrul didactic va avea grijá ca in fiecare zi, pe tot parcursul zilei, 
câte doi-trei copii să desfășoare o activitate în colțul bibliotecii. 

În grădinițele în care copiii vin în fiecare zi, din cauză că micuţii 
ajung pe rând în clasă, cel putin o jumătate de oră dimineaţa este dificilă 
inițierea unei activități. Această perioadă poate fi utilizată cu succes pentru 
activități de bibliotecă. Pe măsură ce copiii ajung la grădiniță, ei se duc în 
colțul bibliotecii unde privesc ilustrațiile unei cărți, discută cu alţii despre 
felul cum și-au petrecut timpul etc., pregătindu-se astfel, într-o atmosferă 
favorabilă, pentru activităţile de învățare obligatorii. 


[']L]Expunerea cărtilor | 


Pe rafturile bibliotecii, cărțile sunt aranjate astfel încât să fie vizibile 
copertele, iar titlurile și imaginile de pe coperte să îmbie copiii să le ia și să 
le răsfoiască. Copertele dau prima informatie privind conţinutul cărților 
mai ales, evident, prin ilustrații. Cărțile trebuie grupate după criterii functio- 
nale (cărți de povești, cărți de poezii, cărți despre natură, cărți de folclor) 
sau după tematică (toate cărțile despre anotimpuri, toate cărțile despre ani- 
male, toate cărțile despre profesii ș.a.m.d.). Dacă se începe amenajarea bi- 
bliotecii de la grupa mică, prescolarii se familiarizează cu localizarea cărților 
astfel că, în grupele mai mari, nu mai este nevoie ca absolut toate cărțile să 

fie prezentate din fata. Grupările de cărți se pot face utilizând diferite culori 
sau simboluri. De exemplu, toate cărțile despre pădure, copaci, livezi pot 
avea ca simbol culoarea verde ; astfel, pe cotor sunt lipite fâșii de hârtie 
verde ori o bulină verde. Cărțile despre ape si viata acvatică se pot sim- 
boliza prin culoarea albastră ș.a.m.d. În dreptul acestor grupuri de cărți se 
pun afișe care exprimă conţinutul general al cărților. 

Educatoarea foloseşte expunerea cărților și în alte contexte decât cel 
al amenajării bibliotecii. De exemplu, pe toată perioada în care se abor- 
dează o temă — de pildă, animale din pădure ori serbarea zilei de naștere 
etc. —, ea plasează în diferite locuri cărți, reviste și ziare ce tratează acea 
temă. În acest sens, ea fie amenajează un anumit loc în bibliotecă pentru 
expunerea acestor cărți, fie utilizează alte procedee : sfori, cârlige, panouri 
special pregătite pentru acest scop. De asemenea, poate exista un loc spe- 
cial în care să se expună « cartea săptămânii » : o carte interesantă propusă de 
educatoare sau de copii, tipărită sau confecţionată în clasă. 

Se pot organiza și miniexpozitii de cărți în jurul unui autor, al unor 
genuri literare, teme, ilustrații. 


[ ]L]Nu numai în bibliotecă sunt cărți 


Amenajarea bibliotecii nu presupune « închiderea » copiilor exclu- 
siv în această zonă ori de câte ori vor să consulte o carte. Dimpotrivă, 
prezența cărților este obligatorie și în celelalte zone (sectoare, colțuri). 


Cărţile de colorat pot fi plasate in zonele in care se desenează și se pic- 
tează ; dictionarele referitoare la natură, ecologie si revistele ce tratează 
aceeași temă îşi pot afla locul în zona «verde», împreună cu uneltele 
specifice acestui sector, cu vasele în care se seamănă plantele, urmărindu-se 
dezvoltarea lor. În colțul cásutei pot exista diferite cataloage cu mărfuri 
și prețurile lor. 

' Aceste experienţe — de citire în contexte variate și într-o multitudine 
de scopuri — îi ajută pe copii să conştientizeze valoarea cărții si să simtă 
plăcerea cititului. | 


A Boina rădinitei 


În măsura în care spatiul permite, grădinița trebuie să aibă o biblio- 
tecá — aceasta este o condiție cu'atât mai necesară, cu cât spațiul sălilor de 
clasă nu permite construirea unui colt al bibliotecii propriu-zis. Un mic 
hol, o cămară pot fi însă amenajate cu rafturi si cărti. | 

La fel ca si in cazul bibliotecii clasei, cadrul didactic trebuie sa ia in 
considerare cáteva conditii pe care cartile trebuie sa le indeplineasca, si 
anume : | 

W să nu fie prea vechi, iar dacă sunt vechi, să fie păstrate în bune 

condiții 

W să aibă un conținut adecvat vârstei copiilor și nu unul prea dificil 

de înțeles 

E să aibă întotdeauna ilustraţii, iar acestea să fie legate de texte clare 

| Bl să aibe relevanţă pentru cultura comunităţii respective 

BI să ofere copiilor situații sau personaje cu care aceștia să se poată 

identifica 

Așadar, biblioteca grádinitei trebuie să ofere o multitudine de cărti 
adresându-se diferitelor niveluri de vârstă și de dezvoltare la care se pot Y 
prescolarii in cursul maturizării lor. 

In aceasta biblioteca (precum si in biblioteca clasei) pot avea loc o 
serie de activitati cu copiii, fie cu grupe separate, fie cu grupuri de copii de 
diferite vârste: de la simpla familiarizare cu cărțile până la activități mai 
elaborate, cum ar fi dramatizările. 


[ IL ]Activitáti în biblioteca 


Daci o gradinita este mai mare sau este arondati unei scoli, este 
absolut necesar ca, înainte de orice, educatoarea să ia legătură cu bibliote- 
cara și împreună să stabilească un program de activitate cu orar strict. Copiii 
vor fi avertizați din timp de aceste activități, putând astfel să se pregătească 
pentru ele atunci când este cazul. 

W Un prim aspect ce poate fi abordat cu copilul se referă la formarea 
și dezvoltarea deprinderilor de utilizare a cărților. În acest sens 
există cel puţin trei direcții : 

Bl deprinderi de manipulare a cártilor 

ll deprinderi de evaluare globală a cărților 

W deprinderi pentru imprumutarea cărților de la biblioteca 
Referindu-ne la deprinderile de manipulare a cărților, se urmăreşte ca 
preșcolarul să ştie : 

Bl cum să ia din raft o carte sau din oricare alt loc în care este așezată 
și cum se pune înapoi 

Bl cum se deschide o carte si se dau filele cu grijă, privind paginile, 

“urmărind ilustrațiile si scrisul de la stânga la dreapta 

ll cum se așază între pagini semnul de carte si care este funcția lui 

ll cum se păstrează în general o carte, în bune condiții. 

Grupele mai mari vor afla și modul în care se poate căuta si găsi o 
carte în rafturi (există cifre — cota cărții, chiar litere ; cărţi puse în ordinea 
alfabetică a numelui autorilor s.a.m.d.). 

. M Deprinderile de evaluare globală a cărților se referă la formarea la 

copii a capacităţii de identificare a unei cărți din mai multe oferite — 

"o carte pe care o doreşte ori i s-a dat sarcina să o găsească —, uti- 
lizând anumite indicii: 

BI coperta cărții: identificarea (chiar citirea) titlului, identificarea 

(citirea) numelui autorului, recunoașterea (citirea) cifrelor care for- 
mează preţul 

| Bi predicția conținutului textului pe baza ilustraţiilor de pe copertă și 

din interior 

Bl identificarea cuprinsului 

W încadrarea cărții, pe baza indicilor de mai sus, într-o categorie sau 
alta: cărți de poveşti, poezii, dicționare, enciclopedii, manuale - 
etc. si cunoașterea utilității acestor categorii (pentru ce foloseşte o 
carte cu povești, un dicţionar, o enciclopedie etc.) 


E Deprinderile de a împrumuta cărțile de la bibliotecă se referă atât 
la pregătirea copilului pentru împrumut, cât și la procedeul propriu- 
zis. Prescolarul trebuie învățat să-și proiecteze dinainte acțiunea : 
scopul pentru care se duce la bibliotecă, categoria de conţinut pe 
care dorește s-o consulte (poveşti, aventuri pe mare, viața anima- 
lelor etc.) sau o carte anume. Evident, prescolarul mic va merge la 
bibliotecă numai pentru a împrumuta o carte. Pe măsură ce expe- 
rienta sa se îmbogățește sunt introduse și celelalte elemente. 

De asemenea, fiecare preşcolar va primi o legitimatie de bibliotecă 
confecționată de cadrul didactic, pe baza căreia va avea acces la cărți. Dacă 
și-a uitat legitimatia acasă, bibliotecara (sau cadrul didactic al grupei, în 
cazul în care nu există postul de bibliotecar) nu îi va da cartea, ci îi va cere 
să vină a doua zi. Acest procedeu se aplică atât în cazul împrumutului din 
biblioteca grupei, cat și din cea a grádinitei (şcolii). Treptat, se introduc și 
alte procedee utilizate în toate bibliotecile : fișa cărții și fișa cititorului, în 
care cititorul semnează. Copiii mai mari vor primi diferite sarcini în biblio- 
tecă, uneori fiind chiar numiți bibliotecari. Pentru datele pe care ei trebuie 
să le completeze în calitate de bibliotecari (sarcină ce revine fiecărui copil 
din grupă pe parcursul unui an școlar), vor utiliza modele (numele copiilor 
de pe catalogul afișat, titlul cărții din care « bibliotecarul » copiază un cuvânt) 
și stampile (pentru data zilei sau pentru numărul de zile de împrumut: o 
zi, două, trei etc.). 

Se mai poate utiliza un procedeu relativ ușor : în fiecare carte există 
două cartonașe — unul rămâne la « bibliotecar », celălalt în cartea împru- 
mutată. Chiar si copiii foarte mici pot utiliza aceste cartonase-fise ale cărții. 
Cele două jetoane ale fiecărei cărți au aceeași culoare sau un semn de 
aceeași culoare ori de aceeași formă (un cerc roșu, un pătrat albastru etc.). 
Atunci când împrumută cartea, copilul «semnează » pe 
jetonul lăsat la «bibliotecar»: un cerculet, o cruciulita 
(fiecare copil are un alt semn), prima literă cu 
care începe numele său. Cercetările au arătat că 
de la 3 ani copiii sunt capabili și dornici să scrie 
litera mare de tipar cu care începe prenumele 
lor. La înapoierea cărții, ambele jetoane sunt 

puse în carte. Periodic, se pot organiza întâlniri între 
« bibliotecar » si « cititori » in care, cu jetoanele în fata, se vede cine a împru- 
mutat mai multe cărți și se poartă o conversație pe marginea cărților « citite ». 


a 


Trebuie precizat că aceste comportamente nu se predau Într-o situaţie 


de predare-invatare formală, ele se introduc pe rând, pornind cu cele mai sim- 
ple. Trebuie avut grijă ca niciodată să nu fie grăbit copilul să achiziționeze 
deprinderi pentru care nu este încă pregătit. Timp este destul în cei câțiva 
ani de grădiniță. Nu rezultatele spectaculoase, ci rezultatele durabile sunt 
cele care contează. 


Alte activităţi care se pot desfășura în bibliotecă sunt : 

W Citirea cărților pentru copii. Înainte de a alege o carte pentru a o citi 
copiilor, educatoarea discută cu ei despre ce fel de povești si poezii 
le plac cel mai mult. Pe lângă aceasta, ea va fi atentă la caracteris- 
ticile cărții care trebuie să aibi : 

Bl un fir narativ clar 

Bl un text vioi 

B un conținut care stimulează imaginația 

@ un limbaj clar și ușor de memorat, utilizând structuri verbale fluide, 
inteligibile, nu bombastice ori cu invenții lingvistice 

W ilustrații interesante, bine desenate, care susțin textul 

E umor. 

De asemenea, educatoarea va lua in considerare adecvarea continu- 


tului cărții la interesele și mediul cultural al copiilor. 


Citirea se poate desfășura în mai multe moduri : 

@ educatoarea așază copiii în semicerc, pe jos sau pe scaunele, iar ea stă 
pe un scaun mai mare, în fața lor 

ll educatoarea stă pe jos printre copiii care stau de asemenea pe jos 

Bi educatoarea foloseşte o singură carte din care citeşte copiilor ară- 
tându-le, simultan, și ilustrațiile 


W educatoarea are mai multe cărți de același fel; ea citeşte dintr-o 
„carte, lar copiii urmáresc textul, individual sau cáte doi, pe cártile 
pe care le au in fata, dind pagina odata cu educatoarea, a 
du-se dupa ilustratii sau cuvinte familiare 

Bi educatoarea spune povestea înregistrată pe bandă copiilor organi- 
zati în grupuri mici ; în timp ce un grup ascultă povestea, celelalte 
grupuri se îndeletnicesc cu alte activităţi. În timp ce copiii ascultă 
“(cel mai bine la cască), ei urmăresc textul pe carte. Educatoarea 

- întrerupe din cand în când banda, atrăgând atenţia copiilor asupra 
textului corespondent, asupra ilustraţiilor clarificatoare. 


Copiii trebuie implicaţi în mod activ în povestirea și citirea poves- 
tilor, arătându-li-se ilustrațiile și discutându-le cu ei. Ei vor participa la re- 
petiția rimelor, cântecelelor, vor bate din palme, vor imita ieri din 
povestire (ursul, lupul etc.). 

De asemenea, preşcolarii vor trebui încurajați în anticiparea eveni- 
mentelor care urmează (« Ce credeți cá s-a întâmplat ? », «Ce credeți că a 
făcut Scufita Roșie ? », « Ce credeți că a făcut capra ? » etc.). Se va discuta 
cu ei pe parcurs în ce fel evoluează sentimentele lor (veseli, tristi, curiosi, 
supăraţi pe lup s.a.m.d.). | 

Cánd povestea se terminá — intr-o sesiune sau pe parcursul mai mul- 
tor sesiuni — educatoarea plaseazá cartea intr-un loc convenabil la care 
copiii sá poata ajunge; ei vor fi chiar 1 ivit ina să o ia ori de cate ori 
doresc si sá se uite pe ea. > THAN 

W Cairtile uriașe sunt cărți de dimensiuni foarte mari, cu pagini din car- 
ton rezistent la manipulările celor mici. Utilizarea cartilor-gigant este ideală 
pentru încurajarea implicării copiilor: ilustrațiile sunt mari și clare, toți 
copiii le pot vedea și înțelege foarte bine. Pentru unii copii, ele constituie 
un stimul pentru a «intra » efectiv în carte (se așază și se cuibăresc pe ea), ca 
și cum ar fi o parte integrantă a povestirii, ca erou principal sau cel puţin ca 
martor activ (în același fel în care spectatorii din rândul întâi intră mai adânc 
în țesătura piesei de teatru decât o fac cei din locurile mai depărtate). 

Este bine ca preșcolarii să fie încurajați să-și confectioneze propria 
carte-gigant pe care să o « citească» ; fiecare din ei poate desena ori picta o 
imagine mare. Toate desenele sunt adunate de cadrul didactic într-o sin- 
gură « carte » ; textul este dictat și scris de copii, obținându-se astfel o suc- 
cesiune a acțiunilor. Evident, acest text va avea grade de dificultate diferite, 
în funcție de vârsta și de experiența copiilor : cartea celor mici se va mulțumi 


cu un cuvant sau.o propozitie foarte scurta pentru fiecare desen, respec- 
tarea unei succesiuni nefiind obligatorie in acest caz. Cu cát copiii sunt mai 
mari, cu atàt desenele, textele iege, h sau copiate), inlintuirea actiunilor 
apar mai complexe. 

„De asemenea, copiii trebuie îndemnați să vorbească despre desenele 
lor și să-și prezinte cartea în același fel in care educatoarea le-a prezentat 
cartea tipărită. Acest lucru îi face pe copii să capete un sentiment al valorii 
muncii lor și, evident, să se bucure și să se mândrească cu activitatea 
depusă. | 

Wi Cărţile înregistrate pe bandă magnetică. Atunci cand educatoarea este 
ocupată cu alte activităţi, cu alte grupuri.de copii, ea lasă câțiva preșcolari 
în bibliotecă să asculte povești sau poezii pe casete. Copiii pot rămâne cu 
bibliotecarul sau cu unul din părinți chemat să ajute la această activitate. 
Dacă audierea are loc în biblioteca clasei evident supravegherea este mult 
simplificată. În funcție de obiectivele educaționale urmărite, cadrul didactic 
poate utiliza casete aflate în comerț ori înregistrate de el însuși. În cazul în 
care audierea se face simultan' cu urmărirea textului pe cărțile de poveşti, 
este indicat ca prescolarii să fie asistați de educatoare, de un părinte sau de 
elevi mai mari, invitaţi pentru o activitate sau alta, care să-i ajute pe copii 
să identifice imaginile corespondente textului audiat, să întoarcă pagina 
atunci când este nevoie și să ofere puncte de reper în realizarea de către 
copii a relaţiei dintre audiere și textul scris. 

W Activităţi conexe cu citirea cărților. Uneori se întâmplă ca una dintre 
poveștile citite să placă foarte mult copiilor, înflăcărându-le imaginația. Ei 
vor fi atunci încurajați să deseneze și să coloreze propriile lor ilustrații — le va 
face plăcere să le execute chiar în atmosfera (colțul) bibliotecii. Personajele 
desenate de copii vor fi afişate si, mai târziu, decupate și folosite în colaje. 

De asemenea, cei mici pot executa diorame simple cu personajele 
din poveste, modelate din plastilină. Ori firul povestirii poate fi utilizat în 
jocurile de rol ori dramatizări ale textului ; dacă există posibilitate și interes 
din partea copiilor, se va utiliza dramatizarea cu păpuși. Nici una dintre aces- 
te activități nu trebuie impusă copiilor, ci doar stimulată și încurajată atunci 
când apare ideea. În caz contrar, plăcerea audierii poveștii se va stinge la 
gândul « corvoadei » ce va urma. 

E Discuţii despre cărți. Se pot utiliza toate tipurile de cărți : cu poveşti, 
cu poezii, cu ghicitori, cărți de informare pentru a promova discuții despre 
conținutul povestirilor ori despre informaţiile găsite în aceste cărți. In mod 
frecvent, un personaj care trezește imaginația copilului va constitui un 


instrument puternic pentru a-i dezvolta acestuia interesul pentru citit. De 
asemenea, interesul copilului se poate transforma intr-un motiv puternic 
de a cáuta si alte cárti in domeniul respectiv. 

Este bine ca la început să fie identificate cárfile favorite. Educatoarea dis- 
cută cu copiii frontal ori în grupuri mici despre poveștile sau personajele 
favorite (multi copii nu sunt capabili să identifice povestea după titlu, ci 
după personajul principal). Ea îi întreabă dacă există vreo carte care le place 
mult sau dacă într-o carte sau alta există ilustraţii ale personajelor care îi 
atrag. Se pot organiza chiar expoziții cu aceste cărți — fiecare copil va simți 
o mare plăcere văzându-și cartea lui. 

Dacă prescolarii sunt prea mici ori nu au o experiență prea bogată cu 
cărțile, această discuţie se poate amâna. Între timp li se pot prezenta copi- 
ilor, în mod treptat, o serie de personaje, citindu-li-se poveştile respective. 
Mai apoi, prescolarii isi pot alege dintre acestea eroul favorit. Pentru a 
oferi copiilor posibilitatea de a înțelege și a evalua comportamentul eroilor 
poveștilor — deci de a-l alege pe cel preferat — este bine ca educatoarea să 
discute cu grupul despre aceste personaje. Discutia se poate desfășura ime- 
diat după lectură, dacă este vorba de un text scurt ori dacă copiii sunt prea 
mici pentru a putea reacționa bine la discuţie în caz că aceasta se amână sau 
poate avea loc după o zi-două, dacă povestea a fost mai lungă ori dacă 
copiii sunt destul de mari pentru a purta discuţii decalate in timp fata de 
activitatea principală. | 

Copiilor li se vor pune diverse întrebări: « Ce persoană (animal etc.) 
ti-a plăcut din poveste ? », « Crezi că ea (el) era simpatică / blândă / frumoasă / 
deşteaptă / proastă /înspăimântătoare ? », « Ce ţi-a plăcut la ea? ». 

Se va discuta despre cărți și despre ilustrații. Copiii vor fi întrebaţi 
dacă ilustrațiile sunt frumoase/colorate/caraghioase/interesante. Unele cărti 
utilizează efecte speciale — jetoane care se ridică arătând imagini noi sau 
părți ale ilustratiei până atunci rămase ascunse. Cărţile acestea sunt mai 
interesante ? De ce? 

Discuţiile se pot purta și pentru alegerea unei cărți. Se pune la dispo- 
zitia copiilor o varietate de cărți cu poveşti, cu poezii și de informare și li 
se cere să aleagă numai una singură. Activitatea se realizează la început cu 
grupuri mici, cerându-i-se fiecărui copil să-și aleagă cartea. Mai târziu, când 
copiii vor învăţa să coopereze și să negocieze între ei, clasa poate fi îm- 
partita în grupuri, cerându-i-se fiecărui grup să-și aleagă o carte (nu fiecărui 
copil din grup). După ce alegerea a avut loc, se încearcă să se găsească, prin 
conversații, motivele opțiunii lor: 


a 


W coperta a fost cea care le-a atras atentia ? 

B au fost imaginile dinăuntru mai interesante ? 

B au mai văzut (ascultat) cartea (povestea, poezia) mai înainte ? 

E cartea vorbeşte despre ceva care-i interesa cu adevărat (de exem- 

. plu, este despre pestisori și copilul are un acvariu) ? 

B ce le-a plăcut si ce nu le-a plăcut în această carte (poveste, poezie, 

imagine) ? De ce oare? 

Este bine să se exerseze cât mai mult cu copiii aceste conversații, uti- 
lizandu-se orice prilej : discuţiile, schimbul de opinii le vor forma deprinderi 
critice privind obiectul conversatiei, dar și capacitatea de a-și analiza, expli- 
ca și evalua propriile păreri. 

Este extrem de important ca toate discuţiile să se desfăşoare într-o 
atmosferă caldă, prietenoasă, în nici un caz sub forma rigidă de întrebare- 
răspuns la obiect (din nefericire 
atât de mult utilizată în grădiniță). 
Copilul trebuie lăsat să vorbească, 
trebuie stimulat să vorbească, tre- 
buie ascultat și lăudat. Un îndemn 
în plus este aşezarea cărților alese 
de un copil (grup) într-un loc spe- 
cial amenajat numit « Cartea zilei » 
sau « Povestea zilei » sau în orice 
fel găsește educatoarea de cuvinta. 

Unul dintre subiectele ce pot fi abordate în conversațiile despre cărți 
este acela că există cărți diferite. Se discută cu copiii despre lucrurile care îi 
interesează — evantaiul de subiecte va fi larg. Se aleg unul sau două subiecte 
care sunt relevante pentru majoritatea copiilor din grup ; educatoarea va 
vorbi despre diferențele dintre cărțile de poveşti și cele de informare, de pildă. 
Li se arată copiilor că textul și informaţiile din cărțile cu povești includ 
lucruri magice, fantastice, în timp ce cărțile de informare vorbesc numai 
despre lucruri care există. Cărțile de povești sunt pline de istorisiri si aven- 
turi imaginare. Cărţile de informare ne arată cum funcționează lucrurile, 
cum trăiesc fiinţele, ne vorbesc despre viata în alte tari sau despre animale, 
plante ș.a.m.d.. Atenţie însă ! Nu trebuie făcută nici o judecată de valoare 
asupra conținuturilor (în sensul afirmării superiorității unei categorii de 
cărți fata de cealaltă). Adulții cad ușor pradă tentatiei de a spune despre 
cărțile de povești cá sunt doar «basme ». Pentru copil, tocmai aceste cărți 
cu basme constituie hrana principală a dezvoltării lui. Convorbirea, așadar, 
este una de constatare, de dezbatere și nu de apreciere. 


Aceste discutii pot avea s continuări. De exemplu, copiii sunt in- 
demnati să aleagă fiecare (sau in grup) o temă si să identifice cărțile sau 
cartea care oferă informaţia de care au nevoie. De pildă, este aleasă (ori 
sugerată de educatoare) tema « Îngrijirea animalelor de casă ». Sunt arătate 
copiilor mai multe cărți si se pun întrebări de tipul : « Ce cărți au pe coperti 
imagini cu animale de casi?» ori « Priviţi aceste cărți. Ín care din ele se 
vorbeste despre animale de casă ? » s.a.m.d. 

În acest fel se pot structura seturi de cărți pe diferite teme, care pot 
fi utilizate în perioade diferite ale desfășurării procesului de în ii 
tare în decursul anului (anilor). 

Pentru a fi mai clară pentru copii această delimitare pe categorii 
tematice, de fiecare dată când se alcătuieşte un set de cărți cu un anumit 
subiect, se organizează o mică expoziție temporară — pe un raft, o masuta, 
O etajerá — cu aceste cărți. 

O altă activitate ce se poate organiza în bibliotecă chiar cu grupele 
mici este schimbul de cărți. Din când în când, educatoarea anunță, pentru a 
doua zi ori pentru ziua de luni, un schimb de cărți. Fiecare copil (este bine 

ca si educatoarea să facă la fel) aduce de acasă o carte preferată. În grup, 
cărţile sunt privite, răsfoite și, în cele din urmă, copiii isi schimbă cărțile 
între ei pentru o perioadă scurtă (una sau două zile). Toate cărțile trebuie 
să aibă scris clar numele posesorului si să fie protejate cu invelitori. Când 
sunt înapoiate cărțile, educatoarea trebuie să ofere copiilor prilejul de a dis- 
cuta despre cărți : dacă le-au plăcut, dacă nu și de ce anume. aye en 

In aceste activități de schimb este bine ca prescolarii sa fie lasati liberi, 
totul desfasurandu-se intr-un mod informal. De obicei, copiii vin in mod 
firesc la educatoare să îi povestească ce se întâmplă ; in acest caz, ea trebuie 
să-i asculte, să îi: încurajeze, dar in nici un caz să intervină în mod dirijat si 
să preia relația de negociere dintre copii într-un stil formal de punere de 
întrebări. În cadrul acestor schimburi, copiii trebuie să învețe, pe lângă 
respectul fata de carte în sine, și respectul fata de proprietatea altuia. 


[ ][]Citirea cu voce tare 


O activitate-nucleu în contextul activităților cu cartea este aceea in 
care copiilor li se citește din carte. Citirea cu voce tare de către educatoare 
este extrem de utilă pentru formarea viitoarei calități de c cititor a copilului. 
Citindu-le prescolarilor, educatoarea : 


“BI oferă copilului un model de citire ; atât în ceea ce privește citirea 
propriu-zisă, cât și în privința comportamentului de cititor (ati- 
tudinea, mimica etc.) | 

E prezintă informații noi | 

Bl oferă cuvinte noi de adăugat la vocabularul copiilor, de asemenea 
și structuri corecte gramatical | 
Bl prezintă textul în mod atractiv si convinge copilul de plăcerea și 
“utilitatea cititului. 
' “În această întreprindere, cadrul didactic trebuie să-și facă un aliat din 
părinți și să-i convingă să petreacă măcar 10-15 minute din timpul unei zile 
citind copilului lor. Pot fi utilizate o serie de procedee : 
Bl trimiterea de scrisori in care se discută aspectul respectiv 
M discuții de încurajare a părinților să citească copiilor 
B încurajări ale copiilor să citească părinților (chiar dacă este vorba 
numai de o «citire » a ilustraţiilor). 
Mediul familial poate stimula în copil interesele, atitudinea, dorința 
de a experimenta activitățile cu cartea, curiozitatea copilului și plăcerea de 
a ajunge, în cele din urmă, să citească. 


EVALUĂRI PRELIMINARE 


În mediul nostru obișnuit, imaginile, culorile, diferitele forme, 
semne diverse, tot ce. dă sens vieții cotidiene și este vehiculat de televi- 
ziune, ziare, afișe, toate acestea abundă. Contemporaneitatea este saturată 
de limbaj scris — lucru care nu se întâmpla acum 50 de ani. Copilul de azi 
diferă foarte mult de cel din epocile anterioare tocmai pentru că el se naşte 
într-un mediu plin de stimuli. În educaţia prescolarului, datorită acestor 
noi date, se observă poate mai mult decât în alte domenii discrepantele 
între ceea ce are nevoie copilul pentru o dezvoltare deplina si ceea ce i se 
oferă. In acest domeniu apare tot mai acută întrebarea : pentru ce pregătim 
copilul (elevul, studentul), pentru azi sau pentru mâine ? Jar această intero- 
gatie nu se referă la copil, întrucât deocamdată, desi trăieşte în prezent, el se 
găseşte în plină desfășurare a dezvoltării și maturizării —, ci la cadrul didac- 
tic. In momentul în care educatorul se află în stadiul mezat inițial 


(scoala normală, colegiu), el însuși un copil, instruirea sa privind psihopeda- 
gogia copilului se referă la « copilul din trecut» asupra căruia s-au făcut 
cercetări experimentale și s-au scris lucrări, de altfel foarte importante, ori, 
în cel mai bun caz, la «copilul de azi» (al prezentului de atunci). In acest 
moment însă, cadrul didactic din grădiniță, fostul elev al școlii normale, 
acționează asupra « copilului de azi », utilizând informaţiile adecvate la situa- 
tia « copilului de azi » din trecut. Psihologia copilului nu s-a schimbat, dar 
cunoștințele s-au adâncit si au fost explorate sectoare noi, necunoscute, care 
au adus alte explicaţii și o altă viziune asupra capacităților copiilor si dez- 
voltării lor. Printre aceste pete albe de pe harta cunoaşterii copilului se află 
și capacitățile copilului de a achiziționa limbajul scris. 

« Adversarii învățării în grădiniţă — ei mai există — pretind că cei mici 
au altceva mai important de făcut decât să învețe să citească ori să socotească : 
ei trebuie să se joace, să viseze [...] pentru a cunoaște, a se construi, a se 
forma. Pentru mine, dacă jocul are in mod evident locul său în gradinita, 
nu trebuie să fie excluse nici cărțile, chiar atunci când e vorba de un copil 
de 2 ani, deoarece ele constituie unul dintre mijloacele pe care el le poate 
folosi pentru a se cunoaște si recunoaşte. Atunci când vede într-o carte un copi- 
las care râde sau care plânge, el îl percepe ca fiind în același timp asemănă- 
tor, dar si diferit de el. El se emotioneaza, râde și plânge cu personajul fic- 
tiv, experimentând o emoție estetică sau o plăcere care nu se aseamănă cu 
nici o alta, care este specific umană, esențialmente intensificată prin calea 
deschisă de adultul care citește povestea. » (17, p. 77). 

Deoarece învățarea citit-scrisului este o achiziție socială, nu neapărat 
desfășurată într-o situație formală, educatoarea trebuie să cunoască prescolarul 
la intrarea în grădiniță si din acest punct de vedere. Alfabetizarea începe 
acasă, în contact cu părinții ori cu frații și surorile mai mari. Ea este stimulată 
pe stradă de diferitele plăcuțe, afișe publicitare, firme despre care copilul în- 
treabă iar părintele răspunde. În funcţie de interesele părinților, copilul poate 
deja să cunoască biblioteca de cartier și chiar să împrumute cărți. În funcţie 
de mediul in care crește, prescolarul poate începe grădinița având deja com- 
portamentele specifice, adecvate și adaptate scrisului din mediu. De aceea 
este foarte util pentru cadrul didactic să determine în prealabil reprezentările 
pe care copiii le au despre citire și scriere și despre conduitele lor. Această 
evaluare cu caracter de diagnostic va permite educatoarei să compare achizi- 
tiile copiilor (ori să constate absența lor) cu obiectivele pe care le are de ur- 
mărit în procesul de predare-invátare si, pe baza constatărilor, să proiecteze 
activitatea în mod adaptat, pe grupe de nivel ori individual!?. 


13 Acest tip de invitare nu exclude activitățile frontale ci, dimpotrivă, le completează. 


„In continuare iată câteva direcții pe care se poate concentra evalua- 
rea, asa cum au fost structurate de H. Gilabert (17, pp. 80-88). 


BJ cunostintelor despre scris | 


[_|[_]Suporturile pe care se scrie 


Copilul este adus în colțul bibliotecii, acolo unde există ziare, reviste, 
cărți, albume, dicționare, manuale. Dacă s-a programat construirea biblio- 
tecii împreună cu copiii, deci nu există încă un sectoral bibliotecii, pen- 
tru început se poate utiliza biblioteca gradinitei, a școlii din apropiere ori 
se programează câteva vizite la biblioteca de cartier. 

Copilului i se cere să recunoască aceste suporturi prin întrebări ca : 

W ai mai văzut (lucrări din acestea) acasă ? pe stradă ? unde ? 

B ai văzut că cineva le foloseşte ? cine ? părinții ? fraţii ? copiii cu care 

te joci ? 

Bi când anume (în ce situație) le-ai văzut? 

Copilului i se cere să numească aceste suporturi. Se consideră că 
suporturile pe care se scrie (cărți, ziare etc.) sunt cunoscute de copil, chiar 
dacă nu le știe numele (de exemplu « album »), atunci când acesta este capa- 
bil să spună cum sunt folosite si de către cine («sora mea se uită pe el», « este 
pentru scoala », « fratele meu citeste » etc.). 


[ ]L]Functiile scrisului 


In coltul bibliotecii sau in cursul diferitelor activitati desfasurate pe 
tot parcursul zilei, educatoarea găsește prilejuri să întrebe: «Stii la ce 
servește (la ce e bun ) ? », « Ce e scris aici ? ». Se pot pune aceste întrebări în 
legătură cu cartea de povești, de poezii, calendarul, felicitările, dicționarul, 
albumul de fotografii în care se scrie ceva, afișul, jurnalul clasei etc. 

Copiii vor răspunde în felul lor, mai degrabă intuitiv, concret. In nici 
un caz nu li se cere o definiție rigidă ori formulări tepene de tipul : « Aceasta 
este... », «Noi folosim aceasta...» «In ea noi vedem...», formulări care 
impun și o intonatie împiedicată. 

Din răspunsurile copiilor se deduce dacă ei sunt sau nu familiarizați 
cu tipăritura curentă din mediu. Pornind de la acestea, educatoarea va 


completa si îmbogăți cunoștințele copiilor despre funcțiile scrisului, nu 
prin activități de predare, ci prin utilizarea contextelor concrete zilnice, 
uneori provocate chiar de ea. Iată un exemplu: la sugestia educatoarei, 
mama propune copilului său preşcolar să ia albumul de fotografii pentru a-l 
arăta colegilor de grădiniță ; educatoarea va mima surpriza la vederea albu- 
mului și va organiza «ad-hoc » o discuție despre album, despre fotografiile 
de familie, va citi ce este scris sub poze. În acest fel, copiii vor înțelege că 
scrisul din album are rolul de a ne spune cine sunt cei din fotografie, când 
au fost făcute pozele ș.a.m.d. Pentru a nu menționa si faptul că aceste 
albume pot ajuta copiii să înțeleagă timpul : prescolarul se vede copil nou- 
născut, apoi crescând, ridicându-se în picioare în pátut etc. Intuiește astfel 
și trăieşte în mod concret, trecerea timpului. | 


aire capacitatii de a identifica scrisul 


În acest caz educatoarea trebuie să afle dacă prescolarul este capabil 
să distingă între scris și non-scris. | | 

De exemplu, educatoarea privește împreună cu copilul un album și îi 
cere să-i spună unde este imaginea și unde este scrisul. Se pot inventa tot felul 
de jocuri aplicabile și celor mai mici : se taie dintr-un ziar (revistă) secvențe 
scrise si, separat, se decupeazá imagini. Se amestecă si fiecare copil primește 
o grămăjoară de hártiute din care el trebuie să separe scrisul într-o parte si 
pozele în alta. Unele jocuri de loto cu cuvinte pot contribui la această evalua- 
re. De asemenea, ele pot fi utilizate pentru învățarea diferențelor dintre ce este 
scris si ce este desenat, prescolarul putând selecta în același mod jetoanele — 
într-o parte cele scrise, în cealaltă parte cele cu imagini. 

Cărţile cu imagini nu- 
meroase și mari, având un text 
redus, pot fi și ele utilizate cu 
scopul de a evalua (dar și pen- 
tru achiziţiile ulterioare ale 
capacităţii de descriere scris / 
non-scris): la cerere, copilul 
pune degetul arătând unde este 


poza. Educatoarea îi arată tex- 
t^ na fata Lom | tul scris si il întreabă: « Si aici 
e tot poză?» 


Aceasta evaluare a capacitatii de distingere intre scris si non-scris 
(imagine si non-imagine) poate fi realizată deci într-o multitudine de situa- 
tii contextuale ; dar niciodată, si este bine a se intelege acest lucru, intr-o 
situație de « testare » (copilul nu trebuie să stie cà este testat, nu trebuie să 
fie pus în situații formale rigide — aceste contexte nu vor da niciodată re- 
zultate reale). ^ >i 


EE mr diferitelor capacitàti 
necesare citit-scrisului 


Educatoarea poate urmări felul in care un copil isi mișcă mâna pe 
pagină : de la stânga la dreapta, de la dreapta la stânga sau haotic. Deprin- 
derea de a urmări o succesiune (de imagini, de litere) de la stânga la dreap- 
ta este foarte importantă în achiziţia citit-scrisului. 

Pentru a vedea dacă există această deprindere se pot folosi si alte 
prilejuri : de exemplu, așezarea elementelor în spaţiu într-un desen deco- 
rativ liber; insirarea cuburilor pentru a alcătui un trenulet ; felul in care 
copilul dă paginile caietului sau ale cărții ; felul in care indică personajele 
dintr-o imagine mai complexă. | 

Faptul că el nu urmărește o succesiune de la stânga la dreapta nu este 
un defect ci, mai degrabă, o normalitate. Direcția stânga-dreapta nu este un 
dat, ci o achiziție câștigată. În cazul unei familii în care citit-scrisul este o 
activitate (relativ) frecventă, copilul va vedea cum creionul merge dintr-o 
parte (stânga) în cealaltă (dreapta) a foii. Va vedea felul în care adulții, frații 
mai mari întorc paginile. Va urmări degetul surorii sale din clasa întâi cum 
merge pe pagină. Va urmări degetul adultului (părinte, bunic) mergând de-a 
lungul rândurilor scrise atunci când i se citeşte o poveste ori i se arată ilus- 
trații. Dacă prescolarul nu are aceste experiențe e foarte probabil ca această 
achiziție a directionárii ochiului si mâinii de la stânga la dreapta (si de sus 
în jos) să fie dobândită abia în grădiniță. 

De asemenea, se poate constata în ce măsură copilul poate construi 
o legătură între text si ilustrații. Alegând o carte cu ilustrații însoțite de 
texte scurte ori simple cuvinte și răsfoind-o împreună cu copilul (grupul 
de copii), educatoarea îi arată cuvântul sau o propoziţie si îl întreabă : « Ce 
crezi tu că e scris aici ? » Cel mai simplu răspuns este legarea cuvântului /tex- 
tului cu imaginea cea mai apropiată ; acesta este, de altfel, un răspuns bun. 


Alti copii identifică câte o literă sau chiar un cuvânt cunoscut și încearcă 
să le pună în relaţie cu una dintre ilustrații, depăşind criteriul vecinatatii. 
Toate aceste comportamente indică deja existența unor strategii puse în 
acțiune în momentul în care copilul este pus în fata textului scris. Ca și în 
cazurile menţionate mai înainte, trebuie precizat că aceste conduite nu au 
cum să se manifeste dacă prescolarul nu a mai văzut niciodată o carte, un 
ziar ori, chiar dacă a văzut, dacă nu a avut nici o experiență legată de aces- 
tea (nimeni nu i-a citit, ori nici măcar nu s-a citit în prezența lui pentru a 
avea cel putin un model de activitatel^). 

Rămâne ca educatoarea să-i furnizeze, pe parcursul desfășurării pro- 
cesului educațional în grădiniță, stimulii necesari pentru formarea compor- 
tamentelor absente. | 


[Gui de evaluare a performanțelor copiilor 


Evaluarea comportamentelor prescolarilor este o sarcină dificilă și de 
lungă durată. Nu întotdeauna cadrul didactic este antrenat să o efectueze. 
De aceea există o preocupare constantă a diferiților autori de a lista indicii 
corespunzători evaluării deprinderilor de scris-citit. Acești itemi pot sluji ca 
repere în evaluările de monitorizare a învățării, ca și în cele finale. 

lată prima dintre aceste grile (fişe) de evaluare, construită de A. de 
La Garanderie (17, pp. 84-85): 


Grila I 
Nine... AA .. «222 Varia... Sollte T PEPERIT rss 
Data tO AȘ C... ene e eene png Tipul de evaluare“ .................... 


* Aceste elemente nu fac parte din fișa originală, fiind introduse de autoare. 
La tipul de evaluare se va menționa dacă este vorba de evaluare inițială, finală sau 
de monitorizare a procesului. 


14 La fel se întâmplă si cu jucăriile. Dacă prescolarul nu a avut niciodată jucării și 
nici nu a văzut vreodată pe cineva jucându-se cu ele, evident că nu va sti ce conduită să 
adopte (situație frecvent semnalată la copiii institutionalizati). 


W Diferentierea scrisului de non-scris, recunoașterea diferitelor tipuri 


de cărți (reviste) si a deosebirilor dintre ele 
Cunoașterea suporturilor Doar denumite 
` pe care se scrie 


E Cunostintele pe care le are copilul despre funcţiile diferitelor tipuri de carti 


De pildă, el va fi notat la « Comunicare » atunci când spune : « Cartea 
ne spune poveşti», «Ne spune poezii», «Ne spune ce s-a întâmplat cu 
cățelul» etc. ; la «Informatie » atunci când spune despre revistă, ziar că 
vorbesc despre lucruri care se întâmplă în lume și pe care noi nu le știm ; 
la « Sursa de plăcere » atunci când spune că ne bucurăm când auzim poves- 
tea, când colorăm pozele din carte etc. 


Acces la lumea adulților 


Sursă de plăcere 
Aspect ludic 


eS ee 
15 De pildă, la ce folosește jurnalul grupei (el poate fi un punct de pornire pentru 


a înțelege rolul și importanța cărții de istorie). 


M Deprinderi necesare scris-cititului. 
Modul în care copilul așază cartea sau caietul 


Se urmăreşte dacă preşcolarul se ghidează după ilustrații, dacă e aju- 
tat de adult ori reuşeşte singur să deschidă corect cartea, să n-o pună cu 
susul în jos, să dea filele de la stânga la dreapta, să urmărească marginile 
(textul) de la stânga la dreapta sau de sus în jos ori nu reușește niciodată, 
nici independent, nici după ce e ajutat de adult si nici prin considerarea, 
aşezării ilustraţiilor. La fel şi pentru caiet. 


Deprindere | Independent Ajutat Ajutat Niciodată . 
de ilustrații | de adult - imde 
Orientarea corecta a 
suportului pe care se scrie 


Orientarea corectă in ceea 
ce priveşte cartea 
Stanga-dreapta 

Sus-jos 


W Deprinderi necesare scris-cititului. Cunoasterea grafismelor 

Se urmărește dacă prescolarul cunoaște literele, cuvintele si propo- 
zitiile (fie că e vorba de cunoștințele anterioare gradinitei, fie de elementele 
achiziţionate în cadrul procesului de predare-invatare). Se evaluează dacă 
el ştie (a învăţat) legătura dintre exprimarea orală și cea scrisă (sunet-literă, 
cuvânt rostit-cuvánt scris), dacă poate elabora predicții privind textul scris 
pe baza ilustraţiilor din vecinătatea acestuia sau pe baza altor indicii legate 
de pronunție (de exemplu, sunet-literă cunoscută). Se verifică, de asemenea, 
în ce măsură a înțeles că fiecare literă, cuvânt, combinaţie de cuvinte în- 
seamnă ceva care nu se schimbă niciodată (permanenta sensului). 


— 
Elemente cu unele erori | și imediată 
a lg T 
“rea Zap) ee AIL ee C NCC 
Er rd. c RN EA 


fme core 
Copilul stabileste o relatie pT MN 
intre imagine si scris 

Intre oral si scris 

Stabileste aceste relatii 


indiferent de suportul scrierii 
(carte, ziar etc.)* 


Stie că o literă (cuvânt, 
propoziție) are întotdeauna 
același înțeles oriunde ar fi.* 


(asteriscul reprezintă adăugări sau modificări ale grilei originale de către 
autoare) 


| J.W. Lorton si B.L. Walley oferá un alt tip de lista de indicatori, mai 
elaborată, mai analitică în ceea ce priveşte comportamentul copilului si 
relația acestui comportament cu obiectivele educaționale de atins în 
învățarea limbajului scris (29, pp. 154-155). Ei consideră această listă ca o 
enumerare a deprinderilor de bază privind precitirea, deprinderile de pre- 
citit cuprinzând și cunoașterea literelor și a unor cuvinte. Argumentele — 
cunoscute de lumea științifică psiho-educationala încă de la L.S. Vâgotski — 
demonstrează faptul cá citit-scrisul se referă în primul rând la operarea (spe- 
cifică) cu semnificaţii și nu la învățarea unor semne denumite litere. 
Cunoaşterea literelor este o deprindere esențială în pregătirea citit-scrisu- 
lui, dar nu este echivalentă cu citirea și scrierea. Acestea din urmă sunt pro- 
cese complexe vizând în primul rând funcţii intelectuale superioare!6. 


PS Po eee Ae ee oe 
16 Bunăoară, copiii cu deficiente mintale pot recunoaște litere, le pot scrie, dar 


multi dintre ei nu pot citi fluent ori scrie coerent și independent nici măcar texte simple 


(sau le pot citi fără a le înțelege). 
[s 


Grila II 
W Dezvoltarea deprinderilor de precitire!? 


Socializare A fi capabil sá coopereze Discutii | 
si a participa la activitățile Planificari de activitati 
de grup Activități de tipul « arată şi vorbeşte» 
(prezentarea unui obiect, a unei cărți 
aduse de acasă) 


A se vedea pe el însuşi 
ca o persoană capabilă 
şi importantă 


Discriminare 
auditivă 


A fi capabil să numească 
sunete familiare 


Copilul închide ochii şi ascultă 
sunete familiare înregistrate 
pe casetă 

(ex. : sunetul ciripitului păsărilor, 

al unui instrument etc.). 

Se utilizează perechi de cuvinte 
care sunt asemănătoare și/sau diferite 
(ex. : pălărie-băiat, carte-carte, 
mână-picior, creion-creion). 

Se pronunță câteva perechi 

de cuvinte care încep la fel 

și alte câteva care nu încep la fel: 
băiat-balon, horă-hartă | 
câine-căruță, sac-mac. 

Se pronunță câteva perechi de 
cuvinte care se termină la fel 

si câteva care se termină diferit: 
loc-toc, apă-car, 
bat-sat, pisoi-cátel. 


A fi capabil să afirme dacă 
o pereche de cuvinte 
pronunțate sunt aceleaşi 
sau diferite 

A fi capabil să afirme dacă 
ambele cuvinte dintr-o 
pereche încep la fel 


A fi capabil să afirme dacă 
cuvintele dintr-o pereche de 
cuvinte se termină la fel 


Exprimare orală| A fi capabil să-și exprime 


ideile în fata altora 


Se utilizează situații « arată 

şi spune », în care copiii trebuie 

să comunice între ei, planificări 

si evaluări de activități. 

Se pronunță un cuvânt si se cere 
ascultătorilor să pronunţe un alt 
cuvânt care începe cu același sunet: 
film-floare, 


A fi capabil să pronunţe un 
alt cuvânt care începe cu 
acelaşi sunet 


17 Pentru o imagine mai completă privind itemii de evaluare a deprinderilor de 
limbaj scris (audiere, vorbire, citire, scriere) vezi de același autor Educarea limbajului în 
învățământul preşcolar. Volumul 1: Comunicarea orală, Editura Compania, Bucureşti, 1999, 
pp. 104-108. 


Discriminare 
vizuala 


A fi capabil să identifice figuri 
care sunt asemănătoare sau 
diferite, dintr-un grup de figuri 
neomogene 


Se arată obiecte reale și jetoane cu 
imagini de obiecte, precum si forme. 
Se cere copiilor să le identifice pe 
acelea care sunt asemănătoare și pe 
acelea care sunt diferite (obiectul, 
imaginea corespondentă de pe jeton, 
forma desenată a obiectului). Apoi, 
se va cere si explicația alegerii. 

1. Se plasează în fata copiilor mai  , 
multe litere identice și printre ele una 
diferită. Se cere copiilor să o identifice. 
2. Se procedează astfel mai întâi 

cu litere mari, apoi cu litere mici. 

Se plasează un grup de jetoane 

pe care sunt scrise diferite cuvinte ; 
unele sunt asemănătoare, altele 
diferite. Se cere copiilor să identifice 
cuvintele care sunt diferite de restul 
(ex, : casă, casă, casă, casă, ou, pom). 


A fi capabil să identifice litera 
diferită dintr-un grup în care 
există mai multe litere identice 
si una clar diferită 


A fi capabil să identifice 
cuvinte care sunt asemănătoare 
si cele care sunt diferite 
dintr-un grup de cuvinte. 


Memoria 
vizuală 


A fi capabil să-și amintească 
un obiect care îi este scos din 
câmpul vizual 


1. Se pun pe masă mai multe 
obiecte familiare și se acoperă. 

Se dezvelesc pentru câteva secunde, 
apoi li se cere copiilor să spună 

ce au văzut. 

2. Se plasează 3-4 obiecte familiare 
acoperite, pe masă. Se dezvelesc 

și li se cere copiilor să le privească, 
apoi să închidă ochii. Se ia un obiect 
de pe masă. Copiii sunt întrebaţi 

ce anume lipseşte. 


Discriminare 
audiovizuală 


A fi capabil să selecteze 
anumite litere dintr-un grup 


dat 


Se plasează mai multe litere pe masă, 
tablă magnetică sau de fetru. Li se 
cere copiilor să aleagă o literă după 
ce li se spune sunetul. 

Se afişează literele alfabetului 

(în ordine întâmplătoare) 

$i se organizează diferite jocuri 

de selectare si identificare. 


A fi capabil să numească 
literele alfabetului care-i sunt 
prezentate vizual 


Dezvoltarea 
limbajului 


A fi capabil să identifice 
reprezentarea vizuală a unor 
cuvinte pronunțate 


Se afişează (se agatá) fâșii lungi 
de hârtie pe care este scrisă o 
propoziție. Aceasta e citită cu voce 
tare cerându-li-se copiilor să 
identifice (să arate) anumite cuvinte 
învățate anterior. 


Intelegerea 
textelor audiate 


A fi capabil să repovestească: 
o poveste care le-a fost citită 
cu voce tare 


Se citește o poveste simplă... - 

Li se cere copiilor să o repovestească. 
Se citeşte o poezie (cu fir narativ 
simplu). Li se cere copiilor să poves- 
tească poezia într-o formă narativă. 
Se citește o povestire cu voce tare; 
din când în când se face o pauză și se 
întreabă copiii : « Ce credeți că 
urmează să se întâmple ? », « Cum 
credeți că se va sfârși povestea ? » 
Se citeşte cu voce tare povestea. 
Se întreabă copiii care sunt părțile 
favorite (partea cea mai drăguță, 
părțile neplăcute). 


A fi capabil să anticipeze 
evenimentele ori sfârșitul unei 
povești care îi este citită cu 
voce tare | 


A fi capabil să identifice in 
povestea citită cu voce tare 
partea cea mai fericită, cea mai. 
interesantă, cea mai caraghioasa 


Indeplinirea 
comenzilor 
(indicatiilor) 


A fi capabil sá urmeze o 
instructiune (comandi) verbala 


Se organizeazá jocuri in care se dau si 
se urmează indicații sau comenzi si 
jocuri în care se transmit mesaje. 


Potrivirea 
literelor 


A fi capabil să potrivească o 
literă mare cu litera mică 
corespunzătoare 


Li se cere copiilor să potrivească 
literele mari cu literele mici 

corespunzătoare (cu ajutorul jocurilor 
cu jetoane, puzzle etc.). 


A fi capabil să pună în 
corespondență o imagine cu 
numele ei (scris), pe baza 
sunetului (literei) inițial al 
cuvântului . : 


Cuvinte 
percepute — 
nume de 

imagini 


Se organizeazá jocuri in care li se 
prezintá copiilor jetoane, unele cu 
imagini și altele cu cuvinte scrise. 
Copiii vor potrivi imaginile 
cu cuvintele (jocuri tip loto). 


[ 1G... de evaluare a cadrului didactic 


Evaluarea deprinderilor limbajului scris achizitionate de prescolari nu 
își poate atinge cu adevărat scopul — ameliorarea condițiilor de învăţare ast- 
fel încât copiii să-și poată forma și dezvolta deprinderile — dacă nu este 
însoţită de o autoapreciere a cadrului didactic în ceea ce priveşte modul în 
care își structurează activitățile, precum și conduita sa didactică. 

lată un exemplu de structurare a activităților didactice privind dife- 
ritele aspecte ale predării-învățării lecturii, aspecte care constituie repere 
pentru cadrul didactic din grădiniță și, în același timp, un sprijin în evalua- 
rea propriei reprezentări privind activitatea respectivă și materialele nece- 
sare asigurării succesului acesteia. 


E Suporturile pentru scriere 


Toti copiii întâlnesc scrisul acasă sau pe stradă. Educatoarea trebuie 
să-i facă.pe copii să înțeleagă că în viața de zi cu zi suporturile variază în 
funcție de obiectivele vizate de emițător. Cercetarea acestor suporturi 
depinde de scopul urmărit de copil, de ceea ce dorește el să afle. De aseme- 
nea, educatoarea îi va face să înțeleagă că mesajul (semnificația) rămâne 
același, indiferent de suportul pe care se găseşte (aceeași propoziție înseam- 
nă acelaşi lucru oriunde e scrisă — în carte, album, manual, avizierul din 
clasă, afișul de pe stradă etc.). 


Diferentierea 
suporturilor 


Categorizarea 
suporturilor 


Identificarea 
suporturilor 
adecvate 


Adaptarea citirii 


la suporturile 
alese 


Construirea 
propriilor 
suporturi 


Carti, albume, afise, 
ziare, cataloage 


a le numi și a le utiliza 


Cărți pentru documentare,| A citi si a clasa 
cárti de povesti, de poezii, 
Ziare pentru informare 
Instructiuni privind 
moduri de folosire 
Corespondenţă diversă 
(scrisori, felicitări etc.) 


A intui funcțiile scrierilor 


A găsi documentele necesare (cărți, ziare, enciclopedii etc.) : 


în funcție de proiectul structurat 


Citirea unei table de materii 
Ordinea alfabetică din interiorul dictionarelor 


Citirea regulilor diferitelor jocuri 


Caiet-repertoriu individual 
Dicţionarul clasei . 

Fișiere de documentare 
Caiete individuale de poezie 


W Structurarea sensului 


În cadrul acestor activităţi, copilul este învățat să-și mobilizeze toate 
cunoștințele si să utilizeze toti indicatorii dintr-o lectură (ilustrații, titluri) 
pentru a înțelege semnificațiile și a rationa logic. 


E 


Elaborarea ipotezelor 


Anticiparea. A prevedea pornind de la: 


fonnd: conținutul unui pachet, al unei 


scrisori etc. 


zgomotele exterioare : scene care se desfă- 
oará în stradă, ce va urma mai departe... 
Începutul unei povestiri : urmarea logică 


coperta unei cărți: continutul său 


ilustrațiile unei poveşti : conţinutul său 


Începutul unei propoziții (de la un subiect, 


predicat) urmările logice 


W Structurarea codului 


Verificarea ipotezelor 

A identifica indicatorii adecvati si 

a rationa logic 

Forma, márimea, grosimea, materialul 
ambalajului 

Natura, intensitatea, localizarea, succesiunea 
evenimentelor 

Dupa ce au fost notate diferitele versiuni ale 
copiilor, se citeste finalul povestirii din carte 
şi se apreciază calitatea versiunilor date 

de copii 

Titlul, ilustratia 

A identifica personajele (după expresia 
fetelor, atitudinile lor, intensitatea culorilor) 
Activarea cunoștințelor semantice 

și sintactice (intuitiv și concret) 


Se urmăreşte înzestrarea copilului cu instrumentele necesare intele- 


gerii sensului textelor. 


Antrenamentul memoriei 
Antrenamentul auzului 
Discriminarea vizuală 


Compararea exprimării orale cu 
exprimarea scrisă 


Recunoașterea cuvintelor identice 
scrise pe diferite suporturi 
Recunoașterea literelor tipărite în 
maniere diferite 

Descoperirea punctuatiei și rolul 
majusculelor 

Activităţile de sinteză 


Gramatica implicită 


Memorarea numărătorilor pentru copii, 
a poeziilor etc. — 

Reperarea sunetelor identice in numărători, 
cântecele 

Antrenarea privirii, reperarea literelor 

în cuvinte, în texte scrise 

Compararea limbajului din comunicarea 
orală cu redactarea mesajelor (din scrisori 
sau povestiri citite de adulti) 

Identificarea asemănărilor și/sau 

a diferentelor 

Identificarea asemănărilor și/sau 

a diferențelor 

Identificarea semnelor de punctuație care 
modifică intonatia (? ! . , : 

Reconstruirea propozitiilor din cuvinte 
amestecate ; construirea de cuvinte pornind 
de la silabe 

Constientizarea singularului si pluralului, 

a acordului substantiv-verb (in situatii 
concrete, jocuri) 


Această grilă ajută cadrul didactic să înțeleagă dacă a efectuat toate 
activitățile didactice necesare pentru formarea conduitelor prevăzute. 


EI 


E Comportamentul didactic 


O descriere mai ampli a comportamentului cadrului didactic este ofe- 
rită de J.W. Lorton si B.L. Walley, tocmai pentru a-l ajuta pe acesta să devi- 
nă conştient de calitățile si de slăbiciunile pe care le manifestă in predarea 
limbajului la copilul prescolar. Indicatorii sunt grupati in sase categorii, folo- 
sindu-se pentru evaluare o scalá cu trei trepte : intotdeauna — partial — nu. 

Iată lista de evaluare pentru cadrul didactic : 


|Scopurile pentru dezvoltarea limbajului 
au fost bine stabilite ? 

|Sunt aceste scopuri adecvate scopurilor 
de dezvoltare a copiilor cu care lucrezi ? 
.] Cunoşti si înţelegi obiectivele specifice 
în fiecare dintre aspectele dezvoltării 


|Poti înțelege modul în care sunt legate 

audierea, vorbirea, scrierea și citirea ? 

.|Cunosti câteva abordări (teoretice 

și practice) referitoare la dezvoltarea 

limbajului ? 

|Planifici o activitate de dezvoltare a 

limbajului cel putin o dată pe zi? 

.|Cunosti câteva abordări privitoare la 

definirea « pregătirii pentru citit-scris » ? 

|Introduci elemente de dezvoltarea limbajului 

si în alte tipuri de activități (matematică, artă 

plastică etc.) ? 

.| Cunoşti persoane sau surse bibliografice care 

te-ar putea ajuta să-ţi imbogitesti activitățile 

de dezvoltare a limbajului ? 

.|Utilizezi aceste resurse ? 

Predare-invatare 

11.|Íti place să desfisori activităţile de dezvoltare 
a limbajului ? 

12.|Te bucuri și te mobilizezi atunci când vezi 
că prescolarii obțin rezultate bune într-una 
din ariile comunicării ? 

13.|Utilizezi situațiile intuitive și situațiile tip 

« rezolvare de problemă » ca mijloace de 

dezvoltare a deprinderilor de limbaj ? 


14] Ii dai ocazia fiecărui preşcolar (in decurs 
de o săptămână) : 
Wi să vorbească în timpul activităţilor 
«arată si spune » ? (prezintă un obiect, o carte, 
o jucărie aduse de acasă) © 
-W să participe la proiectarea unor activități 
împreună cu tine ? 
E să explice cum trebuie acționat într-o 
situație ? (cum trebuie desenat, construit ceva) 
W si povestească ori să repovestească 
povestea favorită ? | 
W si aibá o conversatie cu tine cel putin 
o data pe zi? 
E si vorbească cu ceilalți copii? 
| Încurajezi copiii să pună întrebări si să 
răspundă la întrebările celorlalți copii ? 
[Sunt copiii încurajați să utilizeze marionete . 
și să pună în scenă propriile dramatizări ? 
| Ajuti copiii să scrie povestiri despre 
evenimente speciale din propria lor 
experiență ? (copiii dictează, educatoarea scrie) 
| Copiii ajută la pregătirea diferitelor anunțuri 
afișate ? 
„| Scrii pe caiet frumos si inteligibil ? 
|Scrii pe tablă frumos și inteligibil ? 
„| Ţi-ai format un repertoriu de poveşti, poves- 
tiri, poezii și cântece care îi ajută pe copii să 
conştientizeze sunetele literelor și cuvintelor ? 
| Utilizezi multe jocuri și activități fizice care 
se leagă de dezvoltarea limbajului ? 
| Privesti la copii atunci când ei iti vorbesc ? 
|Pronunti cuvintele clar, distinct și in combi- 
natii corecte din punct de vedere gramatical ? 
Materiale 
| Ai la dispozitie (ti-ai construit) materiale in- 
structionale utile pentru dezvoltarea limbajului ? 
„| Ai materiale care încurajează conversatia 
și jocul de dramatizare ? 
| Ai în clasă un colt al bibliotecii ? 
| Ţi-ai construit un centru de audiere ? 
(copiii ascultă discuri și casete) 
„| Ai un set de casete cu poveşti ? 
(cumpărate sau înregistrate chiar de tine) 
„| Ai seturi de cărți cu povești ? 
(cumpărate sau confecționate de tine) 


| Ai grijă să-ți procuri materiale suficiente ` 
pentru ca preşcolarii să-și creeze propriile 
cărți de povești, dicționare de imagini etc. ? 
| Uulizezi rețete în imagini pentru a ajuta copiii 
«să citească » cum să gătească, cum să ames- 
tece culorile ori cum să rezolve alte sarcini ? 
| Organizezi sala și materialele înainte sa 
ajungă copiii la grădiniță ? 
| Utilizezi în dezvoltarea limbajului filme, 
diafilme, diapozitive ? 
Evaluare | 
| Ai o listă de itemi (deprinderi de limbaj 
oral si scris) pentru notarea progresului 
fiecărui copil ? | 
| Revezi fişa de evaluare cel putin o data 
pe saptamana ? 
Discuti in mod regulat cu părinții despre 
diferitele aspecte legate de achizițiile 
de limbaj ale copiilor lor? 
Viaţa profesională 
| Participi la adunări, ateliere de lucru, 
cursuri de perfecționare legate de educarea 
limbajului ? . 
| Citesti materiale scrise (cărți, reviste) legate 
de educarea limbajului ? 
| Recomanzi părinților anumite evenimente, 
materiale legate de educarea limbajului 
copiilor lor (de exemplu, participarea 
la seminare comune) ? 
[Discuti cu celelalte cadre didactice despre 
cărți ori dezbati anumite idei pedagogice ? 


(după Lorton și Walley, 1979) 


Cadrul didactic poate utiliza ca punct de sprijin in evaluarea presco- 
larului grilele prezentate ori isi poate construi, pentru evaluarile continue, 
de monitorizare, propriile grile, in care să fie notate deprinderile urmărite 
pe perioade limitate de timp, precum și progresul acestuia. În ceea ce priveşte 
propria sa evaluare, în schimb, el trebuie să ia în considerare toate aspectele 
comportamentului didactic, indiferent de nivelul de vârstă și de pregătire 
al copiilor ; ceea ce se schimbă permanent este comportamentul concret al 
educatoarei, adaptat permanent la variabilele prezentate de preşcolar (vârs- 
ta, achiziţii, experiențe culturale în familie), tipurile de conduite rămânând 


însă aceleași. 


PROGRAMA 
INVATAMANTULUI 
PRESCOLAR 


a. desfasurarea 
activitatilor 
de citire 


, 
i 


COPILUL VA PUTEA < 


| să recunoască existența scrisului oriunde îl întâlnește 

2 să înțeleagă că tipăritura (scrisul) are înțeles (semnificaţie) 
3 să găsească ideea unui text, urmărind indiciile oferite de imagini 
4 sa manifeste interes pentru citit 

5 sá recunoascá litere si cuvinte simple in contexte familiare 

6 sa cunoasca literele alfabetului si alte conventii ale limbajului scris 


7 să utilizeze materiale scrise în vederea executării unei sarcini date 


[ ] Limbajul scris ramane la moda 


Copilul epocii noastre este mai mult un copil al mass- 
media si mai putin — din nefericire — un copil al cărţii. Totuși, 
prescolamul de astăzi se naşte si creşte într-un mediu in care lim- 
bajul scris este pe primul plan: ziare, reviste, cárti, afise, televi- 
ziune (câți copii nu au învăţat să citească urmărind desenele ani- 
mate !) si radio ; cifrele telefonului (si cartea de telefon), cifrele 
numerelor de la casă (cei de la bloc trebuie să cunoască si mai 
multe), numerele/cifrele autobuzelor, troleibuzelor, tramvaielor ; 
numele afișat al străzii, al stațiilor unde se coboară ; staţiile de 
autobuz, de metrou, de tren (copiii de astăzi călătoresc mult — e 
de-ajuns să priveşti sălile de așteptare din aeroport si vei fi uimit 
de numărul mare al copiilor care călătoresc cu avionul). Gră- 
dinitele au adrese, număr de telefon, unele au și un nume scris 
pe tiblita de la intrare. În magazine sunt o multime de produse 
cu diferite denumiri si cu diferite prețuri. Mergând la cumpără- 
turi cu părinții, copilul învaţă de timpuriu rostul acestor semne. 
Așadar, este destul de greu să ignori — chiar si în mediile cele mai 
puţin favorizate — existența mesajelor scrise. 


Cou va putea sá recunoascá existenta 


scrisului oriunde îl întâlnește 


Acesta este primul obiectiv pe care educatoarea îl va urmări în ceea 
ce priveşte limbajul scris. Înainte însă de orice, ea trebuie să se asigure că 
această conduită nu este deja achiziționată din familie. Multi părinți, în 
„mod intenționat sau nu, le spun copiilor: « Ia să vedem, aici scrie ceva! », 
« Nu scrie nimic aici!» sau, mai putin educativ : « Nu mă mai bate la cap, 
când ai să înveți să citești o să ştii ce scrie aici! » 

Este foarte simplu pentru cadrul didactic să-și dea seama dacă presco- 
lari au achiziționat sau nu acest comportament, dacă sunt conștienți de 
existența scrisului în mediu, dacă identifică locul în care se găsește ori sunt 


complet lipsiți de această experiență. 


L 1L 1Copilul va putea să înțeleagă | 
diferența dintre desen (imagine) și scris 


În momentul în care copiii încep grădiniţa, educatoarea va organiza 
tot felul de activităţi — în special jocuri — prin care, pe de-o parte, să-și dea 
seama care dintre preşcolari sunt deja familiarizați cu scrisul iar pe de altă 
parte, să-i introducă pe cei nefamiliarizati în lumea limbajului scris. 

Se pot organiza cele mai simple jocuri : de-a autobuzul (de-a metroul), 
joc în care copilul trebuie să aleagă între două numere de autobuz (ori 
două linii de metrou) pentru a merge în direcția dorită. Evident, aceste 
numere vor fi alese după discuții cu părinții care-i vor explica educatoarei 
ce mijloace de transport folosesc. În plus aceste jocuri vor contribui la 
iniţierea copiilor în scopul (funcţia) scrierii (de a ne da direcția cea bună). 

Se mai pot folosi jocurile cu zaruri sau cu pioni — pionii pleacă numai 
din poziţia în care scrie «start» — nefiind nevoie ca preșcolarii să gue sá 
citeascá pentru a recunoaste aceastá pozitie. 

Dupá ce citeste o carte sau o revistá, educatoarea le cere dichte sá 
privească imaginile, apoi le spune: «Acum am să vă citesc ce scrie sub 
poză». 

Atunci când copilul desenează ori pictează, pe paiete: îi va lăuda 
lucrarea si îi va spune : « Acum am să-ţi scriu numele aici, ca toată lumea 
să stie cine a făcut un desen atât de frumos». Din nou i se oferă copilului 
un prilej concret, în care este și puternic implicat, pentru a înțelege deose- 
birea dintre imagine și scris și, de asemenea, pentru a înțelege scopul scrisu- 
lui (a identifica executantul). 


[1[]Copilul va putea să indice (să arate unde este) 
scrisul în carte, reviste, ziare, filme 


Acest comportament poate fi provocat ca și primul, în situații con- 
crete, spontane ; nu este nevoie ca educatoarea să-și propună în mod spe- 
cific o activitate cu acest scop. Uitându-se împreună cu copiii pe o carte, 
le poate cere să-i arate imaginile, să-i spună ce văd în imagine (ce face 
ursuletul, copilasul etc.). Arătând textul scris, ea poate întreba în glumă : 
« Dar în imaginea aceasta ce este ? », iar copiii vor fi bucuroşi să o corec- 
teze, spunând de obicei: «Asta nu e poză !», indicând apoi ilustratia. 
Educatoarea râde și le spune : « Așa-i, aici este poza (imaginea) si aici este 
scrisul », indicând, in timp ce vorbeşte, ilustratia, apoi textul scris. Prin 


asemenea procedee simple copiii vor intelege foarte repede diferentele 
dintre imagine si scris, intuind (doar intuind) diferentele de cod si strate- 
giile de decodificare — la o imagine te uiti și spui ce este, dar la scris, chiar 
daca te.uiti, nu stii despre ce e vorba pana cand nu inveti literele. 


[ ]L]Copilul va putea să indice | 
scrisul din mediul inconjurátor 


Orice plimbare este utilá pentru observarea diferitelor tipuri de scris 
din mediu: numele de străzi, indicatoarele, semnele de circulație, nu- 
merele automobilelor sau ale mașinilor de transport în comun, numele fir- 
melor, ale produselor. Educatoarea inițiază conversații, le dă explicații in 
legătură cu plimbarea și, printre altele, le atrage atenţia copiilor asupra aces- 
tor elemente.. Nu este nevoie ca preşcolarii să cunoască semnificaţia tutu- 
ror textelor întâlnite, ci, pentru început, ei trebuie doar să identifice aces- 
te texte. Acest lucru nu înseamnă că educatoarea va refuza să răspundă la 
întrebările lor privind conţinutul textelor, dimpotrivă, ea va citi tot ce i se 
cere, neobligandu-i însă pe copii să țină minte si nereprosandu-le că «este 
a cincea oară când citeşti acest lucru ! », În acest fel, copiii isi vor menţine 
motivaţia pentru ambianța tipărită, iar prin repetiţie, prin învăţare spon- 
tană, vor achiziționa mai mult decât prin predare (învăţare formală). 


Scrisul are un scop 


Dacă prescolarul mic acceptă că imaginea este altceva 
decât textul scris într-o carte cu povești, pe la 4-5 ani el nu se 
mai mulțumește doar cu atât: îi cere adultului să-i citească 
povestea ori, mai specific, să-i citească ce scrie. Cu alte cuvinte, 
el cere ca scrisul să fie pus în funcțiune ca să transmită mesajul. 
Prescolarul intuieste că scrisul « este bun la ceva», desi nu poate 
explica încă la ce anume. Dacă ambianța este favorabilă, dacă 
adulții (familia și grădinița) îi oferă experienţe cu textul scris, el 
va primi treptat confirmarea corectitudinii intuitiei sale : întot- 
deauna oamenii urmăresc un scop atunci când scriu (și când 
citesc). 


[ IC. ilul va putea sá inteleagá cá tipáritura 
(scrisul) are inteles (semnificatie) | 


De obicei, diferentierea imagine-scris aduce in mod implicit si 
intelegerea faptului cá scrisul (tipárit sau nu) are si o functie diferiti de cea 
a imaginilor. El ne spune ceva — poartá mesaje, are semnificatie —, iar ceea 
ce ne spune nu se schimbá niciodatá — este permanent. Aceastá demon- 
stratie se poate face ușor în cursul unei zile. De pildă, se poate pune la 
avizierul părinţilor, zilnic sau săptămânal, numele celor mai cuminti copii 
(fără a se pune si imaginea corespondentă a copilului respectiv). Educa- 
toarea le citeşte numele de pe listă și apoi afişează foaia de hârtie la avizier. 
Atunci când părintele vine la grădiniță, ea îl atenționează — în prezența 
prescolarului — să se uite pe listă, să vadă numele copilului printre cei evi- 
dentiati. În acest fel, copilul are o confirmare clară a faptului că acele 
semne — scrisul pus pe hârtie — au însemnat același lucru citit de educa- 
toare, de părintele său sau de oricine altcineva. Deci scrisul are o semnifi- 
catie care nu dispare. | 

Se poate incepe si cu jocuri de miscare, inventate ad-hoc. De pilda, 
se traseazá in curte cu creta douá (sau mai multe) linii lungi, paralele. Pe 
vreme urâtă se pot întinde în sala de clasă sau pe hol două sfori (liniile pot 
fi drepte ori curbe sau încolăcite). La unul din capetele fiecărei linii se 
scrie «Start», la celălalt «Stop»; (în sala de clasă se vor utiliza cartonașe 
scrise). Copiii vor merge cât se poate de repede de-a lungul liniei, pornind 
de la « Start» și ajungând la «Stop ». De fiecare dată educatoarea le va face 
instructajul, arătând și pronunţând cuvintele «Start» și Stop». Mai târziu, 
traseul se complică prin scrierea ici și colo a cuvântului « Stai»; ajunși 
acolo, copiii se vor opri putin apoi vor merge mai departe. Variantele se 
vor inmulti si se vor diversifica în funcție de imaginația si de obiectivele 
educatoarei (de pildă, un asemenea joc simplu poate fi utilizat în învățarea 
literelor a și b; de câte ori întâlnește copilul litera a, stă într-un picior, sau 
merge cu pasul piticului de câte ori întâlnește litera b etc.). 

Un aspect relevant pentru copil în ceea ce priveşte semnificația scri- 
sului este recunoașterea propriului nume atunci când îl întâlnește scris. 


[ IL ]Recunoasterea de cátre copil 


a propriului nume oriunde il intálneste 


Pentru inceput, la copiii mici se poate utiliza numai prima litera a 
prenumelui. Copiii mai mari ori cei care sunt deja familiarizati cu propriul 
lor nume scris vor porni direct de la prenumele scris intreg (eventual di- 
minutivul sau prescurtarea pe care o folosesc părinții — de pildă, Alex in loc 
de Alexandru). 

Primul pas este acela de a pune numele copilului pe tot ce îi aparține — 
dulăpior, caiete, cuier —, însoțit într-o primă fază de o imagine a lui. Copilul 
își va recunoaște numele după imagine și, în acelaşi timp, isi va forma o re- 
prezentare globală a numelui său scris. 

O altă activitate este alcătuirea portretului clasei. 
Fiecare copil se desenează pe sine (își face autopor- 
tretul). Educatoarea (ori copilul însuși) îi scrie pre- 
numele sub desen. Portretele sunt puse pe panouri 
sau pe sfori așezate orizontal/vertical, frumos orna- 
mentate (cu poleială, hârtie creponată, sfori colorate 
etc.). Autoportretele pot fi realizate pe hârtie de for- 
mat obișnuit, pătrat sau dreptunghiular, ori sub formă 
de cercuri, steluțe, sori. Se poate alege (după o dis- 
cutie cu clasa) aceeași formă a hârtiei pentru toti 
copiii, ori fiecare isi va alege forma. Pot exista și alte 
variante : hârtie decupată în formă de iepuraşi, pisi- 
cute, puisori, elefanți etc. 
| De asemenea, pot fi inițiate jocuri loto cu foto- 
grafiile si numele copiilor: se trag la xerox (eventual reduse) fotografiile copi- 
ilor și se lipesc pe jetoane ; pe altele se lipesc numele copiilor. Se amestecă 
jetoanele, copiii urmând să potri- 
vească fotografiile cu numele cores- 
punzătoare. Se joacă după regulile 
oricărui joc loto. 

Dacă nu există posibilitatea 
de a face fotografii și de a le 
xeroxa, se pot folosi în loc de 
fotografii « autoportretele » dese- 
nate de 'copii. Înainte de a fi uti- 
lizate în jocul de loto, « autopor- 


tretele » vor fi expuse mai mult timp pentru ca prescolarii si invete pe 
cine reprezintá fiecare desen. Wi 

Un alt mijloc prin care un copil isi poate recunoaste propriul nume 
poate fi confectionarea de insigne (din carton, prinse cu un ac de siguranta) : 
fiecare copil va purta la grădiniță câte o insigni pe care este scris numele 
siu. Cei mici vor avea lipită pe insignă si imaginea corespunzătoare, alături 
de nume. F 


CIC]Copilul va înțelege cá o etichetă pusă pe un sertar, _ 
un dulap sau o cutie îi « spune » ce este înăuntru 


Uneori, în dorinta de a aranja cât mai bine ambianța educațională 
înainte de începerea grădinitei, educatoarele sunt cuprinse de frenezia « etiche- 
tării» ca parte a organizării generale a clasei. Într-un fel este o prelungire a 
mai vechiului obicei ca, înainte de a sosi copiii la grădiniță, să se puna 
etichete cu imagini pe dulăpioarele de haine ; prescolarului i se repartiza un 
asemenea dulăpior si grija lui era să-și țină minte imaginea. 

În viziunea noii programe şcolare, eticheta nu mai este un punct de 
reper concret pentru bunurile personale şi nu se mai limitează doar la câte- 
va imagini. Ea dublează imaginile cu cuvinte şi permite identificarea obiec- 
telor care, de obicei, nu fac parte din mediul copilului (lucruri închise în 
sertar, în dulapuri) și transmiterea mesajelor, indicatiilor, instrucțiunilor. 

Etichetarea mediului nu se face înaintea venirii copiilor la grădiniță, 
ci împreună cu ei. Treptat, pe măsură ce se desfășoară diferite activități, 
educatoarea, Împreună cu copiii, stabilește locul diferitelor obiecte : « Aici 
vom pune creioanele... Aici ce vom pune ?» etc. De fati cu copiii sau 


creioane ffi 


C] 
/ 


împreună cu ei — dacă aceştia pot decupa, lipi, colora — se confecționează 
etichete pe care este trecutá imaginea obiectului cu numele lor, etichete 
care apoi sunt lipite pe locurile stabilite. Aceste etichete sunt aplicate pe 
sertare, pe dulapuri, pe rafturi, cutii, păhărele, oriunde se găsesc lucrurile 
necesare. 

Etichetele se mai pot folosi pentru a arăta ce copii sunt de serviciu și 
ce sarcini au de îndeplinit. Ele pot fi confecționate, lipite ori atașate într-un 
fel oarecare, pe mobilier — pentru a spune numele acestora =, afară, în lo- 
curile de joacă, indicând permisiunea sau interzicerea anumitor jocuri sau 
jucării. De exemplu, eticheta cu o minge tăiată de un x si pe care se scrie: 
«nu minge » — ori o propoziție, în funcţie de nivelul copiilor — va arăta că 
în acel loc nu se joacă cu mingea. 

Etichetele pot fi folosite și în calendarele naturii, manipulate fiind în 
funcție de starea vremii.. 


[ 1L Icopitul va intelege si va spune cá scrisul intr-o carte 


ne « spune » o poveste, iar cel din ziare ne « spune » 
lucruri petrecute in lume... 


Acest comportament presupune ca prescolarii să aibă deja o oarecare 
experiență în ceea ce privește publicațiile. Educatoarea le citește din cărți, 
poveşti sau poezii, rasfoieste cu ei dicționarele si enciclopediile pentru 
copii. În clasă există cel putin câteva numere dintr-o revistă pentru copii, 
eventual dintr-o revistă sportivă (are imaginile cele mai putin agresive). De 
asemenea, ziarele nu trebuie să fie o noutate pentru preșcolari. Zilnic, în 
mediul urban sau măcar o dată pe săptămână în cel rural, cadrul didactic va 
citi un ziar (nesocant, neagresiv) împreună cu copiii : se citesc unele titluri, 
se privesc imaginile ce lămuresc titlurile, se privesc paginile de publicitate 
și de anunţuri. Se citeşte chiar câte o notitá benefică (s-a construit o școală, 
un spital, o biserică ; filmul X pentru copii este un film foarte bun ; apariția 
unei cărți etc.) — lucruri concrete, agreabile, nedăunătoare copiilor. 

Abia după ce copiii capătă această experiență, se pot organiza mini- 
sesiuni, activităţi de grup în care să se discute despre diferitele tipuri de cărți, 
despre diferitele ziare și reviste. 

Pentru a întări acest comportament, educatoarea va repartiza « proiecte » 
individuale sau colective (în funcţie de preferințele copiilor) şi va urmări 
dacă preșcolarii știu să caute materialele scrise adecvate proiectului. De 
exemplu, li se cere prescolarilor să facă un proiect despre viata peştilor, 

finalizat cu un desen frumos; copiii se vor duce la enciclopedii, reviste 
despre natură, cărți de povești cu ilustrații cu pesti, jocuri ce dau informații ; 
ei se vor uita la ilustraţii, vor cere ajutorul adulților (educatoare și părinți) 
să le citească textele și vor executa desenul, pe care îl vor prezenta clasei în 
sesiuni speciale. Dacă prescolarul nu are această conduită — rasfoieste cărţile 
la întâmplare sau se apucă imediat de desen —, aceasta înseamnă că are 
nevoie de ajutor şi de activități individuale, adică de mai mult timp pe care 
educatoarea să-l petreacă cu prescolarul respectiv. 


[ 1L ]Copilul va putea să « citească » un text 
pe baza unei succesiuni de imagini 


Această deprindere are importanță pe cel puţin două niveluri în învă- 
tarea citit-scrisului : | 

H copilul va învăţa să urmărească in pagină miscand ochii (si mâna) 

de la dreapta la stânga și de sus în jos 

Bl copilul va învăța să analizeze materialul perceput și să-l structureze 

astfel încât, prin manipulări motrice și, mai târziu, prin manipu- 
larea reprezentărilor mentale, să desprindă semnificațiile 

Înainte de a le cere copiilor să manifeste aceste comportamente, edu- 
catoarea trebuie să le ofere modele: citind cărți, urmărind ilustrațiile din 
reviste, ea va indica întotdeauna cu degetul și va verbaliza acțiunea, feno- 
menul ilustrat, începând de la stânga și mergând spre dreapta. Importante 
sunt și așa-numitele « lecturi » după imagini (o succesiune de imagini repre- 
zentând o acţiune, fir narativ în secvențe progresive), care vizualizează 
pentru copil ideea că evenimentele, pentru a se produce, trebuie să res- 
pecte o anumită ordine în desfășurarea pasilor actiunii. Se va incepe cu 
maximum trei imagini asezate pe rand, una cate una, si explicate pe rand, 
în succesiune. Imaginile trebuie să reprezinte un text, o poveste, o istorisire 
bine cunoscută de copii, astfel încât să nu existe nici o piedică î în per- 
ceperea efectivă a secventelor. 

Ín ceea ce priveste activitatea efectiva a copiilor, se porneste de la 
jocuri simple, cu nu mai mult de două-trei imagini clare si ușor de identi- 
ficat, care exprimá o actiune, un eveniment in faze succesive. Copiii nu 
sunt lăsați singuri să rezolve sarcina. Activitatea se desfășoară numai in 
interacțiune cu educatoarea. Treptat, li se lasă tot mai multă independentă, 
ajungându-se, la preșcolarii mari, la jocuri complexe, de grup. 

Iată un exemplu extrem de simplu. Se pornește de la două jetoane : 
pe unul apare un ou crăpat vizibil, pe celălalt un pui ieșind din ou. Într-o 

discuție de grup se stabileşte cu copiii ce se întâmplă prima dată (oul se 
crapa) si se pune jetonul in stánga sus (din pozitia copiilor si fara a insista 
asupra cuvântului « stânga ») ; se stabileşte ce se întâmplă apoi (din ou iese 
puiul) si se pune jetonul la dreapta primului. În continuare, fiecare copil 
primește câte două jetoane : un ou și un pui pe care trebuie să le așeze in 
„ordinea succesiunii în timp (si, implicit, de la stânga la dreapta); pentru ca 
activitatea să fie mai amuzantă, fiecare copil primeşte un alt tip de pui: de 
pasăre, de broaște țestoase, de serpisori etc. În acest fel, pe lângă secven-, 
tierea stânga-dreapta și amuzamentul intrinsec activității, prescolani vor în- 
váta câte ceva despre lumea animalelor. Pentru ca surpriza să fie completă, 
jetoanele vor fi puse în pliculeţe așezate într-un cosulet, pălărie, « siculetul » 
unui pelican confecţionat special pentru a juca rolul de cosulet, buzunarul 
unui cangur etc. Copiii vor trage la întâmplare câte un plic și vor afla ce 
fel de pui vor ajuta să iasă din ou. 

„Copiii mai mari (ori proveniţi din medii familiale interesate in edu- 
catie) vor avea sarcini mai complicate : li se vor da trei jetoane, apoi patru, 
pe care vor trebui să le pună în succesiune, de la stânga la dreapta. Pentru 
ca activitatea să nu fie plictisitoare, educatoarea îi va anunța de la început 
că fiecare va avea de făcut o cărticică despre povestea unui pui. Suportul 
propriu-zis va consta dintr-un dosar obișnuit din carton ; pe cele două fețe 
interioare se vor lipi orizontal fâşii de celofan (plastic transparent), con- 
fectionandu-se un fel de clasor (nu vor exista mai mult de patru fâșii pe 
pagină). În buzunărașele astfel alcătuite, copiii vor introduce jetoanele. În 
construirea acestor suporturi este bine să fie antrenați și părinții, bunicii ori 
o echipă de preşcolari cu «sarcină specială » de a o ajuta pe educatoare. 
Materialele trebuie pregătite din timp — în perioada vacantelor sau in tim- 
pul anului școlar. Se poate lucra la ele cel putin o lună. Dacă li se cere aju- 
torul prescolarilor, confecționarea nu va constitui o muncă de « rob », ci va 
fi abordată în timpul activităților de lucru manual, când grupuri diferite de 
copii vor avea sarcini diferite. 

Odată suportul confecționat, educatoarea le va reaminti copiilor sco- 
pul lui — o carte în care vor pune o poveste —, apoi le va da câteva imagini, 
pe care fiecare le va așeza în așa fel încât să alcătuiască o poveste. Copiii 
vor colora imaginile și vor putea adăuga și alte desene dacă vor dori. Cadrul 
didactic își va planifica aceste sesiuni pe o perioadă mai mare de timp, 
aproximativ de două ori pe săptămână, astfel că activitatea își va păstra 
interesul. 

În cadrul fiecărei sesiuni, copiii vor primi 3-4 jetoane cu imagini pe 
care le vor colora și le vor pune în succesiune, de la stânga la dreapta, în buzu- 


narul primei fâșii de plastic. În a doua sesiune vor primi alte 3-4 jetoane, care 
constituie continuarea poveștii. În funcţie de imaginaţia si capacitățile crea- 
toare ale educatoarei, o poveste poate fi alcătuită în două până la patru sesiuni 
de lucru, adică completarea a două până la patru buzunare orizontale. 

Este recomandabil ca aceste sesiuni să fie urmate de 5-10 minute rezer- 
vate pentru poveste : fiecare copil din grupul respectiv își arată « cartea » și 
istoriseste ce se întâmplă cu “oul din po- 
vestea lui. i 

În acest fel copilul învață ce înseamnă 
o succesiune logică (de la stânga la dreapta 
si de sus in jos) si strategia de derivare a 
semnificatiel din aceastá succesiune. 

Pornind de la acest sistem de jetoa- 
ne — posibilitatile sunt deschise unei mul- 
titudini de modalități —, «cărțile» pot fi 
construite prin cooperarea grupurilor mici, 
copiii fiind astfel antrenati in negociere și 
performanţă colectivă. 

Se pot confectiona $i prezenta copi- 
ilor cartoane (cam de márimea unei coli de 
hártie obisnuite), pe care se gásesc imagini 
cu spatii goale între ele. În aceste spatii copilul așază imaginile care lipsesc 
și pe care le alege dintr-un set de mai multe jetoane. Ca si în varianta ante- 
rioară, sarcina devine din ce în ce mai dificilă : porneşte la început de la o 
poveste pe un șir orizontal de 3-4 jetoane, fiind suficient să completeze 
unul-două spaţii. Povestea se extinde pe 2-3 rânduri cu mai multe spații 
goale. Odată succesiunea realizată, copilul va istorisi povestea din imagini. 
Ceilalți copii vor aduce corectări dacă vor considera că secvențele nu con- 
cordi cu povestirea. Educatoarea se va abtine de la comentarii negative, 
dar va pune întrebări și va stimula discuția. 


«Oare ce scrie aici?» 


Pasul următor desprinderii semnificației din succesiunea 
imaginilor este încercarea de a transfera această semnificație la 
cuvintele ce însoțesc aceste imagini. 

[ 1L ]Copilul va putea să găsească ideea | 
unui text urmárind indiciile oferite de imagini 


Si acest obiectiv este urmărit ca si cele anterioare nu prin activități 
formale, de predare, ci prin situatii concrete, « spontane » pentru copii, dar 
create intenționat de educatoare. Nimic nu este mai simplu decât să stai în 
mijlocul copiilor cu o carte in mână, întrebându-i din când în cand: «Ce 
credeți că scrie aici ?» Cărţile vor fi alese cu grijă, vor avea imagini clare, 
bine desenate si inteligibile, iar sub ele sau alăturat va apărea un singur 
cuvânt. Procedeul poate fi aplicat cu succes chiar de la grupa mică. 


[ ]L]Copilul va putea să facă deosebirea între cuvintele 
pronunțate și imaginile la care acestea se referă 


Acesta este un comportament pregătitor celui în care se cere aflarea 
sensului cuvântului scris. Nu se poate trece mai departe dacă prescolarul nu 
este capabil, atunci când îi este pronunţat un cuvânt, să indice imaginea 
corespondentă alegând dintre ilustrațiile avute la dispoziție. Dar sunt destul 
de rare cazurile în care se manifestă această incapacitate si atunci este vorba 
fie de un mediu puternic deprivat cultural, fie de aspecte ce vizează dez- 
voltarea intelectuală a copilului. În mod normal, prescolarul vine la gră- 
dinitá având deja această achiziție, educatoarei rămânându-i doar să o 
exerseze și să o dezvolte.: | 


LIL]Copilul va putea să lege cuvântul oral de imagine 


si de cuvântul scris alăturat, înțelegând că aceste 
cuvinte sunt nume 


Cel mai eficient mijloc de realizare a acestei conduite este de a o lega 
strâns de copil, de interesele lui. Iată o activitate foarte simplă, care poate 
sustine acest comportament si care poate fi îndeplinită chiar de prescolarii 
mici. Se utilizează fotografiile copiilor, eventual trase la xerox, pentru a 
evita stricarea lor. Se decupează capul copilului şi o parte din bust, lipin- 
du-se pe un jeton ; alături se scrie numele copilului respectiv. La intrarea 
în clasă se așază vertical patru fâșii de hârtie sau pânză de sac prevăzute cu 
buzunărele. Două fâșii sunt pentru băieți, două pentru fete, cate una pen- 
tru sosire și plecare. Se face această diferențiere nu din rațiuni discrimina- 
torii, ci pur și simplu pentru ca preșcolari, mai ales cei mici, să aibă cat mai 


putin de căutat pe fâșii. Una dintre acestea va fi completată de copii (băieții 
separat, fetele separat) la intrarea în clasă, de dimineață, cealaltă la plecarea 
acasă. Ce are de făcut copilul? Atunci când ajunge la grădiniță și intră în 
încăpere, copilul va lua jetonul cu fotografia si numele său şi-l va pune 
într-unul din buzunărașele fâșiei pentru sosire. Atunci când pleacă de la 
grădiniţă, el isi va lua jetonul si îl va pune într-unul din buzunărașele fâșiei 
de plecare. Pentru copiii mai mari rămân doar două fâșii, una pentru 
venire, cealaltă pentru plecare, fără a mai fi separati băieții de fete. - 


La revedere | 
copii] À 


Ø 
Te 


Pe măsură ce copiii învață să-și recunoască numele in orice context, 
fotografia dispare, rămânând doar numele. Acest tip de evidenţă poate fi 
util și în alte scopuri ale învățării (de pildă : se poate vedea imediat cine a 
venit primul și cine ultimul; cine a plecat primul și cine ultimul etc.). 

O altă activitate simplă aplicabilă la copiii de 4 ani este următoarea : 
avem un set de jetoane, fiecare jeton conținând o ilustrație și alăturat (de- 
desubt) un cuvânt. Educatoarea (sau un copil) pronunță un nume (ilustrat 
pe un jeton) și cere copiilor să găsească cuvântul scris corespondent. De 
exemplu : « Eu vă spun cuvântul „iepuraș“, iar voi vă uitaţi pe cartonașe si 
îmi spuneți unde scrie iepuraș». Evident, copiii arată jetonul cu ilustratia 
respectivă. Educatoarea îi laudă și îi întreabă cum au reușit să-și dea seama 
dacă nu știu încă să citească. Ei vor arăta imaginea și vor spune că s-au gân- 
dit că alături scrie numele ; alții mai avansați vor identifica o literă, even- 
tual inițiala cuvântului, sau chiar vor spune cá mama (tata) le-a arătat-o 
într-o carte etc. Toate opiniile sunt ascultate si lăudate — în acest fel și copiii 
care nu au reușit să rezolve situatia-problemá vor afla care sunt strategiile 
de identificare. 

[ 1L ]Copilul va asculta textele citite de educatoare simultan 


cu urmărirea imaginilor pentru a găsi răspunsurile cerute 


Primele exerciţii în acest sens se fac în colțul bibliotecii, atunci când 
se citesc cărți (cu ilustrații mari și texte simple). Cazul ideal este acela în care 
atât educatoarea, cât și copiii au în fata câte un exemplar din aceeași carte : 
în timp ce educatoarea citeşte povestea, copiii ascultă şi urmăresc simultan 
pe carte, călăuzindu-se după imagini. Din timp în timp, educatoarea se 
oprește din citit și îi întreabă pe preșcolari ce cred ei că se va întâmpla mai 
departe. Pentru a le ușura munca, ea îi îndeamnă să se uite pe pagina urmă- 
toare ; oare vor găsi ceva care să-i ajute ? Dacă este bine aleasă cartea, ilustra- 
tia le va sugera copiilor continuarea acțiunii (în alte activități ce urmăresc 
alte scopuri, copilului i se va cere să nu privească ilustrațiile, ci să-și imagi- 
neze el singur o continuare). - 

Pe lângă carte se mai pot utiliza jetoane cu imagini și text început. 
Copiii au sarcina de a termina textul oral sau scris, dictându-i-l educa- 
toarei. In acest caz, imaginile nu mai sunt puse una câte una, ci toate 
odată, în succesiunea nara- 
iunii. In grupuri mici, 
copiii analizează ilustrati- 
ile. Educatoarea le citește 
textul primei imagini, ca 
punct de pornire. Pre- 
scolarii vor alcătui texte 
scurte (o propozitie-doua) 
pentru celelalte imagini. 
Ei le pot dicta educatoa- 
rel, care va scrie (asa cum 
spun copiii $i nu prelu- 
crand cuvintele lor, bine- 
înțeles cu excepţia deza- 
cordurilor) pe jetonul cu 
ilustratia respectivă. Într-o 
altă activitate, copiii pot 
alcătui o carte din jetoa- 
nele ce contin textul creat 
de ei. 


Aviatorul 


Cánd ia prima data contact cu cartea, copilul nu o con- 
sider altfel decât pe celelalte jucării. Dar pe cand cu o păpuşă, 
de exemplu, ori cu un camion, o minge, ştii ce să faci, atunci 
când e vorba de carte, e ceva mai dificil. Pentru a se bucura cu 
adevărat de noua «jucărie », este necesar să aibă modelul adul- 
tului; atunci, se va așeza foarte serios ȘI cu “multă plăcere la 
“masă ori pe un scaun si cu o carte în fati, eventual așezată 
"invers, va imita exact ce a văzut că face adultul. Este un punct 
de plecare, însă e doar un început. Prescolarul trebuie să-și 
găsească motivaţia în chiar funcțiile îndeplinite de carte, iar 
aceasta se formează numai prin medierea adultului. 


zm entru citit al copilului. 


Acest interes se datoreazá aproape in intregime adultilor. Spunem 
« aproape » intrucat la unii copii inclinatia spre cunoastere, reverie, imagi- 
natia fantastică și chiar poezie este atât de puternică, încât poate înfrunta 
medii aculturale si chiar anticulturale. | on 

Totusi, pentru majoritatea copiilor, interesul si dragostea de carte se 
datorează în întregime adulților, interesului si iubirii pe care o au aceştia 
pentru cărți și modelului pe care aceştia îl oferă. 


[ ]L]Copilul va sti să manipuleze o carte | 


Aceasta este o deprindere achiziționată nu prin predare ori « cicăleală », 
ci prin exercițiu și, mai ales, prin model. Atunci când educatoarea adună 
copiii în colțul bibliotecii să le citească o poveste, ei vor vedea $i modul in 
care manevreazá aceasta cartea : cum o scoate din bibliotecă, cum se uită la 
ea să se asigure că este cea căutată, o deschide cu grijă și e atentă să nu 
îndoaie foile ori să le murdărească. Nu toate aceste condiții de manipulare 
sunt vizibile pentru copii sau nu pentru toti copiii; de aceea, de fiecare 
dată când educatoarea va manevra o carte, un caiet, catalogul, ea va fi aten- 
tă să verbalizeze unele dintre aceste condiţii : « E o carte frumoasă, trebuie 
să umblu cu multă grijă cu ea, să nu o murdăresc... Acum întorc foaia, cu 


atenţie, să nu o îndoi... » etc. Prescolarii vor fi mai receptivi la aceste « auto- 
observaţii » ale educatoarei si mai dornici să o imite în comportamentul fata 
de carte, mai mult chiar decât dacă li s-ar da indicații ori li s-ar face obser- 
vatii — adeseori negative sau restrictive : « Nu tine cartea asa! », « Vezi că 
îndoi foaia ! », « Unde pui cartea ? », «Unde ţi-e capul? ». 


[ ]L]Copilul va cunoaşte elementele importante 
si distinctive ale unei cárti 


Primul lucru pe care-l face educatoarea atunci când se pregătește să 
citească o poveste copiilor este să le arate coperta cărții. Toti se uită la ilus- 
tratia de pe copertă, iar adultul le arată unde scrie numele cărții (poveștii), 
eventual le arată unde este scris numele autorului si li-] citește. Acest « ri- 
tual » se repetă de fiecare dată când se citește o carte. Pe măsură ce copiii 
se obișnuiesc cu acest mod de prezentare, vor fi invitați să ia parte mai 
activă la ea : vor fi întrebaţi ce cred despre carte : unde este scris titlul ? dar 
autorul ? cum se poate deosebi titlul de autor ? — prin poziție (titlul de obi- 
cei este așezat pe centrul cărții, numele autorului pe marginea de sus) ; — 
prin mărimea literelor (de obicei titlul este scris cu litere mult mai mari 
decât celelalte elemente scrise ale copertei). 

Pe parcursul anului, educatoarea atrage atenția copiilor și asupra altor 
elemente : fiecare pagină este numerotată, există niște cifre care arată prețul 
cărții. În alte sesiuni le arată prescolarilor unde este scris titlul în interiorul 
cărții si unde începe povestea propriu-zisă — se observă imediat că literele 
au o altă formă și dimensiune. Revistele și ziarele sunt bune prilejuri pen- 
tru a remarca diferite alte variaţii în scrierea textelor. 

Aceste informaţii se împărtășesc copiilor treptat, în timpul diferitelor 
activități. Niciodată nu se organizează activități specifice în care să se facă 
analiza indiciilor extrase din înfățișarea unei cărți. Pe lângă aceasta, pe măsură 
ce copiii câștigă experiență în manipularea cărților si revistelor, sarcina 
prezentării cărților se trece din ce în ce mai mult pe seama lor ca o cerere 
exprimând părerea educatoarei că preșcolarul este foarte capabil să indepli- 
nească sarcina și nu ca o impunere inchizitorială cu pedepsirea eșecului. 


Oco ilul va putea să discute despre cărti 


Acest comportament a fost tratat pe larg in Educarea limbajului in învă- 
támántul preşcolar, Volumul 1: Comunicarea orală. Pentru a trezi $i a menține 

interesul copiilor pentru cărți și citit, educatoarea trebuie să se intereseze 
de conținutul celor citite și să stimuleze discuţiile. Fiecare prescolar isi 
spune opiniile fără «a fi luat la întrebări ». Este bine ca aceste discuții să se 
organizeze cu grupuri mici, adultul având astfel prilejul de a verifica dacă 
au vorbit toti copiii (nu îi va obliga însă pe cei ce nu doresc să ia cuvântul). 
Aceste ședințe de discuţii își pot găsi locul oricând în orarul săptămânii. 
Copiii vor şti că într-una din zile, de pildă în fiecare miercuri, se vor aduna 
în grupuri și-și vor arăta cărțile favorite (din biblioteca clasei) ; vor arăta 
celorlalți ilustrațiile și vor povesti ce conţin (ajutorul părinților este esențial : 
ei trebuie să înțeleagă cât de benefic este pentru copiii lor să li se citească). 
Chiar dacă nimeni nu le-a citit povestea favorită pe care o prezintă, copiii 
vor fii încurajați să spună — ghidându-se după ilustrații — ce cred ei că se 
narează în poveste. În cazul in care nu se cunoaşte conținutul cărților, edu- 
catoarea va aprecia cu atât mai mult interesul copiilor de a căuta şi alte cărți 
decât cele cunoscute si nu va uita ca in acea săptămână să citească povestea 
despre care a fost vorba. i | 

in aceste conversatii educatoarea intervine cu întrebări stimulative 
doar atunci când vede că preșcolarii ajung într-un impas ori schimbă subiec- 
tul discuţiei. Cadrul didactic se va arăta interesat de o ilustrație, îi va între- 
ba despre ce este vorba, le va pune întrebări despre un personaj, îi va între- 
ba pe copii care personaj le-a plăcut, dar își va spune de asemenea părerea. 
Discutia trebuie să aibă un caracter cât mai informal : copiii nu trebuie să se 
simtă supravegheați ci, dimpotrivă, trebuie să « uite » de prezența adultului. 


Copilul va şti : 

E cum să împrumute cărti din biblioteca clasei 

Wi să-și aleagă din bibliotecă acea carte pe care o dorește sau care îi 
este cerută | 

W să găsească într-o biblioteca (a clasei, a școlii, publica) ori într-o li- 
brărie, în sectorul cărților pentru copii 


Aceste comportamente (discutate deja în capitolele anterioare) se 
formează pe tot parcursul anilor de grădiniță. Aceasta presupune activități 
constante în biblioteca clasei, dar și vizite constante la biblioteca școlii, la 
biblioteca publică ori la librărie. Nu este vorba de deprinderi formate prin 
activităţi formale de predare-invátare ; ele pot fi achiziţionate numai în 
măsura în care prescolarul le exersează în situaţii concrete, reale ori bine 
simulate. 

Stiu deja sa citesc ! [ ] 


În cazul in care trăieşte într-o ambianță culturală nor- 
mală, copilul « prinde » o serie de elemente ale limbajului scris. 
Părinții sunt adesea uimiti de precocitatea cu care fiul sau fiica 
lor învață numărul de la mașină, spune ce scrie pe firma unui 
magazin ori pe ambalajul unui produs. Ei nu își dau seama că 
prescolarul este ca un burete ce absoarbe tot ce poate din 
mediu. Cu siguranță că au fost situații în care părintele, aflat la 
cumpărături împreună cu copilul, i-a arătat un produs, i-a citit 
numele, a făcut comentarii, a discutat cu altcineva despre o 
adresă, o instituţie, un ziar, un afiș. Pentru a nu mai aminti spo- 
turile publicitare de la televizor care, până la urmă, sunt o sursă 
de învăţare a limbajului scris pentru copilul mic. 


Copilu va putea să recunoască litere 
si cuvinte simple în contexte familiare 


Primul cuvânt pe care il recunoaste de obicei copilul este propriul 
nume. Unii părinți îi scriu copilului lor cuvântul « mama » sau « tata » din 
dorința de a crea o nouă legătură afectivă de familie. Ca urmare, fiul sau 
fiica se vor bucura atunci când vor recunoaște aceste cuvinte si vor învăța 
cu ușurință chiar să le scrie. Desigur, există si recunoașteri false — copilul 
observă un cuvânt care începe cu «m » și declară imediat că acolo scrie 
« Mihăiță». Nu este vorba aici de o greșeală propriu-zisă, ci pur și simplu 
de aplicarea uneia din strategiile normale utilizate de copii în desfășurarea 
procesului de învățare. De aceea nu se va trata ca o greșeală, ci ca o etapă 
în acest proces. Dacă prescolarul este prea mic pentru o discuție pe această 
temă va fi admisă varianta sa. Totuși, i se va transmite «un fir» de îndoială 
dacă este vorba de el sau de un alt copil cu același nume — se creează ast- 
fel o oarecare distantare, determinându-l pe copil să intuiască strategia obiec- 
tivitátii, a analizei realului, în nici un caz nu este vorba aici de rationa- 
mente. Cu copiii mai mari se poate desfășura o astfel de conversație. Din 
nou se acceptă ca posibilă pentru început afirmația copilului, dar se con- 

vine că ea trebuie probati. Pentru aceasta, adultul utilizează diferite strate- 
gii (în fapt, el îl învață pe copil să utilizeze diferite strategii) : se identifică 
dacă este posibil și alte litere și se compară cu numele rostit oral (dacă are 
sunete corespondente literelor găsite în cuvântul scris) ; se compara cuvân- 
tul tipărit găsit în cartea sau în revista respectivă cu numele copilului din 
catalogul afișat. Pentru a descoperi dacă două cuvinte au aceeași formă (de 
pildă, « Mihai » si « miraj »), se trece degetul peste conturul cuvântului sau 
se pune deasupra cuvântului tipărit o faie transparentă si se trag linii peste 
structura generală a cuvântului. 


De pildă, « Mihai » ps t fi reprezentat T [MH iar 


Dacă cele cuvinte nu au aceeași lungime — adultul propune 
această strategie atunci când este foarte clar că lungimea celor două cuvinte 
diferă —, educatoarea scrie ambele cuvinte, le decupează si le suprapune, 
comparându-le ca lungime globală. O altă strategie este compararea numă- 
rului literelor (cu această ocazie copilul va intui în mod corect ce înseamnă 
« mai mare » și « mai mic » atunci când e vorba de numere). În cazul în care 
avem un manuscris (litere de mână), compararea prin numărare a literelor 
nu se poate face înainte ca prescolarul să fie familiarizat cu acest tip de scris 
si să cunoască aproximativ 5-10 litere (unii copii isi pot folosi cunoștințele 
mai devreme, alții au nevoie de mai multă experienţă și cunoaștere pentru 
a face aceste comparații). | 

Educatoarea (sau parintele) poate adopta orice strategii doreste. Este 
foarte important însă sd accepte punctul de vedere al copilului, chiar daca el este 
evident greşit pentru adult, si să inițieze o conversație caracterizată prin 
respect fata de copil, aducând argumente adecvate înţelegerii prescolarului si 
să contribuie astfel la creşterea intelectuală a copilului. Educatoarea, părin- 
tele — adultul in general — trebuie să abandoneze cu totul apostrofările, afir- 
matiile de tipul: «nu știi», «taci din gură», «am spus aşa pentru ca așa e și 
gata », «spui prostii » etc. și să înțeleagă că acest comportament, pe lângă 
faptul că este un obstacol uneori de netrecut în progresul intelectual al 
copilului, este și cea mai bună cale de a slăbi și chiar de a rupe relațiile afec- 
tive și de încredere ale copilului cu adultul. . 

Distanţarea copilului mai mare de adult are de foarte multe ori 
rădăcini în « micile » greșeli ale adulților fata de copil, greșeli pe care adulții 
nu numai că le neagă, dar le consideră chiar făcând parte dintr-o acțiune 
educaţională eficientă. 


[IL Copilul va putea să « citească » numele existente 


în mediu (ale magazinelor, produselor, indicatoarelor) 
în viata de zi cu zi si în cadrul jocurilor de rol 


Acest obiectiv poate fi relativ ușor de atins dacă educatoarea va avea 
grijă să realizeze cât mai multe ieșiri din grădiniță, ieșiri acompaniate de 
discuţii : educatoarea le atrage atenția copiilor asupra firmelor, afișelor, tă- 
blitelor indicatoare ; atunci când se fac cumpărături, copiii sunt întrebaţi, 
de pildă, ce fel de bomboane să cumpere — mai ieftine, mai scumpe (cum 
identifică prețul?) ; un sortiment sau altul (cum identifică sortimentul ?) 
s.a.m.d. Este mai mult decât suficient dacă într-o asemenea plimbare se va 
identifica o singură firma, tablita cu numele străzii, numele unui produs 
scris pe ambalaj, o tăbliță indicatoare privind o regulă de circulație etc. Nu 
trebuie să se strice plăcerea plimbării cu un exces de informaţii. Oricum, se 
va vedea în. curând că prescolarii vor întreba singuri asupra mesajelor 
conţinute de diferitele afișaje. Educatoarea trebuie să răspundă de fiecare 
dată atunci când este întrebată, dar să nu ceară cu tot dinadinsul ca presco- 
larii să tind minte toate răspunsurile. De asemenea, ea nu trebuie să se 
supere sau să se simtă jignită dacă efortul ei de a răspunde la toate între- 
bările nu a avut rezultate, iar copiii au uitat și întreabă iar si iar despre ace- 
leasi lucruri. De multe ori, prescolarii își amintesc despre ce a fost vorba, 
dar au nevoie de reconfirmări. Nu trebuie uitat cá permanenta mesajului 
scris este ceva ce se învață : dacă ieri au văzut un indicator de circulație care 
indica existența unei școli şi avertiza mașinile ce trec pe acolo, în plimbarea 
următoare, copilul are nevoie să audă din nou că semnul respectiv spune 
același lucru. Întrebările sale repetate au exact scopul de a vedea in ce 
măsură obține același răspuns ; ele sunt o dovadă a interesului și a dorinței 
de a-și consolida informaţia, în nici un caz nu înseamnă lipsă de atenție. 
Așadar, este nevoie de răbdare și de înţelegere din partea adultului — cadru 
didactic sau părinte. Întrebările repetate și « sâcâitoare » sunt doar o moda- 
litate prin care copilul învaţă. | 

Jocurile de rol sunt un alt bun prilej în care prescolarii își pot pune 
în practică achiziţiile ori pot învăța alte lucruri. Condiţia principală este ca 
educatoarea să nu impună copiilor « de-a ce » să se joace și nici materialele 
scrise de care au nevoie. Este mai bine ca ea să asiste la jocul de rol și 
să-i încurajeze pe copii, având însă grijă să pună anumite întrebări și să 
ofere informaţii și ajutor. De exemplu, atunci când copiii se joacă « de-a 
doctorul », educatoarea va participa la discuţia de organizare (dar nu ca 
lider al discuţiei) și va sugera elemente care pot fi trecute cu vederea ori 


nu sunt necunoscute de copilul prescolar. Existenta carnetului de sanatate 
este un bun prilej de a le arăta copiilor rolul acestui carnet si de a atrage 
atentia « doctorului » sá ceará « bolnavului » carnetul de sánátate. De ase- 
menea, educatoarea va sugera ca in « cabinetul medical » si existe si cate- 
va medicamente. Dacă copiii acceptă sugestiile (nu trebuie să fie decât su- 
gestii, informaţii oferite), ea va confectiona materialele necesare : carnete 
de sănătate, pliculeţe cu «medicamente » pe care se va scrie numele lor. 
Copiilor le mai place să se joace « de-a spectacolul ». Acum li se poate spune 
că în sălile de cinematograf și de teatru există uși pe care scrie « Intrare », 
altele pe care scrie «Ieşire» si altele pe care scrie «Ieşire de incendiu ». 
Educatoarea va confectiona aceste indicatoare (din hârtie mai groasă ori 
carton de dosar), scriindu-le cu carioca sau cu creioane cerate. 

Jocurile « de-a mașina », « de-a trenul » etc. reprezintă ocazii bune de 
introducere a altor tipuri de mesaje scrise. Rămâne numai ca educatoarea, 
cu tact si înţelepciune, să asiste și să stimuleze introducerea limbajului scris 
în jocurile de rol. Ea nu trebuie să uite nici o clipă că, la această vârstă, 
învățarea prin jocuri este mult mai eficientă decât învăţarea formală. 


[ 1L ]Copilul va putea să recunoască global si contextual 
cuvinte sau simboluri, ajutandu-se de imagini 


Acest comportament vine in continuarea (sau complementaritatea) 
celui anterior. Se pune aici accent mai mult pe activități individuale sau de 
grup proiectate pentru achizitionarea conduitei respective. Iata cáteva idei : 

Copilul primeste o foaie cu un desen foarte familiar pe care il colo- 
rează. Pe foaie se găseşte și numele ființei (lucrului) desenate. Manevrand 
foaia el percepe global și cuvântul. Activitatea poate fi repetată cu același 
cuvânt, dar cu ușoare modificări 
ori cu consemnul de a colora în 
mod diferit. Asemenea seturi de 
ilustraţii însoțite de cuvinte pot 
fi puse în colțul bibliotecii, astfel 
încât, în activitățile libere, copiii 
să le poată manipula după voie. 
Asemenea imagini se pot găsi și 
în diferitele sectoare « specializa- 
te»: de pildă, în spațiul pentru 
desen și pictură copilul va găsi 


imagini ale uneltelor folosite, cu numele lor. La fel în colțul științei. 
Educatoarea va citi întotdeauna cu voce tare ce scrie pe foaia respectivă, 
dar nu va impune învățarea nici unui cuvânt. În schimb, va aprecia orice 
încercare din partea prescolarilor de a afla ce înseamnă cuvântul, de a copia 
cuvântul ori de a-l recunoaşte (chiar greșit) în alte contexte. 

Practic, toate afişele din clasă pot sluji la cunoaşterea şi recunoaşterea 
globală a cuvintelor, mai ales dacă sunt însoțite de imagini și plasate in 
spatii specifice. De pildă, toate etichetele aflate in spălător se vor referi in 
mod clar la activități desfăşurate acolo. Pe afisul plasat deasupra cuierelor in 
care sunt agatate prosoape, se va scrie ceva legat de prosoape. Pe afisul 
plasat pe dulapul cu cărți va scrie bibliotecă etc. Cam in acest fel gândește 
copilul, utilizând indicatori contextuali. În mediul gridinitei trebuie să 
existe cât mai multi stimuli de acest fel. 


[ ][ ]Copilul va recunoaste global două cuvinte identice 


Acest comportament confirmă faptul că preșcolarul a dobândit deja 
o reprezentare perceptivă globală a cuvintelor cu care poate acum să 
opereze. El poate aprecia asemănarea sau deosebirea unor cuvinte, chiar 
dacă sunt cuvinte noi, pe care nu le-a mai întâlnit. Altfel spus, el și-a for- 
mat strategiile de comparare și de apreciere pe care le utilizează în contexte 
noi. În formarea acestui comportament, cadrul didactic utilizează o serie de 
materiale pe care le poate inventa el însuși. 

Se aleg câteva dintre imaginile însoțite de cuvinte cu care copilul este 
familiarizat, imagini pe care le-a manipulat și colorat. Pentru început se 
utilizează 2-3 jetoane de acest fel. Pe alte jetoane se scriu numai numele 
acelor imagini. Se amestecă cele două tipuri de cartonașe si se așază in fata 


copilului ; acesta trebuie să pună în corespondență cuvântul separat cu 
cuvântul aflat pe jetonul cu ilustrație și numele acesteia. 

Pe această idee se pot crea jocuri de tip loto, colective sau indivi- 
duale. Se poate folosi si jocul cu jetoane mobile care pare mult mai atrac- 
tiv pentru copii. 5 

O altă modalitate de a potrivi cuvintele este următoarea : se pregătesc 
mai multe seturi cuprinzând mai multe fasii de hârtie pe care sunt trecute 
cuvinte familiare. Educatoarea are si ea un set identic, dar de format mult 
mai mare, astfel incát cuvántul sa fie foarte vizibil. Seturile pentru copii 
sunt fie individuale, fie pentru un grup. Educatoarea ridicá una din fasii cu 
un cuvant inscris pe ea; copiii cauta în setul lor si ridică cuvântul potrivit. 
În locul educatoarei poate fi un copil. Activitatea se realizează mai bine cu 
grupuri mici, pentru că sunt mai ușor de controlat răspunsurile, iar în cazul 
unor alegeri greşite se poate aloca un timp pentru analiză și argumentare. ` 


L] La porţile scrisului 


Asa cum am mai arătat, prescolarul care creşte într-un 
mediu normal cultural cunoaște foarte repede și foarte de tim- 
puriu, prin învățare spontană, o serie de litere, cifre și cuvinte. 

Nu sunt puțini copiii care, fie datorită interesului părinților, fie 

„existenței în familie a unor frati si surori aflați în clasele pri- 
mare, ajung ca la 5 ani să scrie si să citească destul de bine, inclu- 
siv să utilizeze scrierea de mână. Aceşti copii fie nu sunt depis- 
tati, fie nu sunt luați în seamă, iar în cazul altora se face prea 

“multă publicitate, considerându-se a fi supradotaţi. Adevărul 
este însă că, în jurul vârstei de 4 ani, un copil provenit dintr-un 
mediu socio-cultural de nivel mediu este capabil să învețe 
scris-cititul cu mijloacele și modelele adecvate vârstei lui. Acesta 
este și motivul pentru care multe tari încep scolarizarea obli- 
gatorie la 4 ani-4 ani și jumătate, perioada până la 6-7 ani fiind 
consacrată, printre alte activități specifice, și învățării scris-citi- 
tului. Bazându-se pe teoriile psihologice și pedagogice moder- 
ne, politica educaţională a ţărilor respective acceptă faptul că 
scris-cititul constituie deprinderi intelectuale care susțin învă- 
tarea și dezvoltarea intelectuală a copilului, deprinderi ce intră în 
conceptul larg al pregătirii pentru școală a prescolarului. 


[ lC. ilul va putea sa cunoasca literele 


alfabetului si alte convenții ale limbajului scris 


Perceperea si recunoașterea globală a cuvintelor nu presupune inter- 
zicerea cunoaşterii literelor componente, precum și, invers, cunoașterea. 
literelor nu presupune abandonarea completă a activităţilor de percepere 
globală. Cele două obiective trebuie urmărite mai degrabă simultan, în 
mod echilibrat. 


[][_]Copilul va putea să asocieze 


sunetul cu litera corespondentă 


Prima literă care de obicei este învățată rapid și cu plăcere este litera 
inițială a numelui copilului. Este bine ca educatoarea să înceapă cu aceasta, 
indiferent de literele ce si le-a propus ca obiectiv concret de învățare. Pentru 
familiarizarea copilului cu această literă este bine să ceară ajutorul părinților. 
În timpul activităţilor de antrenament al auzului fonematic, dar și cu oricare 
alt prilej, educatoarea caută să-i facă pe preșcolari conștienți de sunetul inițial 
al numelui lor. Se va arăta si litera corespondentă fără a face din aceasta o 
activitate propriu-zisă. Copiii vor învăța foarte ușor litera (și corespondența 
cu sunetul), fiind bine motivaţi, şi vor reuși să transfere mai repede aceste 
deprinderi la alte cuvinte ; sunetul inițial al propriului nume este mai ușor 
descoperit (este auzit mai bine), la fel și litera corespunzătoare în oricare alt 
cuvânt. De exemplu, dacă pe o fetiță o cheamă Mariana, ea îl va auzi și îl va 
vedea pe «m» în alte cuvinte mai repede decât alte sunete/litere. Aceste 
transferuri pot fi exersate de educatoare în oricare alte ocazii. 

„Se poate utiliza, în recunoașterea sunetului si literei corespondente, 
acest procedeu al numelui, pentru toate sunetele/literele conținute in nu- 
mele fiecărui copil. Dacă sunt prea mulți preșcolari, li se va cere ajutorul 
părinţilor. Aceştia, instruiți de educatoare, se joacă cu fiii și fiicele lor 
« de-a numele », rostind numele copilului sunet cu sunet, si apoi din nou, 
global, învățând de fiecare dată câte o literă. De pildă, părintele (educa- 
toarea) va pronunta « L-a-u-r-a ». Împreună vor auzi sunetul «1», adultul 
îi va scrie numele, arătându-i copilului litera «1»; se vor juca astfel desco- 
perind «1»-urile din cuvinte cunoscute. Cu alt prilej, vor pronunța din 
nou numele L-a-u-r-a și vor auzi pe «a», de această dată, ș.a.m.d. 


Pe masura ce copilul invata cate o corespondenti sunet/literá va primi 
in «dar» si litera respectiva, scrisá pe un jeton mic sau confectionata din 
plastic ori carton. De câte ori se va desfășura jocul numelui el va dovedi că 
știe ce sunete/litere a învăţat, aranjându-le în ordine până când vor fi 
învățate toate literele numelui si vor fi constientizate toate sunetele din 
interiorul acestuia. Prescolarul mic va avea o mare bucurie să-și «scrie » 
numele manevrând jetoanele cu litere. Numele începe întotdeauna cu 
literă mare și nu trebuie făcut un secret din aceasta. Dimpotrivă, copilul 
trebuie să afle că numele de oameni și, în special, numele de copii sunt 
importante, așa că ele vor începe totdeauna cu literă mare. Așadar, în ceea 
ce privește inițiala numelui, prescolarul va vedea cum arată litera mica, dar 
nu i se va impune să o tina minte. 

După ce toti copiii și-au învățat numele și și-au « câștigat » jetoanele 
cu toate literele, se pot organiza și activități de grup distractive, ca, de pildă, 
toti copiii dintr-un grup își amestecă în mijlocul mesei literele din numele 
lor, apoi fiecare încearcă să-și găsească cât mai repede literele cu care să-și 
formeze propriul nume. 

Educatoarea poate utiliza același procedeu pornind nu de la numele 
copiilor, ci de la numele unei jucării dragi, personaj favorit, iubit de toți 
copiii. Acest lucru îi va permite să pornească de la același cuvânt pentru 
toată clasa, copiii exersând simultan (chiar dacă în grupuri mici) aceeași 
corespondență sunet/literă. | 

Totusi, in acelasi timp, in mod individual si cu ajutorul párintilor, 
educatoarea va urmări ca fiecare copil să-și poată compune propriul nume din 
literele unui alfabetar, din cuburi cu litere, litere decupate și lipite etc. 

Este important ca de la început să existe în clasă un tabel cu litere (alfa- 
betul). Pe măsură ce se abordează câte o pereche sunet/literă, educatoarea va 
atrage atenția copiilor asupra literei respective din tabel. Va fi numită ima- 
ginea corespondentă și se va determina sunetul/litera initiale atunci când este 
pronunțat numele imaginii. Astfel, dacă se întâmplă ca prescolarul să uite li- 
tera, va găsi întotdeauna un punct de sprijin în acest tabel. Pe de altă parte, 
educatoarea trebuie să-i atragă atenția permanent asupra diferențelor dintre 
imagine și literă, pe măsură ce sunt abordate și alte litere. 

În momentul în care se învață câte o literă, ea va fi căutată si re- 
cunoscută în diferite materiale scrise, astfel că prescolarul va ști să găsească li- 
tera cerută într-un dicționar pentru copii, într-un vocabular în imagini, într-un 
abecedar ori în orice altă carte pentru copii, carte al cărei obiectiv este în- 


[s 


vatarea alfabetului (in acest tip de cărți literele sunt clar conturate și plasate 
astfel încât să fie ușor percepute). 


[ ]L]Copilul va putea să arate cuvinte 
care încep ori se termină cu aceeași literă 


După mai multe exerciţii privind litera ce trebuie cunoscută, pot 
avea loc extinderi ale activității de învățare a literei respective prin găsirea 
(oral) unor cuvinte care încep cu aceasta. Pentru litera finală, sarcina este 
mai dificilă pentru preşcolar: educatoarea va avea pregătit un set de cu- 
vinte care se sfârșesc cu sunetul/litera vizată. Educatoarea scrie pe tablă 
cuvântul cu litere mici de tipar (chiar dacă prescolarul nu cunoaşte încă 
toate literele), îl citeşte și îi scoate în evidență copilului, prin diferite 
mijloace, litera inițială (mai târziu cea finală) : îngroșare, altă culoare, sub- 
liniere etc. După mai multe exerciţii de acest tip — mai întâi cu litera 
inițială, apoi cu cea finală —, activitatea se diversifică. 

Individual sau în grupuri mici, preșcolarii primesc câteva jetoane pe 
care sunt trecute câteva cuvinte. În prima etapă, cuvintele nefiind prea 
bine cunoscute, ele vor fi însoțite de imagine ; aceasta va constitui un 
suport pentru analiza fonetică și analiza perceptivă a cuvântului. Sarcina de 
îndeplinit poate lua mai multe forme : se cere ca toate cuvintele care încep, 
de pildă, cu « p » să fie puse deoparte ; să fie subliniate toate cuvintele care 
încep cu « p », să fie încercuit « p» când se găsește la început s.a.m.d. Când 
copilul devine mai familiar cu această sarcină, se renunță la imagine. 


[ ][]Copilul va putea să joace loto, domino | 


sau orice alt joc care implicá recunoasterea si citirea 
unor semne, litere, cifre 


Aceste jocuri cad in intregime in sarcina educatoarei, de aceea este 
bine să-și creeze pentru ajutor o echipă de părinţi, care să contribuie la 
confecționarea jocurilor. i 

Deoarece învățarea cuvintelor, literelor si cifrelor este gradată, jocurile 
tip loto, domino sau oricare alt tip trebuie să aibă si ele sarcini gradate. 

Cele mai simple sunt jocurile cu zaruri. Copilul aruncă zarul în mod 
obișnuit, merge cu pionul atâtea pătrăţele (cercuri) câte a arătat zarul. Se 
introduc însă anumite elemente ce tin de obiectivele urmărite. De pildă, 
în pătrățelele (cercurile) parcurse se găsesc înscrise litere ; de câte ori pio- 
nul ajunge într-un astfel de loc, copilul trebuie să spună un cuvânt care 
începe (ori contine) sunetul/litera respectivă. Pot apărea si variante: pre- 
scolarul primește un set de jetoane pe care se găsesc fie imagini, fie litere, 
fie cuvinte. Cand pionul ajunge in spatiul in care este scrisá litera respec- 
tivi, el trebuie să găsească imaginea al cărei nume începe- cu sunetul cores- 
pondent literei ori contine acel sunet, ori să găsească aceeași literă de pe tabla 
de joc sau să găsească cuvântul care începe cu litera respectivă. Dacă nu 

găsește ori nu are jetonul potrivit, rămâne 
(de pildă) un tur în aşteptare: 

În loc de litere se pot plasa cifre ; co- 
< pilul pronunță cifra respectivă, află cu ce 
sunet începe și caută printre jetoane literele 
respective (de pildă «u» pentru «unu», «t» 
pentru « trei» ș.a.m.d.). 
| „> Tată alte tipuri de jocuri: 

E Copilul are sarcina de a potrivi o imagine cu denumirea ei ori 
doar cu litera.corespondentă sunetului inițial. | 

W Domino cu imagini si litere (cuvinte) : fiecare plácutá (jeton) de 
domino are o imagine si o 


literă (un cuvânt). Conform WEE - cand 

regulilor dominoului, plácu- | [e] 

tele trebuie plasate una EZ | | facicm [p] 

k 3 are 

lângă alta în funcţie de cel 

de-al doilea element; dacă alc] 
| n 


al doilea element este o ima- 


gine, copilul poate plasa ala- Ly 

^turat un jeton al cărui prim IC e$] M | PIA B. 
element este o literá — cea care = 

JE 3S ^ 
corespunde sunetului initial al Si 


N 
numelui imaginii respective. De pildă, plasându-se jetonul 
' C — imagine minge, al doilea jeton va fi M — altă imagine. 


„Se poate juca domino cu imagini și cuvinte ; această variantă 

va fi abordată mai târziu și va folosi numai cuvinte cunoscute copi- 

lului, dar principiul este același. 

B «Ce literă se potrivește ? » poate fi denumit următorul joc. Copilul 
"(grupul de copii) primeşte un set de cartoane pe care se găseşte cate 
un desen ; dedesubt se găsește un spațiu (un patratel) gol. El mai 
primește și un set de litere imprimate pe jetoane. Prescolarul 
priveşte imaginea, face analiza fonetică — mental sau cu voce tare — 
Şi găsește care este sunetul initial al denumirii imaginii. El alege din 
setul avut la dispoziţie litera corespondentă și o plasează în spatiul 


destinat. Jetonul poate cuprinde mai multe desene având aceeași 
sarcină. Acest tip de loto poate fi utilizat ca fişă de evaluare pentru 
scrierea literelor respective. 

W Alte activități de identificare a literei sunt cele care au la bază jetoane 
de diferite mărimi în care copilul trebuie să găsească cuvântul 
(reprezentat printr-o ilustrație) care începe (ori se termină) cu un 
anumit sunet (fiind dată litera). Iată 
două variante ale aceluiași joc : 

E copilul caută printre literele date 
pe cea corespunzătoare sunetului 

iniţial/final al numelui imaginii 

W fiind dată o singură literă, copilul 
caută acel cuvânt (ilustrat) care 
începe/se termină cu sunetul co- 
respondent 


[ 1L ]Copilul va putea să compună cuvinte scurte familiare 


Primul cuvânt pe care prescolarul va învăța să-l compună va fi pro- 
priul prenume (sau diminutiv). Desigur, nu intotdeauna este posibil, pen- 
tru cá numele sunt foarte variate, unele chiar dificile. Totusi, pentru copiii 
romani, acest lucru se face relativ usor. 

O sugestie pentru activitatea cu prescolarii mici ori provenind dintr-un 
mediu cultural de nivel scázut este compunerea cuvantului pe principiul 
puzzle. Se procurá o serie de jetoane de carton (care pot fi procurate prin 
refolosirea ambalajelor de carton) ; pe ele se deseneazá un obiect, o ființă, 
iar sub desen se scrie denumirea acestora. Jetonul se taie vertical, astfel încât 
fiecare fâşie să cuprindă o parte din imagine si o literă din cuvânt. Se ames- 
tecă fasiile, copilul încercând să reconstruiască cuvântul. Acesta va fi corect 
dacă si desenul iese corect. Prescolarul va găsi un suport perceptiv în ilustra- 
tia reconstituită, în cazul in care este nesigur sau are dificultăţi în analiza 


cuvântului. Copiii foarte mici sau cei cu dificultăți vor începe cu cuvinte 
din două litere. Se trece apoi la cuvinte de trei şi de patru litere. Nu este 
indicat să se depășească cinci litere. Principiul construirii cuvântului într-o 
se familiarizează cu sarci- 

nile limbajului scris, se 

poate trece la construirea 

cuvintele deja exersate în puzzle, trecându-se treptat la cuvinte noi. Se vor 
alege întotdeauna cuvinte concrete, inteligibile ; copiii nu trebuie incurcati, 
sarcina nu trebuie să fie foarte dificilă. Încă o dată trebuie spus : ceea ce este 
Chiar și atunci când se renunță la imagine, copilul va compune 
cuvintele mai întâi după un model dat (scris dinainte de educatoare pe tablă 


succesiune constantă a lite- 
v. relor este important, si nu 
A numărul de litere conținut. 
4 Pe măsură ce copiii 

0 
de cuvinte in absenta ima- 
ginilor (utilizindu-se jocuri de litere, cuburi, alfabetare). Educatoarea pro- 
nunta cuvântul, iar copiii îl compun. Sau preșcolarul (grupul de preşcolari) 
primeşte câteva imagini, urmând să compună numele lor. Se începe cu 
cu adevărat important este ca prescolarul să învețe modul în care se com- 
pune cuvântul. Maturizarea sa continuă și experiența în învăţarea limbaju- 
lui scris îl vor ajuta să îndeplinească sarcini mai dificile, dar nu forțat, ci în 
ritmul propriu de dezvoltare. 


sau pe foi de hârtie), apoi, când va fi sigur că poate, va trece la o com- 
punere independentă. Chiar această compunere independentă a cuvintelor 
în prima fază nu este decât manifestarea memorării acţiunilor anterioare. 
De aceea, educatoarea nu trebuie să se lase înșelată de executarea perfectă 
a sarcinii. Ea va lăuda copilul, dar va face in asa fel încât prescolarul să aibă 
posibilitatea să se confrunte treptat si cu cuvinte noi (care vor fi scurte si 
concrete). 


[_][_]Copilul va putea să compună propozitii 


din două, trei sau mai multe cuvinte 


Se poate începe cu aceeași tehnică puzzle dar, de această dată, 
jetoanele vor avea imagini și propoziţii, iar fasiile verticale vor cuprinde o 
parte din ilustrație și un cuvânt. Se începe cu propoziţii scurte de două 
cuvinte, apoi se trece la propoziții cu trei cuvinte. Acestea sunt cele mai 
mari ca lungime, pentru a menține utilitatea activității. Prea multe cuvinte 
în propoziție, cu prea multe fâșii tăiate, vor îngreuna operația de reconsti- 
tuire cu aspecte mai putin legate de obiectivul compunerii de propozitii. 

Pentru început, educatoarea le arată copiilor imaginea și propoziția 
întregi. Se face o scurtă conversație asupra imaginii și a ceea ce reprezintă 
ea. Le citește apoi propoziția indicând cu degetul fiecare cuvânt. Se observă 
corespondența între ce spune imaginea și ce spune propoziția. Copiii 
primesc jetoane tăiate în fâșii și recompun imaginea si propoziţia. Pentru 
prima activitate de acest fel este bine ca materialele copiilor să fie identice 
cu imaginea și cu propoziţia pe care educatoarea a făcut demonstrația. Din 
a doua activitate, prescolarii vor primi materiale diferite. Este bine să existe 
două tipuri de imagine-propozitie, care să fie împărțite copiilor la întâm- 
plare. Odată sarcina îndeplinită, copiii își vor verifica rezultatele compa- 
rându-le cu ale celor care au avut imagini identice. Trebuie lăsată deoparte 
temerea că se « dezorganizează » clasa. Pentru copii, această mișcare și veri- 
ficare reprezintă, de fapt, o punere în ordine a experienței lor perceptiv- 
intelectuale. Educatoarea se plimbă printre ei și îi ajută în verificare. 
Această apreciere nu se va face doar perceptiv (copiii se uită de obicei să 
vadă dacă le-a «ieşit» bine ilustratia) ; educatoarea citește propoziția for- 
mată de fiecare copil, punând demonstrativ degetul pe fiecare cuvânt. 
Astfel, ea oferă un nou model de evaluare a unei lucrări, demonstrându-le 
că scrierea are un înțeles permanent și este autonomă, neavând nevoie de 
imagine pentru a comunica ceva (evident, prescolarul asimilează aceste 


afirmatii la nivel intuitiv ; nu-i nevoie ca edu- 
'catoarea să i le explice in mod rational, ci pur si 
simplu sa ii ofere conduita respectiva). 
Alte activitati ce pot fi realizate cu copiii 
| sunt cele in care se combină diferitele jetoane 
pe care sunt scrise cuvintele, oferindu-se insi 
un model deja scris. De pilda, la venirea in gra- 
dinitá (eventual pana in pauza de gustare) se 
poartă o conversație referitoare la ce a făcut 
fiecare acasă. Această discuție se va desfășura pe 
"grupuri (în fiecare zi câte un grup). Copiilor li 
se va cere să deseneze activitatea despre care tocmai au povestit. Nu are 
nici o importanță calitatea desenului, importantă este intenția prescolaru- 
lui. Dacă există copii cărora le este imposibil să deseneze, educatoarea îi 
ajută, trasându-le desenul în câteva linii subțiri, simple, peste care copilul 
va desena. După aproximativ o jumătate de oră-o oră (eventual după pauza 
de gustare), grupul se adună din nou. Fiecare preşcolar spune ce reprezin- 
tă desenul (ce a: făcut el), iar educatoarea sintetizează. totul într-o propo- 
zitie. De. pildă : preşcolarul povesteşte că a fost în parc si s-a jucat cu 
copiii, cu mingea, cu cățelul, cu bunicul (rareori desenul reprezintă ce po- 
vestește copilul). Educatoarea îl ascultă cu atenție, apoi spune : « Am inte- 
les că te-ai distrat foarte bine. Îmi pare bine pentru tine. Pe scurt, poti spune . 
foarte bine : Eu m-am jucat. Așa-i ? ». Daca ni- 
velul copiilor permite, ea poate formula o pro- 
poziție mai lungă : «Eu m-am jucat afará/in 
parc/cu cátelul/cu copiii etc. » Ea singură poate 
hotări, în funcţie de situația concretă, ce cu- 
vinte folosește, precum și numărul lor. După 
ce rostește propoziţia, o scrie cu litere mici de 
tipar, începutul propoziției cu literă mare pe caie- 
tul copilului, sub desen, având grijă să lase spatii 
suficiente între cuvinte, pentru ca preşcolarul 
să perceapă clar de unde până unde tine un 
cuvânt, de unde începe și se sfârșește altul. 
Punând degetul pe fiecare cuvânt, edu- 
catoarea citește împreună cu copilul. Presco- fu m-am ug 
larul alege apoi din setul de jetoane scrise avut 
la dispoziţie cuvintele asemănătoare cu cele 

scrise de educatoare si alcátuieste din jetoane propozitia respectiva. Intr-o 
fază inițială, cadrul didactic îi dă acele jetoane care contin cuvintele nece- 
sare (educatoarea trebuie să aibă pregătit un set de fâșii de hârtie pe care să 
scrie cuvintele din propoziţiile formulate în activitatea de grup). Copilul 
are sarcina de a recunoaşte fiecare cuvânt și de a-l pune în succesiunea 
corectă. Mai târziu, el primeşte în plus unul-două jetoane cu cuvinte în 
plus. Va avea astfel şi sarcina de a selecta cuvintele necesare pe care le va 
pune apoi în ordine. Într-o etapă ulterioară, atunci când copilul a început 
să scrie, se renunță treptat la jetoane, scriindu-se pe caiet, sub modelul edu- 
catoarei, copiind cuvintele scrise de aceasta. În acest caz, prescolarul nu are 
nevoie neapărat să cunoască literele, dar are loc un antrenament perceptiv 
și unul motric puse în slujba unei activități semnificative: poți să spui exact ce 
ai de spus dacă « desenezi » corect literele, dacă respecţi numărul lor într-un 
« grup » (cuvânt) și ordinea lor în acel grup ; de asemenea, este nevoie ca 
grupurile de litere (cuvintele) să fie aranjate într-o anumită ordine astfel 
încât lumea să știe exact ce vrei să spui. Toate acestea sunt reguli clare ale 
scrisului, pe care adultul le consideră de la sine înțelese. Lucrurile nu stau 
deloc asa, de aceea preșcolarul trebuie să aibă posibilitatea de a le intui. În 
această perioadă, scrisul nu are deloc aceeași semnificație pentru el ca pen- 
tru adult. El este mai degrabă un mod de exersare perceptiv motrică, ce 
capătă treptat, prin antrenament în contexte concrete și semnificative, 
funcţia pe care o are pentru adult: aceea de comunicare şi de păstrare a 
comunicării. | | 


ácute de copii 


Confectionarea cărților de către educatoare, dar și de 
către copii este una dintre cele mai importante activități de pe 
parcursul anilor de grădiniță. Sunt cărți făcute de educatoare si 
cărţi făcute de copii. Este foarte bine dacă se poate obţine si 
sprijinul părinţilor în aceste activități. Ei pot veni în grădiniță 
pentru a participa la activități sau, după un instructaj adecvat 
ficut de educatoare, pot confectiona acasă, împreună cu copilul, 
cărţi pe care acesta le va aduce si le va «citi» la grădiniță. 


[ ]S. scriem impreuná 


Pentru ca activitatea de «scriere » a cărții să aibă succes si utilitate, ea 
trebuie pregatita prin intermediul altor actiuni. Copiii au nevoie de mode- 
lele prezentate si de comportamentul adultului atat pentru citit, cát si pen- 
tru scris. Ín metodica predarii limbajului scris la prescolari (uneori si la 
scolarul mic), se practica mult construirea unei lucrári scrise in grup, bine- 
înțeles mana care scrie fiind a educatoarei. În acest fel, copilul este eliberat 
de procesul mecanic al scrierii pentru a se concentra asupra conținutului și 
asupra modului în care se construiește o lucrare scrisă. 

Prima încercare de acest fel este bine să fie legată de o experiență 
comună, o povestire a unui basm familiar ; de asemenea, este bine să se abor- 
deze această activitate cu un grup de copii si nu frontal (chiar dacă aceasta 
presupune un anumit efort din partea educatoarei) 18. | 

Educatoarea va scrie pe o coalá mare de hártie, plasatá astfel incát tot 
grupul să o poată vedea (se pot folosi hârtie de împachetat deschisă la culoare, 
cartoane mari de la cutiile de carton utilizate la transportul mărfurilor etc.). 
În discuţia cu copiii se stabilește mai întâi ce anume se va scrie. Apoi grupul 
de copii începe să spună povestea, iar educatoarea să scrie ce i se spune. 
Copiii își amintesc diferite episoade și vin cu diferite idei, educatoarea tre- 
buind să se asigure că fiecare copil are prilejul să vorbească. Pe măsură ce se 
trece de la un episod la altul, are loc o mică discuţie si se hotărăște în grup 
ideea ce trebuie scrisă. Educatoarea va aprecia ideea fiecărui copil, indiferent 
de ce spune, și nu va permite grupului să râdă de ideile nimănui. Dacă un 
copil, în pofida invitatiilor repetate (dar nu apăsătoare și nici amenințătoare), 
nu vorbește, trebuie lăsat în pace. E] va câștiga oricum mult, doar privind si 
ascultând ce se întâmplă. Chiar dacă acceptă pe moment tăcerea lui, educa- 
toarea nu îl trece cu vederea : va avea grijă de fiecare dată să-l întrebe încu- 
rajator din ochi dacă doreşte totuși să spună ceva. 

Pe măsură ce se scrie povestea, propoziţiile trebuie citite și recitite, 
iar copiii hotărăsc dacă este bine sau vor schimba ceva. Astfel vor înțelege 
că lucrurile nu ies întotdeauna de la început așa cum vrei. Trebuie să 
gândești și să corectezi. De asemenea, citirea și discutarea exersează la cei 
mici capacitatea de înțelegere generală, precum și capacitatea de a prevedea 


18 De consultat Elinor Schulman Kolumbus — Didactica preșcolară, Editura Is 
Integral, Bucuresti, 2000, pp. 55-68. 

secvențele următoare pentru a ajunge 
la un text unitar. După ce are loc 
prima discuţie în grup pentru stabilirea 
povestirii (a întâmplării) care trebuie 
scrisă, unele educatoare stabilesc im- 
preună cu copiii personajele și locurile 
în care vor merge acestea (atenţie, este 
vorba de o poveste cunoscută!). Pe 
măsură ce povestea dictată se desfă- 
soara, educatoarea readuce copiii la 
lista cu personaje și locuri (citindu-le 
de fiecare dată când e cazul), astfel 
încât aceștia se vor verifica pe ei înșiși 
dacă au introdus toti eroii povestirii, 
dacă nu au sărit cumva un eveniment 
sau un personaj. 

Scrierea poveștii nu se termină 
într-o singură zi, ci poate dura mai 
multe zile, în funcție de copiii din grup. După ce sarcina a fost realizată, 
educatoarea o bate la mașină ori o rescrie inteligibil, iar copiii fac desenele. 
Apoi se prind foile astfel încât să se formeze o carte. Această carte se pune 
în bibliotecă, într-un loc special prevăzut, iar copiii o pot citi de câte ori 
vor, bucurându-se și mândrindu-se cu munca lor. 

În acest fel se pot povesti excursii, vizite, întâmplări diverse, se poate 
face chiar un jurnal al clasei. 

Acest tip de activitate prezintă o multitudine de avantaje atât pentru 
educatoare, cât si pentru copii. Astfel, educatoarea : 

Bl observă conduita copiilor, capacitățile si scăderile lor, astfel încât 
va putea ulterior să rezolve dificultățile ivite, prin activități indi- 
viduale specifice 

Bl oferă ajutor și sprijin acelor copii care se simt nesiguri si le dă 
încredere în forțele proprii 

W își atinge printr-o activitate plăcută o serie de obiective instruc- 
tionale dificil de realizat prin activități formale. 

În ceea ce privește copiii : 

ll demonstrează copiilor ce trebuie să faci atunci când scrii 

ll îi îndeamnă pe copiii care « scriu » (cei care dictează) să gândească 
asupra felului în care se construiește un text și asupra felului în 
care iti exprimi cel mai bine intențiile 


129 


E oferă copiilor cea mai bună ocazie de a înțelege utilizarea sem- 
nelor de punctuație, deosebindu-le de litere și de cifre. 


[ ][]Utilizarea semnelor de unctuatie 


Copiii confundă în mod obișnuit semnele de punctuație cu cifrele și 
literele, atunci când nu știu ori ştiu prea putin să citească. 

Dacă în timp ce li se citesc poveşti ei sesizează tipurile de intonatie 
(întrebare, exclamare), de pauze (virgulă, punct), schimbările de voce, care 
semnifică diferite personaje vorbind (linia de dialog), atunci când privesc 
textul, lucrurile nu mai sunt asa de clare. | 


Copilul va putea, așadar, să înveţe : j 

Bl să identifice într-un text semnele de punctuație si să le deosebească de litere 
si cifre 

Bl să știe să plaseze semnul de punctuație adecvat, înțelegând contextul oral 
si sprijinindu-se pe imagini 

Bl să găsească locurile unde trebuie plasate semnele de punctuație. în textul 
dictat de el însuși. 


Primul semn asupra căruia educatoarea atrage atenția copiilor este 
punctul. După ce le citește copiilor de-a lungul mai multor sesiuni o po- 
veste, uitându-se cu toţii la ilustrații, educatoarea găsește prilejul la un 
moment dat să arate grupului micul punct. Le va spune că nu e literă, cu 
el nu poti să scrii ceva, dar rolul lui este foarte important, deoarece ne arată 
când trebuie să ne oprim din citit. Le citește demonstrativ câteva propo- 
zitii din carte, oprindu-se in mod semnificativ la punct. În timp ce citeşte, 
ea trece cu degetul de-a lungul rândului simultan cu pronunțarea cuvin- 
telor ; atunci când face pauză la sfârșitul propoziției, degetul ei se odihnește 
sub punct. De asemenea educatoarea le exemplifică ce înseamnă să nu 
observi punctul ori să-l uiti atunci când scrii — citește rapid și fără pauză 
propozițiile. De bună seamă, copiii se vor amuza. 

Aceste demonstraţii pot fi urmate de diferite activități în care se 
recunoaște punctul în diferite materiale scrise : cărți diferite, ziare, reviste 
ș.a.m.d. Se va găsi diferența dintre punct si punctul literei «i» ori punctul 
semnului exclamării (pe care unii copii îl consideră un fel de «1» invers). 

Activităţile de dictare de text pot sluji în exersarea punctului. După 
ce este formulată ideea într-o propoziție, educatoarea întreabă dacă mai e 

ceva de spus, dacá toati lumea este de 
acord cu propoziţia. După ce obține răs- 
punsul afirmativ, ea spune : « Bine, atunci 
am să pun punct, ca să ştiu că s-a încheiat 
(propoziţia) aici ». La următoarea secvență se 
procedează la fel. După mai multe activi- 
titi de acest tip (uneori chiar după a doua 
sesiune), ea va cere opinia copiilor : « Sá pu- 
. nem punct sau nu? Dacă am terminat, ce 
punem ?». A acest fel, treptat copiii devin conștienți de punct si de funcția lui. 

Semnul întrebării şi semnul mirârii pot fi introduse foarte bine, pe rand 
ori simultan — în funcție de grupa de copii —, citind din revistele de benzi 
desenate ; desenele sunt însoţite, de obicei, de foarte multe onomatopee, 
urmate de mai multe semne de exclamare si de intrebari s scurte, marcate de 
semne de intrebare. 

Educatoarea poate desena si ea tot felul de situatii ori poate folosi 
personaje decupate din ziare sau reviste, pe care le aranjeazá in situatii ima- 
ginare concrete, pornind de la cele mai simple. Adesea, cadrul didactic 
preferă ca personaje păsările si animalele, familiarizánd copilul, de pildă, cu 
sunetul/litera « m» (după obiectivele urmărite) : « Cum face rata ? Cum face 
ursul ? » arătând ilustrațiile corespondente. În momentul în care introduce 
semnul exclamării, ea reia imaginile respective, de această dată completate 
cu un balonaș de vorbire în care se scrie «mac ! l» si «mor!» (10, pp. 14, 
17, 19, 21). | 

Cartile cu povesti vor fi ci- 
tite după aceeași tehnică descrisă 
mai sus, identificându-se semnele 
respective (succesiv ori simultan) 
pe textul poveștii, apoi extinzân- 
du-se recunoașterea pe alte texte. 

Dictarea propriei povestiri 
va determina alte întrebări din me educatoarei : « Atunci cand se vaiti 
personajul respectiv striga Lu au!“ (educatoarea intoneazá exclamativ) 
ori doar spune aşa „au, au“ (educatoarea pronunță plat) ». De buna seamă, 
copiii consideră că personajul strigă, asa cum fac si ei. Educatoarea va spune 
atunci : « Așadar, avem nevoie de ceva care să ne arate că strigă. Avem 
nevoie de semnul exclamării » si îl va pune. La fel se procedează cu sem- 
nul întrebării. Pe măsură ce copiii se familiarizează cu acest tip de activități, 
vor spune de la început ce semn este necesar pentru a arăta intonatia. 

În funcţie de grupa de preşcolari, de nivelul si capacitățile sale, edu- 
catoarea poate semnala virgula, care nici ea nu este litera, la fel si liniuta de 
dialog. Pentru cá in clasa intai intelegerea dialogului pare a fi mai dificila, 
ea poate să îi pregătească pe copii printr-o tehnică destul de simplă — este 
vorba de metoda conversationald iniţiată si dezvoltată de Van Uden în în- 
vatarea limbii materne. Pe lângă stimularea conversatiei orale, Van Uden 
accentueaza si vizualizarea acesteia. 

Se pleacă de la elemente foarte simple, concrete : este nevoie ca edu- 
catoarea să aibă întotdeauna la îndemână o foaie de hârtie si un creion pen- 
tru o conversaţie individuală ori coli mari pentru o conversație de grup. 
De exemplu : dimineața au venit toti copiii, dar o fetiță — s-o numim Nana — . 
ajunge mai târziu ; dă bună dimineața, iar educatoarea o întreabă ce s-a în- 
támplat ; fetița îi răspunde că a văzut două masini ciocnindu-se. Când scur- 
ta conversaţie se termină, educatoarea spune copiilor : « Vreti să vă arăt cum 
se scrie ce am vorbit eu cu Nana? Hai să vedem. Cine a vorbit primul? 
Nana. Ce a spus Nana? — Bună dimineaţa ! Să scriem asta! ». Pe coală, în 
stânga sus, educatoarea desenează un cap de fetiță. « Aici e Nana. Vom scrie 
numele ei dedesubt, să ştim cine este. » Apoi desenează lângă capul de fetiță 
un balonaș de vorbire în care scrie «Bună dimineaţa !». Sunt întrebaţi 
copiii : « După ce Nana mi-a dat bună dimineața, eu ce am întrebat? — 
De ce ai întârziat? ». Mai jos cu un rând, de data aceasta în dreapta, edu- 
catoarea se desenează pe sine (numai capul), își pune numele în dreptul 
desenului, construiește un alt balonaș de vorbire, îndreptat spre Nana, iar 
în interior scrie : « De ce ai întârziat ? » Din nou se apelează la copii care 
dictează motivarea fetiţei. Educatoarea desenează capul fetiţei, cu numele 
ei și cu un balonaș de vorbire, în care scrie răspunsul respectiv. Pentru a 


S-au ciocnit două masini. 


ușura desenul, e bine ca educatoarea să aibă la îndemână un set de fotografii 
(numai capul) ale copiilor si a sa trase la xerox, pe care le lipeste pe hártie. 

Odată desenat, dialogul se reciteste. Astfel, prescolarii realizează 
cooperarea în cadrul conversatiei — fiecare își așteaptă rândul, iar replica 
„este în acord cu ceea ce s-a spus mai înainte (10, p. 17). 

Prin metoda conversationala se pot aborda toate semnele de punctu- 
atie. În plus, aceste coli păstrate constituie o « memorie » a copiilor — ca 
indivizi și ca grup. Ei le pot răsfoi, își pot aduce aminte, pot cere să li se 
recitească. Astfel, prescolarii înțeleg si mai bine funcţia scrisului de a păstra 
și de a reaminti informațiile, datele, evenimentele, conversațiile trecute. 
Discuţiile pe baza materialelor obținute prin această metodă îi vor ajuta pe 
copii să înțeleagă mai bine timpul și mai ales diferența dintre trecut și 
prezent. 


[ ]C. ilul va putea sá utilizeze materiale scrise 


Independenta prescolarului in manevrarea materialelor scrise nu se 
cucereste dintr-o data si nici nu poate fi totalá. De asemenea, nici nu este 
recomandat sa se planifice o serie de activitati dirijate, apoi, separat, o serie 
de activitati independente. 

Se urmărește mai degrabă o intersectare și o interdependenti între 
cele două tipuri de activități, ambele progresând treptat ca grad de difi- 
cultate. 

În acest sens, copilul trebuie să învețe: 

W să caute în dicționare, cărți, reviste pentru copii informaţii despre tema dată : 
copilul se ghidează după imagini, iar adultul confirmă sau infirmă | 
alegerea, citindu-i textul 

Wi să decupeze din reviste, ziare etc. materiale diferite si să pună la un loc 
informaţia necesară : prescolarul va căuta revista, o va răsfoi, va iden- 
tifica imaginile dorite, iar adultul îi va citi textul ; copilul va decu- 
pa mai multe astfel de materiale (imagine si text) și le va aranja 
într-o anume ordine — de pildă, având sarcina să întocmească un 
material despre pisică, el va așeza mai întâi materialele despre puii 
pisicii, apoi despre pisica adultă (pisica este mică, este pui, nu are 
ochi, apoi crește, până devine adult) 

Wi să asculte un text simplu si să-l analizeze, selectánd si notând grafic anume 

elemente; personaje : copilul își alege un eveniment sau un personaj 

din textul pe care-l audiază (dar îl și privește) și îl desenează, încer- 

când să-i găsească numele — fie in text, căutând cuvântul respec- 

tiv, fie cu ajutorul direct al educatoarei, fie căutând printre jetoanele 

cu cuvinte scrise acumulate de-a lungul activităților 

Important în aceste situaţii nu este conţinutul propriu-zis al acti- 

vitátii, ci faptul cá prescolarul are un comportament sigur și adecvat fata de 

materialele scrise, cá stie unde să caute o informatie și stie ce să facă cu 

aceasta. Așa cum am spus, independența în activitate se câștigă treptat. 

Totuşi, deși la un moment dat, copilul crede că a îndeplinit singur sarcina, 

iar această credință derivă din tactul, abilitatea și înțelegerea manifestate de 

educatoare, care stie să Indrume prescolarul fără ca acesta să se simtă dirijat 
și obligat. 

mpierul stinge ful. 


. PROGRAMA 
ÎNVĂȚĂMÂNTULUI 
PREŞCOLAR 


b. desfăşurarea 
activitătilor 
de scriere 


4 


COPILUL VA PUTEA — — 


i | să perceapă și să discrimineze între diferitele forme, mărimi, 
: “culori, obiecte, imagini, forme geometrice, tipuri de contururi 


2 să utilizeze efectiv instrumentele de scris, stăpânind deprinderile 
motrice elementare necesare folosirii acestora 


3 să utilizeze desene, simboluri, pentru a transmite semnificații 


4 si descopere cá scrierea indeplineste anumite scopuri, cerinte 
sociale si să se folosească de această descoperire 


5 să înțeleagă semnificația cuvintelor, literelor și cifrelor, 
învățând să le traseze 


TRAC — cel mai potrivit mediu 


de învățare a citit-scrisului 


Pe lângă faptul că domeniul achiziției limbajului scris constituie una 
dintre cele mai stimulatoare arii de studiu și descoperire, el se mai remarcă 
si printr-un alt aspect mult mai putin fertil — acela că, în acest câmp al dez- 
voltării psihice există una dintre cele mai mari discordante între descope- 
rirea adevărurilor psihologice si utilizarea lor în educaţie. 

Această discrepanta între cercetarea psihologică și aplicarea edu- 
cationala, remarcată la începutul secolului trecut de L.S. Vagotski, se pre- 
lungeste chiar în interiorul pedagogiei : « [...] Până acum, scrierea a ocupat 
un loc mult prea îngust în practica (pre)scolara, dacă facem comparaţie cu 
rolul enorm pe care ea îl joacă în dezvoltarea culturală a copiilor [...]. 
Această situație este explicată în primul rând prin faptul că pedagogia prac- 
tică, în pofida numeroaselor metode de predare a citit-scrisului, trebuie 
încă să-și construiască un procedeu științific eficient, pentru a-i învăţa pe 
copii limbajul scris. Spre deosebire de predarea limbajului oral, prin care 
copiii se dezvoltă în deplin acord cu propria lor natură, predarea limbaju- 
lui scris se bazează pe o instruire artificială [...]. În loc de a fi bazată pe 
nevoile copiilor, izvorâte din dezvoltarea naturală a acestora si din propria 
lor activitate, scrierea le este dată din exterior într-o manieră pur mecanică. » 
(50, pp. 105-106). Din nefericire, situaţia la noi nu s-a schimbat nici până 
astăzi. Timp de un secol, mari psihologi și pedagogi ai lumii au demonstrat 
direct sau indirect că limbajul scris nu are nimic de-a face cu transpunerea 
mecanică, grafică a sunetelor și nici cu simpla dezvoltare a motricitatii fine 
a mâinii. Limbajul scris se subordonează funcţiei simbolice şi nu celei 
motrice, fiind achiziționat în primul rând de un creier și de o minte inte- 
gre, indiferent de faptul că persoana poate ori nu (din diferite motive) să 
aștearnă cu mâna, pe o hârtie, semne, cu ajutorul creionului. Din nefericire, 
aproape toate descoperirile psihologiei privind dezvoltarea și maturizarea 
copilului, privind stimularea capacităților sale rămân încă fără ecou în câm- 
pul educaţiei și, mai ales, în cel al învățământului, tributar structurilor ri- 
gide și metodicilor ieșite din uz, încăpățânându-se să ignore schimbările 
contemporane survenite în copil, în conținuturile de învăţare, in necesi- 
tátile atât ale societății prezente, cât si ale celei viitoare. 

În prima jumătate a secolului XX, Maria Montessori a demonstrat că 
cel mai potrivit mediu pentru învățarea scris-cititului este grădiniţa, iar cea 
mai bună metodă pentru această achiziție nu este aceea prin care copiilor 

li se predă, ci acele metode prin care cititul si scrisul apar în situații de joc. 
În acest fel, abordarea limbajului scris apare ca un moment natural al dez- 
voltării copilului, ca un aspect cu adevărat semnificativ pentru acesta (50, 
p. 118). Esentialul este deci, ca prescolarii să învețe limbajul scris şi nu doar 
cum să scrie litere. Este timpul să aibă în sfârșit loc o schimbare reală care 
să îmbine corect teoria psihopedagogică cu acțiunea educațională. Este 
timpul ca teoreticienii și practicienii să înțeleagă absurditatea dorinței de a 
introduce computere în procesul educațional la vârste din ce în ce mai mici 
și, în același timp, să interzică aceluiași copil accesul la citit-scris. 


LLA. e pătrat, aici e galben » 


O deprindere extrem de importantă in abordarea citit-scrisului este 
aceea a discriminării perceptive : a deosebi un lucru de altul, o formă de alta 
etc. Antrenamentul perceptiv — al tuturor simturilor — este o conditie 
esentialá pentru intreaga dezvoltare a copilului si el trebuie sá fie initiat din 
prima zi a copilului in grădiniță, de la cea mai fragedă vârstă. El nu aparține 
doar obiectivului « scriere », desi este amintit in mod specific aici. Educa- 
toarea trebuie să consacre așadar foarte multe activități — activități cu carac- 
ter de joc, prin care copilul să aibă întotdeauna ceva interesant de privit, 
de manipulat, de pipăit etc. Pe măsură ce copilul crește, educatoarea va 
initia desigur si activități cu caracter mai specific, pregătind un anume 
obiectiv sau altul. 


[LL] Copilul trebuie să perceapă si să discrimineze | 


intre diferitele forme, márimi, culori (obiecte, imagini, 
forme geometrice, tipuri de contururi etc.) 


De la inceput i se va atrage atentia copilului asupra diferitelor forme 
si culori. De pildá, educatoarea nu trebuie sá astepte predarea cercului pen- 
tru a le spune copiilor că soarele din ilustrație este rotund, că mingea este 
rotundă sau pentru a le atrage atenția că roțile mașinii pe care au desenat-o 
nu prea sunt rotunde. 

Pentru a exersa percepția și discriminarea, cadrul didactic poate apela 
la o mulțime de jocuri, apte a forma conduitele adecvate. Astfel, copilul tre- 


buie să stie : 


Wi sd sorteze și să potrivească 
diferite jetoane de forme 
- geometrice, culori si mărimi 
diferite, după diverse criterii 


Wi să sorteze și să potrivească 
imaginile unor obiecte /fünfe 
după diferite criterii — jocuri 
tip domino, loto, 
din jumatati-intreg : 


BI sa sorteze și să potrivească 


: i 
- diferite contururi — jocul | E V 
X. i 7 J 
umbrelor, obiecte, — IL Cy 
fiinţe văzute din spate etc. 
| Bl să execute cu succes sarcinile 


d | » | jocurilor tip incastre și puzzle, | 
ERA cu diferite grade de dificultate 

o à i 
E să deosebească si să potrivească după formă og 
diferite litere si cifre — chiar daca initial 


p le cunoaste semnificația. Ww O 9 
Uu v o O 
U 


[ LA început să scriu » 


Primul pas în scriere este, fără îndoială, întelegerea de către copil a 
propriei capacități de a trasa semne, de a lăsa urme pe o suprafață cu aju- 
torul unui instrument. Aşadar, primul aspect « tehnic » este ca: 


CIC]Prescolarul să cunoască si să stie cum se utilizează 
hârtia, creionul, creioanele colorate, creta albă 
si colorată, alte instrumente de scris 


Această cunoaştere începe de timpuriu, în foarte multe cazuri chiar 
din familie. Pe la 1 an si câteva luni, copilul este capabil să tina strâns in 
pumn un creion gros, o carioca, apăsând in mod repetat, mai degrabă 
lovind hârtia si obținând astfel câteva punctisoare. Curând după aceea, el 
va reuși să facă linii scurte pe toată suprafața foii. Astfel că, la grădiniță, 
mulți copii au deja experiența instrumentelor de execuție grafică, precum 
și a desenului. : 

Ajuns la grădiniță, prescolarul nu va avea nevoie chiar de la început de 
creion si hârtie pentru a-și forma deprinderea de trasare grafică. El este fas- 
cinat să traseze urme cu un betisor pe pământ ori cu degetul pe nisip ; sen- 
zatia plăcută a lucrului cu nisipul va accentua foarte mult motivația pentru 
această îndeletnicire, astfel că o educatoare pricepută va putea să-i învețe pe 
copii literele cu mult înainte ca aceștia să lucreze pe caiete doar prin jocuri 
la nisip, desenând cu degetul sau cu un betisor. Ca să nu mai amintim de o 
serie de activități prin care copilul să înțeleagă pentru ce este necesar să 
păstreze ceva în scris — pentru a-și reaminti, de exemplu. Jocurile de arunca- 
re la ţintă, de tras cu mingea la poartă etc. au nevoie de notarea scorurilor : 
pe o « plăcuță » desenată pe pământ (pe pavaj) si împărțită în două, « arbitrul » 
marchează fiecare gol trasind câte o linie în căsuţa echipei respective. 

„ Jocurile pe asfalt (de exemplu, sotronul) sunt si ele un bun prilej de 


formare a deprinderilor grafice. 


[ |[ Copilul trebuie să stie să execute elemente grafice simple 


În general, se confundă elementele grafice cu exerciţiile grafice care 
se presupune că ar ajuta la scrierea literelor. 

Prin elemente grafice înţelegem liniile drepte în diferite pozitii, linii 
curbe deschise sau cercuri la fel, în diferite pozitii. În jurul vârstei de 3 ani, 
copilul face deja cercuri, mai mult sau mai putin perfecte, si linii (mai usor 
cele verticale decât cele orizontale). 

Pentru copiii mici, este mai important procesul trasării și mai puțin 
rezultatul. Astfel că, în prima etapă, ei vor fi lăsați să se bucure de « mâz- 
găleală », vor lăsa «urme » peste tot — cu batul pe pământ, cu degetul pe 
nisip, cu creta pe asfalt ori pe tablă (scrierea pe tablă este o adevărată răs- 
plată pentru preșcolari), cu creioanele negre și colorate pe hârtie de diferite 
tipuri (în această fază este preferabilă carioca groasă). Cu alte cuvinte, expe- 
rimentează instrumentele de scris (vezi comportamentul anterior). Colorarea 
este o activitate plăcută și motivantă, care se poate întinde pe tot parcursul 
anilor de grădiniță. În cazul colorării, educatoarea va trebui să aleagă cu 
atenție materialele. De obicei, cărțile de colorat prezintă desene prea mari, 
cu suprafețe de colorat prea largi și prea obositor de acoperit cu creionul. 
Așadar, nu este de mirare că prescolarul mic mázgileste câteva linii cu 
creionul colorat si declará cá a terminat, trecánd la alt desen. Pentru 
început, trebuie să i se ofere pentru colorat figuri simple, de dimensiuni 
mici. Copilului îi place să schimbe repede creionul si desenul întrucât este 
interesat de proces și mai puţin de rezultatul final ; el nu poate aprecia de 
la început o figură bine colorată. Treptat, el învață să respecte contururile 
și să se concentreze asupra sarcinii de îndeplinit, nu asupra mișcării cre- 
ionului în sine. Educatoarea nu trebuie să insiste exagerat asupra tuturor 
acestor condiții si nici de la început. În caz contrar, ea va transforma o 
activitate plăcută într-o muncă plictisitoare, rezolvată superficial și fără 
efecte pozitive în desfășurarea învățării. 

După o perioadă ce depinde în general de ritmul de asimilare al copi- 
ilor, educatoarea va trece la sarcini mai organizate : le va cere să deseneze 
un cerc (minge, soare etc.) mare ori mic; linii în picioare, linii culcate ; 
linie lungă-lungă ; linie mică-mică etc. De asemenea, educatoarea va ur- 
mări organizarea paginii : va cere, de pildă, un soare sus și o minge jos, pe 
« pământ», ori o « căsuță» (patru linii unite într-un pătrat aproximativ) pe 
mijloc. Unii copii pot realiza aceste sarcini, alții nu. Educatoarea nu tre- 
buie să privească trasarea acestor elemente grafice ca un obiectiv urgent de 

atins intr-o perioada de timp strict limitata. Ea are la dispozitie un an intreg 
(grupa mică) pentru a îndemna copiii să traseze linii relativ ordonate, con- 
form unei instrucțiuni date. Pe măsură ce copiii se simt mai siguri în exe- 
cutie, educatoarea trece la alte modalități de implicare a elementelor 
grafice. 


[ ]L]Copilul va putea să execute diferite tipuri de trasări — 
peste modelele date 


Se porneste cu uniri de puncte 
fie trasand linia peste una punctata, fie 
in mod liber. Copiii foarte mici vor 
avea de trasat liber o linie intre doua 
repere foarte vizibile; ei nu pot inca 
să-și coordoneze mișcările astfel încât 
să poată plasa exact creionul si să tragă 
o linie peste cea deja trasată. În funcție | 
de copil, educatoarea poate aborda și 
trasee punctate. 


[ ][]Copilul va urmări perceptiv si motric anumite trasee 


lată un exemplu simplu : Fiecare preşcolar primeşte o coală de hâr- 
tie pe care se găsește un desen ca cel de mai jos. Se discută cu copiii despre 
ceea ce văd în desen : un căţel, un băiat: « Ce face cățelul ? — Aleargă. — 
Unde aleargă ? — Spre băiat. — Ce face băiatul ? — Îl aşteaptă. — Pe ce 
drum aleargă cățelul ? ». 
Copiii arată drumul, fiecare după cum crede. Educatoarea scoate la 
iveală o coală de hârtie cu același desen, dar mai mare, si o fixează pe tablă 
(tablă de fetru etc.). « Acum, 


| spune ea, aș vrea să rog pe 
Pa cineva să-mi arate drumul pe 
care fuge cățelul spre băiat. » 

Unul dintre copii se oferă și 
va arăta drumul respectiv, miş- 
când degetul de la căţel la 
băiat (deci de la stânga la dreapta) 

pe linia punctată. După ce câțiva copii au făcut această operație, ea spune: 
« Foarte bine, acum am să trec pe la fiecare să-mi arate dacă stie ce drum a 
aen cátelul lui. » 
-Educatoarea trece pe langa copii si fiecare isi trece —, hoke linia 
punctată de pe coala sa, arătând drumul cátelului. 
Procedeul colii de hârtie cu desen mare va fi aplicat doar la Ad 
exercitii, pana ce copiii vor sti foarte bine ce au de facut. Totusi, nu se 
renunță la conversatia preliminară, deoarece aceasta oferă sens activităţii în 
general. | | 
Educatoarea spune apoi : « Observ că toti stiti să-l îndrumați pe catel. 
Totuși, în desen, drumul se vede cam greu, iar cățelul poate să se rătă- 
cească. Haideţi să trasăm un drum care se vede mai bine. » Fiecare copil ia 
creionul și trage o linie de la căţel la băiat. «Nu ne oprim, ci tragem linia 
dintr-o dată. » Preșcolarii trasează o linie peste linia punctată, timp în care 
educatoarea trece pe la fiecare să vadă cum se descurcă. | 
Dacă vreun copil a greșit, educatoarea îl ajută să șteargă greșeala cu o gumă 
de calitate, pentru a nu lăsa urme. Este extrem de dăunător obiceiul per- 
petuat, din păcate, din generaţie în generaţie de către educatoare de a 
împiedica copiii să utilizeze guma. Copilul greseste si trebuie să stie cum 
să-și îndrepte greșeala. Dacă pe foaia lui se vor aduna stângăciile una câte 
una, fără putinţa de a le rezolva într-un fel, el nu va dobândi deprinderea 
de a scrie și nici capacitatea de concentrare a atenţiei. În schimb, va acu- 
mula vinovăţie, sentimentul nedreptitii și, în cele din urmă, furie și 
negare. Nu este de mirare că tot mai puţini copii scriu îngrijit sau refuză 
să scrie. Legat de aceasta, este la fel de greșit să se ceară copilului în școala 
primară să scrie direct cu pixul sau cu stiloul. Fiind lipsit încă de o ade- 
vărată deprindere de a scrie, el va 
prezenta o pagină plină de semne 
strâmbe, murdară și găurită de șter- 
“sături. Aceste pagini îi vor rămâne 
în caiet și îi vor fi reproșate până ce 
se termină caietul (Câţi dintre adulti 
suportă să li se aducă aminte în fie- 
care zi de ceașca spartă săptămâna 
trecută ?). 

Alte trasee grafice pe care co- 
pilul le poate executa sunt labirin- 
turile, foarte simple pentru cei.mici, 
mai complicate pentru cei mari. 


[ ]L]Copilul va sti să completeze părțile care lipsesc 
in desenele simple 


Aceste activități, ca de altfel si cele anterioare, pregătesc scrierea, dar 
nu sunt specifice acesteia ; de aceea, ele pot fi abordate şi în cadrul altor 
domenii de cunoaștere, ori în activităţile la alegere, în care educatoarea 
poate lucra numai cu grupul care a ales creionul și hârtia. Completarea 
lacunelor structurează și întăreşte reprezentările mintale, dezvoltă capaci- 
tatea de analiză si sinteză perceptiva și combină această capacitate cu actiu- 
nea motrică, element important al învățării la vârstele mici. Prescolarul va 
putea transfera aceste capacități și deprinderi în analiza/sinteza perceptivă a 
literelor, în reprezentarea lor corectă si trasarea lor adecvată. Implicit, o 
reprezentare corectă presupune și discriminări vizuale între forme, inclusiv 
formele literelor. 


LILI copitul trebuie sa respecte reguli/conditii minime 
ale actului scrierii 


Aceste reguli trebuie să fie cunoscute de copii începând cu grupa 
mică, din momentul în care încep să folosească instrumentele de scris. 
Primul lucru care trebuie corectat (cu blindete) este poziția: copiii au 
tendința de a se apleca foarte mult deasupra hârtiei, aproape « intră » în ea. 
Al doilea element ce trebuie prevenit sau îndreptat este tensiunea motrică : 
prescolarii tin foarte strâns creionul in mana și apasă puternic astfel încât, 
în câteva minute, se instalează amorteala și oboseala. De aceea se va începe 
prin a se utiliza creioane groase ori carioca, astfel încât mâna încă nein- 
demânatică a copilului să nu trebuiască să se chircească pe betisorul subtire 
al creionului obișnuit. 

Apoi este bine ca un timp să se facă trasări libere, cu mișcări largi, 
astfel încât copilul să învețe să relaxeze mâna pe creion. După aceea se 
poate trece la îndeplinirea sarcinilor grafice (de exemplu, linia trasă de la 
un punct la altul). 

LC] copilul va trasa semne grafice relativ corect 


în ceea ce privește mărimea, spatierea, 
direcția de la stânga la dreapta 


De la început trebuie arătat că semnele grafice nu trebuie confundate 
cu elementele grafice. Semnele grafice (semnele scrise) nu se referă numai 
la litere si la cifre, ele cuprind orice semn care simbolizează sau înseamnă 
ceva. Pictogramele, hieroglifele, o combinaţie de câteva săgeți sau ancore, 
alte semne grafice inventate pot constitui un mesaj scris pentru oricine 
poate să-l citească, să-l decodifice. Conform dicționarului, scrierea este un 
sistem de semne grafice convenţionale, prin care sunt reprezentate obiecte, 
fenomene, întâmplări, cuvinte, silabe sau semne într-o limbă (6, p. 370). 

În cazul de fata, termenul de semn grafic 
se referă la scriere. Calitatea scrierii — mărimea 
„egală, spatierea adecvată etc. — tine nu numai de 
scriere, ci și de desenul decorativ. Așadar, chiar 
înainte de a învăța să scrie litere, copiii își pot 
forma deprinderi de trasare grafică ordonată, 
simetrică, echilibrată. Nu trebuie însă exagerat 
cu acest tip de desen. De asemenea, este bine ca 


RR in desenul decorativ copilul sá fie sprijinit mult 


de linii punctate. | 


[ IL lcopilul va utiliza simbolurile (ságeti, cerculete, 
cruciulite, litere) in jocuri pentru a semnifica ceva 


Una dintre principalele trebuinte ale unei persoane este cea de 
comunicare. Comunicarea nu inseamná in primul ránd mijloc de comuni- 
care — limbaj oral și scris —, ci mesaj, conţinut, intenţie. Dacă în ceea ce 
privește comunicarea orală mesajul pare natural, unit cu vorbele, în comu- 
nicarea scrisă, concentrarea pe mesaj apare mai târziu, efortul focalizân- 
du-se initial asupra învățării mecanice — literele, recunoaştere si scriere. De 
aceea, înainte de a învăța scrierea, copilul trebuie să înveţe cum să comu- 
nice în scris, prin simboluri scrise (grafice). Mijlocul cel mai bun prin care 
copiii înțeleg utilitatea simbolurilor în comunicarea scrisă îl constituie, de 
bună seamă, jocurile, mai ales cele de mișcare : cerculetele, săgețile, cruciu- 
litele de orice fel pot fi folosite pentru a indica porniri și opriri, direcții, 
alte reguli ale jocului. Jocul de rol are și el importanța lui — într-un spital, 


de exemplu, există indicatori sub formă de săgeți care directioneazi spre 
diferite cabinete ; pe stradá sunt semne de circulatie etc. Aceste semne sunt 
făcute cunoscute (treptat) copiilor chiar de la intrarea în grădiniță, în cadrul 
diferitelor activități de construire a ambianţei literate. 


LL ]copitul va sti să « scrie » scrisori, invitații, felicitări, © 


utilizând desene, simboluri grafice, litere, cuvinte 


Acest comportament presupune ca prescolarul să fie familiarizat cu 
funcția comunicării scrise, înainte ca el să fi învățat în mod real scrierea, pre- 
cum și cu o serie de condiții (deprinderi) utile scrierii de mai târziu. Astfel, 
el învață să utilizeze mijloacele grafice pentru a înregistra și comunica 
mesaje ; învață poziția corpului si a capului pentru scris, utilizarea instru- 
mentelor adecvate ; învaţă ce tip de urmă lasă creta, creionul negru, cre- 
ionul colorat, carioca, pixul, când anume își poate îndrepta greşelile (ster- 
gând cu guma) și când nu. De asemenea, capătă deprinderi în manevrarea 
suporturilor pentru scris (a diferitelor coli de hârtie de scris, de desen etc.) ; 
achiziționează deprinderi în ceea ce priveşte organizarea spațiului foii și 
organizarea mesajului : va şti astfel (fără a verbaliza în mod necesar) că tre- 
buie să înceapă din stânga sus a colii de hârtie (paginii de caiet) si că tre- 
buie să continue rândul mergând întotdeauna de la stânga la dreapta și de 
sus în jos, adică, în momentul în care vrei ca cineva să înțeleagă ce ai vrut 
să scrii, nu poti începe din mijlocul paginii ori din josul ei, ca apoi să con- 
tinui în orice direcție, ci trebuie să respecţi anumite reguli ale scrierii (chiar 
dacă, repetăm, prescolarul nu a învățat in mod real să scrie). 

Se poate începe cu scrierea de mesaje prin desen ; copiii « scriu » scri- 
sori desenand obiecte, acțiuni în succesiune (de la stânga la dreapta), mesaje 
destinate educatoarei, unui coleg, părinților ș.a.m.d. 

Prima scrisoare de acest fel o scrie educatoarea. Ea vine într-o di- 
mineati zâmbind si îi anunţă pe copii că le-a scris o scrisoare; scoate o 
foaie de hârtie dintr-un plic si le spune : « Pentru că încă nu știți literele si 
cuvintele care trebuie puse într-o scrisoare, m-am gândit să vă spun ceva 
cu desene. Iar acum am să vă citesc ce v-am scris. » (Decodificarea scrisorii : 
«Ieri m-am dus acasă şi am mâncat. Apoi m-am așezat $i m-am gândit la 
voi. M-am hotărât să vă scriu o scrisoare, iar când voi ajunge la grădiniță 
să vă citesc scrisoarea în care vă voi spune că toți îmi sunteți foarte dragi » — 


vezi desenul de mai jos). 


"După ce « citeşte » prima 
dati, educatoarea le arata scri- 
soarea, repetand din nou ce a 
spus si punand degetul pe fie- 
care desen. Este acum un bun 
prilej si pentru o secundă de 
istorie culturalá a omenirii — in 
timpurile foarte vechi, oame- 
nii care trăiau în peşteri încă nu ştiau să scrie si desenau pe pereții peșterii ; 
mai târziu, ei au folosit frunzele late ale plantelor ; încet, încet, desenele nu, 
mai arătau chiar totul, ci doar o parte din om, din ceea ce face el; de pildă, * 
cand voiau să spună că omul privește, ei nu mai desenau decât ochiul care 
privea. Scrisorile erau lungi și era greu să deseneze atât de mult; dura și 
foarte mult. Aceste informaţii (ca și abordarea scrisorilor desenate) vor fi 
oferite copiilor de grupa mare si pregătitoare. 

Cei mici pot confectiona invitații sau felicitări cu desene. potrivite 
împrejurării şi anotimpurilor ; ; vor utiliza anumite simboluri — de exemplu, 
o inimă pentru a-și arăta afecțiunea — și se vor semna trasand cu creionul 
peste liniute subțiri deja trasate de educatoare, copiind după catalogul afișat 
pe peretele clasei sau scriindu-si numele în mod independent. . 

Educatoarea îi va încuraja să utilizeze tot ce au învățat, chiar litere 
disparate. Important este ca prescolarul să stie că literele se scriu, deci sa. 
încerce si le folosească in acest scop. Aceste «scrisori » constituie si o altă 
ocazie de a mai învăța câte o literă, dacă nu să o scrie cel puțin să o 
recunoască (« m» pentru mama, « t» pentru tata, «b » pentru bunica etc.). 

Este de presupus cá in coltul bibliotecii, al magazinului, al postei 
(dacá este spatiu pentru a le organiza), sá existe un stoc de invitatii, feli- 
citări etc., sistematizate pe sezoane ori situaţii concrete, pe care copiii să le 
aibá ca model. 


r 


[ 1L ]copilut va descoperi cá scrierea îndeplineşte anumite 
scopuri, cerinte sociale si va folosi aceasta descoperire 


Daca pana acum prescolarul a utilizat mesajele scrise in special legate 
de mediul foarte apropiat, el trebuie îndrumat să sesizeze importanţa scrie- 
rii în mediile mai largi, care depășesc căminul familial ori sala de clasă din 
grădiniță. 

Scrisorile și invitatiile nu sunt doar pentru colegi, părinți sau educa- 
toare. Ele pot fi scrise și pentru a spune ceva unei persoane mai îndepăr- 


z 


tate, chiar necunoscute. Atunci când educatoarea organizează o vizită, un 
spectacol de păpuși sau de film etc. în grădiniță, pe lângă demersurile pe 
care trebuie să le facă, ea are grijă să comunice copiilor intenția ei si chiar 
să compună o invitație. Copiii dictează, ea scrie si le citeşte scrisoarea ; 
toată lumea se semnează, apoi asistă la introducerea scrisorii în plic, lipirea 
plicului și scrierea adresei. 

Se poate initia, de asemenea, o activitate (pe termen lung) de con- 
fectionare a carnetelelor de telefoane, în care copiii isi notează telefonul 
eridinitei, al colegilor, dar si telefoane de urgenti: pompieri, salvare, 
apelul de urgență la poliţie. Fiecare număr de telefon trebuie însoțit de o 
conversaţie privind necesitatea lui. Copiii care au telefon acasă vin cu 
numărul scris de părinți, îl prezintă și îl scriu pe tablă, independent ori cu 
ajutor din partea educatoarei. Este bine ca educatoarea să ofere posibilitatea 
copiilor ca, din când în când, câte unul să dea telefon ori cel puțin să 
răspundă la telefon (părinţii pot fi antrenați în această activitate). Se atrage 
atenția asupra faptului că nu se pot juca la telefon. 

Lista de cumpărături este un alt prilej de a atinge acest obiectiv. La 
început ea apare în jocul de rol, apoi, pe cât este posibil, se va utiliza și în 
situaţii reale. Educatoarea organizează plecări după cumpărături cu grupuri 
mici de copii (se cere și ajutorul părinților pentru a da copiilor o sumă mică 
de bani) ; înainte de plecare, se tine un sfat în care se află ce ar dori fiecare 
să cumpere ; educatoarea are grijă ca « nivelul de aspirație » să nu fie prea 
mare, ținând cont de banii pe care-i au copiii, sugerând diferite articole 
mai ușor de procurat. Se întocmește o listă de cumpărături (imagine + 
cuvânt), copiii dictând (eventual executând desenele), educatoarea scriind. 

Urmează plecarea la cumpărături ; lista este consultată demonstrativ 
de către educatoare pentru fiecare articol, prefăcându-se că a uitat și are 
nevoie să consulte lista. 

În cazul în care nu există posibilitatea 
cumpărăturilor reale, jocul de rol și apelul 
la experiența copiilor atunci când îi inso- 
tesc la cumpărături pe părinți constituie mij- 
loacele principale de utilizare a listei. 

Retetele pentru prepararea diferite- 
lor feluri de mâncare (imagine + cuvânt) 
sunt utilizate în activitățile gospodărești 
si schimbate între copii, între educatoare si 
copii etc. Se poate consulta și o carte de 


bucate, identificându-se rețeta propriu-zisă, deosebind-o de partea ce arată 
modul de preparare. 
Un exemplu interesant pentru copii este alcătuirea planului clasei or 
a hărții drumului de la grădiniță spre parc ori spre biblioteca publică. 
Înainte de a se trece la această activitate, educatoarea iese la plimbare de 
mai multe ori cu copiii pe același traseu. De fiecare dată ea atrage atenția 
copiilor asupra diferitelor clădiri, firme, eventual copaci mai groși, ronduri 
cu flori, chioșcuri de ziare pe care le întâlnesc în drum. După plimbare, 
eventual a doua sau a treia zi, se discută despre aceasta, amintindu-se punc- 
tele de reper. Cu alte ocazii, la alte activități, ea arată copiilor hărți (harta 
României, harta orașului, harta lumii sau globul pământesc) și le povestește 
de ce oamenii au trebuit să deseneze hărți și să scrie pe ele diferite nume. 
După ce copiii sunt astfel pregătiți, educatoarea le va face propunerea de a 
desena si ei o hartă. Astfel, toti copiii care, de pildă, pleacă de la grădiniță 
spre parc (bibliotecă etc.) vor sti pe unde să meargă doar privind pe hartă. 
Se poate începe cu o «simulare» a drumului. Pe coridor se întind mai 
multe ziare (hârtie de împachetat) lipite ; ele vor constitui « drumul ». Edu- 
catoarea și grupul de copii vor porni pe acest drum, amintindu-și ce este 
în dreapta si în stânga drumului real. Desenează pe hârtie cu carioca ele- 
mentul respectiv, scriind ce anume este (semn de circulație, chioșc, stație de 
mașină, biserică) ori, în mediul rural, unde oamenii se cunosc între ei, vor 
desena căsuțe pe care sunt scrise numele proprietarilor (tanti ..., nenea ..., 
domnul ...). Se trasează intersecțiile, scriindu-se numele străzii. Punctul 
final al drumului poate fi chiar în colțul străzii, dacă există suficiente lucruri 
de semnalat. Totul depinde de spațiul concret în care se găseşte grădinița si 
de aptitudinea educatoarei de a schematiza. 
Acest obiectiv se realizează prin formarea la preşcolar a unei multi- 
tudini de comportamente, cum ar fi: 
E utilizarea în cadrul jocurilor (dar și în situații reale) a cărții de tele- 
fon, scrierea numerelor de telefon, scrierea de liste, rețete, calen- 
dare, adrese pe plicuri, scrierea de scrisori și de cărți postale (chiar 
dacă la început scrierea înseamnă mâzgăleală sau desene succesive) 
B utilizarea propriului nume (litera inițială, numele întreg) pentru 
semnarea pe lucrări diferite ori scrisori 
E utilizarea scrierii (mâzgăleala, semne, litere, cuvinte) pentru eti- 
chetări diferite, scrierea numelor colegilor, ale membrilor familiei, 
compunerea de note, anunţuri etc. 


[| Prescolari si scriitori 


= Pe măsură ce copiii se familiarizează cu limbajul scris existent in 
‘ambiantă în diferitele sale forme, știu să manipuleze o carte, o revista, sunt 
constienti de modul in care educatoarea transpune in scris povestirile pe 
care ei le dicteaza, invatá literele (ori o parte dintre ele) si le recunosc in 
diferite contexte, se poate începe si învățarea scrierii. Dacă cititul (re- 
cunoaşterea literelor, cuvintelor) se poate achiziționa mai ales în funcție de 
situaţii concrete, de interesele copiilor, de cele mai multe ori scrierea 
literelor are nevoie să urmeze anumite reguli. 


LILI mai bine litere decât exerciții grafice 


Dezbaterea privind renunțarea la excesul de exerciții grafice în for- 
marea literelor nu se desfășoară fără victime. În cazul în care educatoarea 
nu acceptă (pe motivul « Asa am apucat, asa fac si eu, inseamnă că aga este 
bine! »), victimele sunt copiii. În cazul în care educatoarea este un spirit 
îndrăzneț si acceptă însă fără a-i fi clare lucrurile, din nou victimele sunt 
copiii, dar şi cadrul didactic, întrucât nu își poate apăra convingerile în 
mod eficient. 

Exerciţiile grafice au izvorât din dorința de a pregăti copiii pentru 
scrierea de mână, caligrafică ; treptat, ele s-au înmulțit, au fost « inventate » 
o serie de forme din cele mai complicate, ce nu se regăsesc practic în 
literele de mână. În cele din urmă, aceste exercitii au ajuns un scop în sine : 
copilul trebuie să le facă, în mod obligatoriu, fără să știe de ce, uneori 
spunându-i-se că aceasta este « scriere ». 

Multe dintre exercițiile de « pregătire » sunt foarte grele pentru vârs- 
ta copilului. În loc să pregătească deprinderile de scriere necesare mișcărilor 
mâinii și coordonarea ochi-mână, ele cer, prin gradul lor de dificultate, ca 
aceste deprinderi să fi fost deja formate. În plus, s-a dovedit că executarea 
acestor linii nu se transferă automat la învățarea literelor, nu este o asigu- 
rare că un copil care face liniute și bastonase foarte bine îl va face și pe a la 
fel. Pentru a nu mai aminti cát de lungi, de obositoare, de lipsite de sens 
sunt aceste exercitii... După ce a fost chinuit cu ele în grădiniță, copilul este 
silit si de învățătoare să scrie pagini întregi de betisoare si ovale, în numele 
unui obiectiv inexistent. 

Pe de altă parte, epoca noastră a renunțat (din nefericire), din ce în 
ce mai mult la caligrafie, la scrierea de mână. Se apelează la mașină si la 
computer pentru intocmirea actelor, documentelor, cererilor, declaratiilor 
de tot felul, majorității scrisorilor, câștigându-se mai multi lizibilitate. 
Atunci când documentele sunt completate de mână, accentul se pune pe 
litere,de tipar mari $i mici. 


[JC] Mai bine litere 1 mici de tipar decát litere mari 


Pentru a avea acces cát mai rapid (si in conformitate cu exe indi- 
vidual de maturizare) la comunicarea scrisá, prescolarii trebuie sá facá cu- 
nostintá cu literele. Limbajul scris inseamná nu numai scriere, dar si citire, 
de aceea este evident că primele litere cu care va face cunoștință copilul 
sunt cele de tipar. A apărut si o altă problemă : ce litere va învăţa prescola- 
rul să scrie : cele mari de tipar ori cele mici ? | 

Răspunsul care vine grăbit ar fi : literele mari de tipar. De ce ? Deoa- 
rece adulților li se pare că acestea sunt mai ușoare : asa cum adultul care 
vorbeşte unui copil foarte mic are tendinţa de a ridica vocea, crezând că in 
acest fel va fi mai bine înţeles, tot astfel, atunci când îi arată copilului cum 
se scrie un cuvânt, i-l scrie cu litere mari de tipar, crezând că celelalte ar fi 
dificil de priceput. Greseste în ambele cazuri : fie că scrie cu litere mari, fie 
cu litere mici, pentru sapi aceasta experienta este la fel de dificila (sau de 
usoara). 

Dar care ar fi ratiunea de a-l învăţa pe copil literele mari de tipar daca 
majoritatea cuvintelor scrise in mediu utilizează litere mici ? Familiarizarea 
cu acestea din urmă și învățarea lor vor ajuta copilul să-și transfere cunos- 
tintele mai ușor în diferite situații : este mult mai ușor, de pildă, să găseşti 
într-un ziar cuvinte, ce încep cu c, decât să faci același lucru căutând litera 
iniţială C. Este inutil să învăţăm copiii litere mari de tipar dacă nu isi pot 
exersa cunoştinţele. ri 

Se afirmă că literele mari de tipar sunt mai ușor de executat de către 
copii decât cele mici. Acest fapt este numai parțial adevărat ; în plus, literele 
mici de tipar nu sunt greu de scris dacă sunt abordate treptat și cu metodă. 
Literele mici de tipar au și un alt avantaj: majoritatea sunt foarte asemănă- 
toare cu cele de mână astfel că, atunci când va veni momentul, prescolarul 
le va aborda mai ușor pe acestea din urmă. 

Faptul cá sunt învăţate (citit-scris) în primul rând literele mici de 
tipar nu înseamnă că prescolarului i se va interzice accesul la celelalte tipuri 


de litere. Dimpotrivă, el va fi pus in contact cu toate tipurile de litere : de-a 
lungul anilor de grădiniță va sti că există două feluri de litere de tipar (mari 
și mici) și două de mână. Va şti că se pot scrie în mai multe feluri (de pildă, 
pe felicitări, literele au înflorituri care nu le schimbă semnificaţia, ci doar 
le fac mai atractive). Grădiniţa nu este un mediu de învățare formală sco- 
lará, ea este, în primul rând, un instrument de stimulare a învățării spontane 
a copilului și a dezvoltării lui și apoi unul de pregătire pentru școală a 
copilului. 

În ceea ce priveşte cifrele, și acestea sunt semne grafice care se scriu 
si se citesc. Tratarea lor exclusiv în cadrul activităților matematice duce la 
delimitări nerecomandabile. Un procedeu eficient în înţelegerea cifrelor 
este utilizarea textelor mixte — cuvinte si cifre. Înțelegerea firului narativ al 
povestirilor în care apar și cifre poate facilita abordarea de mai târziu a 
problemelor!?. 


LIU letapele predării-învățării scrierii literelor/cifrelor 


Două elemente sunt de considerat aici : ordinea învățării literelor și 
etapele de învățare a fiecărei litere. 

În ceea ce priveşte cifrele, ordinea învățării scrierii lor este în mod 
logic legată de numerație și de operarea cu numere. Succesiunea etapelor 
învățării unei cifre este aproximativ aceeași ca în cazul literei. 

„ Concepţia pe care o sustine autoarea în privința ordinii literelor este 
diferită de cea obișnuită până acum. La baza noii scrieri stau două criterii : 

BI ușurința cu care este executată litera 

E capacitatea combinatilor de litere de a genera cuvinte scurte, 

Aceste cuvinte îndeplinesc si ele anumite condiții : intră în întregime 
în câmpul perceptiv al copilului, semnificația este familiară copilului ; nu 
determină sarcini de învățare în plus. 

Ordinea învățării literelor este următoarea ; o, i, c, n, p, l, a, r, €, m, 
t, s, b, wi tok d, g Jy 2 X k. 

Literele ă si î/â nu sunt tratate separat ; ele sunt abordate pe măsură 
ce se întâlnesc cuvintele ce le contin. De asemenea, literele w, y, q, litere 
care apar în alfabetul românesc, în unele abecedare, nu sunt luate in con- 


>) con iin oS 
19 Vezi si M. Dumitrana, A. Amza — Numărătoarea sănătății, Editura Europlus, 


Bucuresti, 1994, și M. Dumitrana — Poveşti cu cifre, Editura Aramis, Bucuresti, 1999. 

siderare deoarece nu apartin limbii románe si nu apar in componenta 
cuvintelor románesti. 

Etapele abordarii literei (cuvantului) sunt urmátoarele : 

BI recunoașterea si identificarea dupa formă a literelor 

și denumirea lor 
Bl legarea sunetului de litera corespondentă 
W trasarea peste modelul punctat al literei 
„BI copierea literei după un model dat, alăturat 

BI trasarea peste cuvinte punctate 

Bl copierea cuvântului după un model scris dat (pe diferite suporturi) 

ll trasarea independentă a cuvântului — operaţie facultativă. 


Noua abordare? a pregătirii pentru școală în ceea ce privește achi- 
zitia limbajului scris pune accent, așadar, pe semnificație ; copilul nu face 
nimic mecanic, nimic fără rost. Fiecare literă apare într-un context, este 
discutată nu de sine-stătător, ci în interiorul unei mici naratiuni, care jus- 
tifică învățarea literei respective. Evidenţierea literei nu apare imediat, ci 
într-un suport concret perceptiv — forma literei este pusă în legătură cu 
forma desenată a unui obiect concret, pentru a fi mai ușor « văzută » de copil. 

Abia apoi ea este scrisă ca literă, copilul trasând-o peste o linie punc- 
tată. Urmează introducerea literei într-un context cu sens — un cuvânt 
scurt denumind un obiect foarte cunoscut pentru copil (de exemplu ou, 
pentru o). Exersarea scrierii cuvântului se face tot prin suprapunerea liniei 
trasate de copil peste linia punctată. Se oferă șansa pentru unii copii de a 
scrie cuvântul fără linia punctată, dar având modelul dat. 

Metoda propusă cuprinde, așadar, următoarele etape : 

E Prezentarea literei într-un context semnificativ 

B Identificarea și trasarea formei literei prin intermediul imaginii 

unor obiecte familiare 

W Evidenţierea formei literei ca atare și scrierea ei 

W Exersarea literei 

E Reproducerea literei într-un context cu semnificație 

W Exersări recapitulative 

Prima etapa se realizează prin convorbiri cu copiii. Etapele 2-5 
includ actul grafic propriu-zis. Etapa a 6-a reia si extinde cunostintele 


20 Vezi M. Dumitrana (1999) Scriem singuri caiet nr. 1 si ghidul de utilizare a aces- 
tuia (Bucuresti, V&I Integral). 


achizitionate atàt oral, cát si grafic. Etapele 2-6 cuprind din punct de ve- 
dere grafo-motor următoarele faze : 
B scrierea peste linia punctata trasată în prealabil 
BI scrierea după un model prezent aflat în câmpul perceptiv al copi- 
lului (deasupra sau alăturat spațiului ce urmează a fi completat de 
copil) 
BI scrierea independentă 
Prin abordarea treptată a scri- 
erii, prescolarul grupei mijlocii in- 
cepe pregătirea pentru scoala. Ceea 
ce se încearcă în clasa întâi a se 
înghesui într-un singur semestru se 
învaţă acum, pe parcursul a trei ani, 
în ritmul individual al fiecărui copil. 


LI Iscrieri colective 
și scrieri individuale 


` 

Odată ce copiii încep să se 
simtă la îndemână în împărăția lite- OU 


relor, ei pot fi stimulati să «scrie » pom fn d el i 


deja lucrări « adevărate ». O astfel de ae rt e nth 
lucrare poate fi dicționarul în imagini ; y EU UE AU 
fiecare copil sau grup de copii are SO es eg ar a 
de făcut câte o pagină într-o anu- 
mită perioadă. Pagina constă într-un 
desen mare al unui obiect, al unei 
ființe, ori într-o imagine destul de mare, decupată și lipită; de la diferitele 
parti ale desenului pleacă săgeți care indică numele lor; numele este scris, 
ori pe un mic jeton, și apoi lipit pe pagină, ori direct pe foaie ; educatoarea 
ajută copiii la desenat și la scriere, trasând cu linii subțiri figura (dacă e 
nevoie) și numele scris, copiii trecând pe deasupra cu creion negru și colo- 
rând desenul; unii copii nu au nevoie de prea mult ajutor, ei scriind după 
modelele puse la dispoziție de educatoare ori chiar independent. 

Odată colorate si scrise de copii, toate paginile desenate sunt puse la 
un loc, se prind in coperte si se leagă cu snur ori se capseaza. Copiii vor 
alege un titlu pentru cartea lor. 


M. Dumitrana — Scriem singuri, caiet nr. 1, 
V&I Integral, 1999, Bucuresti pp. 1-2. 

Se poate realiza, de asemenea, o 

banca de cuvinte. De fiecare data cand 
copiii se aratá interesati, ei deseneaza 
pe jetoane (mici cartonase), aflate la 
dispozitia lor in mod permanent, un 
obiect, o fiintá etc. aláturi de care ii 
scriu numele. Stimulati de educatoare, 
copiii îi pun întrebări, caută prin cărți 
sau prin dicționarele pentru copii. și 
scot imagini (le desenează, le copiază 
ori le decupează) alături de care scriu 
numele (ajutaţi de educatoare, de pă- 
rnti ori independent). Este bine ca 
aceastá activitate sá nu fie obligatorie, 
ci motivată, așa cum am spus, de inte- 
resul si de aprecierea ad olii determinánd si un interes din partea copilu- 

lui. De asemenea, ea constituie o activitate permanenta de-a lungul anului 

(anilor). Pe măsură ce sunt realizate, fişele sunt puse (dupa ce au fost mult 

apreciate) în cutii special plasate în locuri accesibile, fiind aranjate, alfabe- 

tic, după litera inițială din cuvânt sau pe tematici. De pildă, toate cuvintele 

legate de casă, de curte și de interiorul lor sunt puse la un loc, iar pe cutie 

se lipește (se desenează) imaginea unei case și se scrie cuvântul «casi». De 

câte ori un copil are nevoie să știe cum se scrie un cuvânt, el poate apela 

la această bancă de cuvinte. Pentru a întreţine interesul, educatoarea va 

prezenta din când în când câteva jetoane confecționate de ea, inițiind chiar 

tematici noi. 

Lucrurile devin mai interesante când copiii Înot risc să «scrie» și ei 
cárti cu povești. Fără îndoială cá nu vor putea cu adevărat să o facă si nici nu 
li se va cere aceasta. Se va adopta, in principal, procedeul « Copiii dicteaza, 
educatoarea scrie ». Vor fi repovestiri ale povestilor deja cunoscute, ale 
unor întâmplări trăite de copii, povești după imagini. Odată cu «antrena- 
mentul» vor apărea si poveștile originale. Procedeul este același cu cel 
descris în capitolul anterior. După ce povestea e gata, educatoarea citește 
tot și se fac ultimele corecturi. Apoi, într-o discuţie cu grupul (copilul), se 
vor stabili propozițiile de pe prima pagină, apoi cele de pe a doua $.a.m.d. 

| Mai târziu, educatoarea va transcrie pe o coală de scris textul stabilit, 
iar copiii (copilul) vor desena și colora desenele în mod adecvat. După ce 
activitatea se termină — poate dura mai multe săptămâni —, foile se adună și 

se pun coperte. Inainte de a se lega cartea, se găsește (dacă nu s-a găsit până 
acum) un titlu pentru poveste si se scrie pe coperti; se cade de acord și 
asupra înfățișării copertelor : desen figurativ, decupaj lipit, desen ornamen- 
tal etc. 

O notă deosebită poate fi introdusă prin varierea formei cărților. De 
pildă, o carte despre pomul de iarnă poate avea forma unui brad, cea despre 
un pestisor, forma unui peste etc. 

Pot fi construite si cárti-pliant, foarte sugestive pentru povestirea si 
înțelegerea unor acțiuni consecutive. Se pot realiza cărți cu poezii, cu ghi- 
citori, cu cântece compuse de copii. 


Activitatea de confectionare a cărților este accesibilă si eficientă 
începând cu grupa mijlocie. Așa cum am mai observat și în alt loc, ceea ce 
este important este mai puţin rezultatul, cât procesul de elaborare lingvis- 
tick. Aceste cărți sunt făcute pentru copii si nu pentru a fi puse în expo- 
zitie. Așadar, educatoarea va lua în considerare trebuintele copiilor din 
clasa sa $i numai în funcție de ei își va formula obiectivele si cerințele. Nu 
este nevoie de grabă si nici de rezultate strălucitoare. Numai de înțelegere, 
tact și răbdare. 


COPIII | 
DICTEAZĂ 

ȘI 
EDUCATOAREA 


SCRIE 


Povestirile care urmează au fost create de copiii din grupele 
mari și mijlocii în mod independent, ca urmare a unui program pér- 
sonal de dezvoltare a comunicării orale si scrise desfășurat de doamna 
educatoare cu gradul I (metodistă) Virginia Vasile, la grădinița cu 
program prelungit nr. 5 din Buzău. Aceste povestiri sunt creații origi- 
nale, unele dintre ele fiind bazate pe textele pe care educatoarea le-a 
citit la clasă, si au fost realizate în ultimul semestru al grupei mari și 
în primul semestru al grupei pregătitoare (în anul 2000). 


Visul meu 


.De obicei, vara si toamna merg la bunica la tará. Acolo dorm foarte 
bine in camera bunicii: miroase a flori, a fructe proaspete (gutui, mere, 
. pere). 

Într-o noapte nu am putut dormi. A venit un înger și a stat de vorbă 
cu mine. l 

Îngerul mi-a povestit cum este acolo ín cer, sus. 

Eu i-am povestit îngerului despre jucăriile mele, despre prietenii 
mei, despre părinții mei. 

Îngerul m-a întrebat apoi dacă fac unele năzbâtii: dacă rup florile, 
dacă nu-i ascult pe părinți, dacă fur dulciurile colegilor mei, dacă sunt prea 
leneș. 

Atunci mi-a fost teamă si am început să plâng. Când am deschis 
ochii, mamaia mă privea si mă întreba de ce plâng. Mamaia m-a mângâiat 
și a adormit lângă mine până a doua zi. 


Teodor S. 


La tará, la bunici 


Am fost la mamaia la tara astă-vară. Mamaia si tataia aveau o vaca cu 
un vitel. 

Într-o zi, vitelul a fugit din grajd pe drum. Am ieșit toti din casă să-l 
prindem. Toti fugeam încet : eu pentru că eram mai mic, tataia și mamaia 
fugeau incet pentru cá erau batrani. 

Vitelul a căzut într-un sant de unde nu-l puteam scoate : el zbiera din 
sant, iar vaca, mama lui, zbiera în grajd. 

Nu ştiam cum să-l scoatem. Mamaia a zis să aducem scara, tataia a zis 
să aducem o funie. Eu am zis astfel: « Să aducem vaca lângă șanț unde e 
vitelul ». Asa a fost bine. Vitelul, când a văzut vaca, a ieşit singur din sant. 

Am plecat acasă toti fericiți. 


Alin S. 


Cátelusul, pisica si Adrian 


Era iarnă. Adrian şi-a luat siniuta și a ieșit la joacă. Deodată, el vede 
un cátelus schiop. L-a luat în casă la el si l-a îngrijit. 

A venit vara. Cátelusul, Rex, a vrut să iasă pe afară. Adrian i-a dat să 
mănânce și, după aceea, au ieșit pe afară. Pe drum pe acolo trecea o pisică. 
Rex era blând si s-a împrietenit cu ea. S-a făcut seară. Pisicuta a plecat spre 
casa ei, iar Rex şi Adrian spre a lor. | 

A doua zi, Adrian s-a dus la şcoală. Când s-a întors, Rex iar a vrut 
să iasă afară. Pentru că era cald și frumos afară, Adrian a fost de acord. 

S-au întâlnit iar cu pisica și s-au jucat împreună. De atunci au rămas 
împreună cei trei buni prieteni : pisicuta, cátelugul si Adrian. 


Catalin G. 


ledul încăpățânat 


A fost odată ca niciodată. A fost un ied rău și încăpățânat. 

Într-o zi, mama lui i-a zis: 

— ledule, mănâncă ! 

— Nu vreau ! 

— Îmbracă-te si du-te la grădiniță ! 

— Nu vreau ! 

— Desenează ceva! 

— Nu vreau ! 

— Fă curat în casă ! 

— Nu vreau! 

— Culcă-te la ora 9! 

— Nu vreau! 

Indiferent ce-i spunea mama lui, el răspundea : « Nu vreau ! » 

Intr-o dimineatá, mama lui a plecat la piata. Ín urma ei a venit lupul 
cel riu din pádure. Cand l-a vázut pe lup, iedul s-a ascuns sub pat si a stat 
acolo páná a plecat lupul. 

Când a venit mama, iedul i-a zis: 

— Mamă, vreau să mănânc, vreau să mă îmbrac și să merg la gră- 
dinitá, vreau să desenez, vreau să fac curat în casă, vreau să mă îmbrac în 
pijama și să mă culc la ora 9. | 

— Dar ce s-a întâmplat ? 


Iedul i-a povestit mamei întâmplarea cu lupul si niciodată nu a mai 
zis « Nu vreau ». 
Si am încălecat pe o sa si v-am spus povestea asa. 


Alexandru Laurenţiu C. 


Căprioara 


Era odată o căprioară. Afară era frumos și ea alerga prin pădure. 
Deodată, dintr-un zmeuris apare ursul. Când a văzut-o, a alergat dupa ea 
s-o mănânce, că era tare flămând. 

Când era gata s-o prindă a apărut vânătorul. Ursul a uitat de 
căprioară si s-a repezit să-l mănânce pe vânător. Acesta a pus pușca la ochi 
si l-a împuşcat pe urs și l-a omorât. După aceea i-a luat blana să-și facă 
cojoc și carnea s-o mănânce. 

Căprioara i-a mulțumit vânătorului că a salvat-o. 


Adrian S. 


Poveste cu Moș Crăciun 


A fost odată ca niciodată un Mos Crăciun. 

Într-o noapte, a venit la casa unor copii ca să le aducă daruri. Când 
Moș Crăciun a intrat pe geam în casă, Ducu, cățelul, dormea lângă brad. 
El s-a trezit si a început să latre. Atunci Moș Crăciun a plecat repede ca să 
nu se scoale copiii să-l vadă. Copiii s-au sculat dis-de-dimineata, s-au uitat 
sub brad și nu au văzut nici un cadou. 

Ducu dormea pentru că se trezise noaptea și era obosit. Copiii erau 
supăraţi si se gândeau că Mos Crăciun dusese daruri tuturor copiilor, iar lor 
nu le-a adus nimic. S-au mai gândit putin și și-au adus aminte că Ducu 
lătrase noaptea si că s-ar fi putut ca Mos Crăciun să se sperie și să fugă. 

Mos Crăciun s-a gândit că Laura și Dănuț or fi supăraţi că n-au pri- 
mit daruri, desi au fost copii cuminţi și harnici. Când a ajuns la piticii lui, 
le-a spus să mai pregătească niște jucării, ca noaptea următoare să le ducă 
Laurei si lui Dănuţ. 


A trecut ziua si a venit noaptea. Mos Cráciun a plecat cu sania sá 
ducá daruri Laurei si lui Dánut. Cánd a intrat in casá, prima dati i-a dat lui 
Ducu o cușcă si un os. Acesta nu a mai lătrat, a dat bucuros din coadă. 

Dimineata, cum s-au sculat, copiii au vazut pachetele sub brad. S-au 
bucurat toti de darurile primite de la Mos Craciun. 


Ana Maria D. 


Maria si Mádálin 

A fost odată ca niciodată că daca n-ar fi fost nu s-ar fi povestit. Au 
fost odată doi copii, Maria și Mădălin, care se jucau pe afară. 

Mama lor i-a trimis în pădure să culeagă ciuperci. Ei au plecat în 
pădure așa cum le-a spus mămica lor. Au căutat ei cât au căutat, dar n-au 
găsit. Maria a zis să meargă mai departe, poate găsesc. Tot mergând așa, ei 
s-au rătăcit. N-au găsit nici ciuperci, dar nici drumul să iasă din pădure să 
se ducă acasă. 

S-a făcut noapte. Copiii nu aveau unde să doarmă. Maria l-a trimis 
pe Mădălin să aducă niște frunze. El a plecat, iar ea a rămas singură. 

Deodată apare din tufiș un lup. Tot atunci venea și Mădălin. Când a 
văzut lupul, el a luat-o la fugă chiar pe drumul care ducea spre casa lor. Tot 
alergând așa, și-a adus aminte de Maria. S-a întors, dar în calea lui a apărut 
un urs. Mădălin a luat un lemn și l-a speriat pe urs, apoi a alergat spre locul 
unde o lăsase pe Maria. Când l-a văzut lupul pe Mădălin cu batul în mână, 
s-a speriat și a fugit. 

După aceea a venit un șarpe si l-a mușcat pe Mădălin. El i-a arătat 
Mariei drumul spre casă, aceasta a fugit si i-a povestit mamei ce li s-a 
întâmplat în pădure. S-au întors împreună la Mădălin, l-au luat și l-au dus 
la doctor. | | 

S-a făcut bine si s-au întors bucuroşi acasă. Mădălin și Maria au 
hotărât să nu se mai ducă niciodată singuri în pădure. 


Andreea C. 


Dorinta mea 


Odată am fost pe bulevard, în spatele Stării Civile, pentru că știam 
că acolo se ascund niște câini vagabonzi, ca să iau și eu un catelus acasă, 
pentru că îmi doream foarte mult. 

Am ajuns, câinii mari nu erau acolo, mi-am ales un pui mic pe care 
l-am băgat în sân si am plecat spre casă. Când am ajuns în fata blocului, am 
aflat că mama mă căuta disperată, deoarece întârziasem foarte mult. Când 
a venit $i m-a găsit, m-a certat si m-a pedepsit câteva zile, neavând voie să 
ies să mă joc cu copiii afară. 

Mi-a părut rău, dar eram fericit că am un câine pe care să-l iubesc și 
să-l îngrijesc. 


Mihai Marius I. 


La bunica la Târgoviște 


Era toamnă. Afară era o zi frumoasă. Am plecat împreună cu părinții 
mei să-l ducem pe Andrei, fratele meu, la țară. Seara m-am întors și am 
plecat la Târgoviște. 

Fiind noapte, tata nu a văzut prea bine și era cât pe-aci să avem un 
accident cu o căruță. Am ajuns cu bine acasă la bunica. M-am culcat. 
Dimineaţa, Ioana, verișoara mea, pleca la grădiniță. M-am sculat, am tre- 
cut pe la Joana si am dus-o la grădiniță. 

După aceea am plecat împreună cu bunica mea să-i cumpăr mâncare 
lui Coco, papagalul Ioanei. 

Noi am vrut s-o ajutăm pe bunica la treabă, dar ea ne-a spus să 
mergem mai întâi la joacă. Ne-am jucat cu mingea, cu păpușile, apoi bu- 
nica ne-a chemat la masă. După aceea am plecat la televizor să vedem 
desene animate cu Tom și Jerry. 

Aproape am adormit. Mamaia ne-a chemat s-o ajutăm la treabă. 
Deodată, m-am inviorat si am șters praful în toată casa. Am întrebat-o pe 
bunica dacă putem să ieşim să ne jucăm pe afară. Ne-a dat voie și ne-am 
jucat până târziu. Se înserase. Mama Ioanei a venit s-o ia acasă. 

Ce bine ne-am simţit la bunica mea la Târgovişte ! 


Răzvan C. 


O intamplare 


Odată, eram la bunicii mei și bunicul i-a dat câinelui de mâncare, dar 
din întâmplare i-a rămas un os între dinți. Iris, pentru că așa o cheamă pe 
citeaua mea, venea la gărduleț de unde era cușca ei şi se ridica cu labele 
din față pe el, parcă voia să ne spună ceva. a, | 

Atunci am observat, când lătra si plângea, osul intrat între dinți. În 
acel moment l-am chemat pe tata care-a văzut si el osul, dar îi era frică să 
i-l scoată, deoarece trebuia să-și vâre mâna în gură. A luat un lemn, i-a 
deschis gura si, cu acest betisor, i-a scos osul. 

Cáteaua era bucuroasă și dădea din coadă mulțumită. 


Razvan I. 


Povestea ratei si a bobocului 


A fost odată un boboc si o rață. Rata s-a dus la lac, a înotat cat a inotat 
si a ieşit la mal ca să se odihnească. Atunci ea a facut un ou. Dupá cátva 
timp, oul s-a spart si din el a ieşit un bobocel. Rata se ducea prin apa si se 
plimba cu bobocul mai mare. E. ya 
Într-o zi, bobocelul a intrat si el în apă, dar nu stia să inoate și s-a 
înecat. Când a văzut rata cá bobocul moare, a început să dea din aripi $1 sa 
măcăie. Atunci ar fi vrut să se rupă: jumătate să moară cu bobocelul, iar 
cealaltă jumătate să trăiască cu puiul mai mare. nao! 

Niste copii care se jucau pe aproape au vázut ce se întâmplă si l-au 
scos repede pe bobocel din apă. După puţin timp acesta și-a revenit. 

Rata era foarte fericită si bătea tare din aripi. Așa le mulțumea ea 
copiilor care i-au salvat bobocelul. 


Ana Maria D.- 


O intamplare 


^ 


Într-o zi m-am dus la verișoara mea. Acolo am ieșit să ne jucăm în 
curtea blocului, ne-am cátárat pe o bară de fier si ne tineam cu braţele de 
ea. La un moment dat, pentru că ne amortisera mâinile, acestea s-au 
desprins și am căzut, buf!, pe pământ, alegându-ne cu vânătăi la coate și la 
genunchi. 

Ce întâmplare urâtă ! 

Liviu S. 

